
Presentació 


Josep M. Pons-Altés 


Universitat Rovira i Virgili 


A lestiu de 2020 Antoni Gavalda va deixar la seva condició de professor titular d’uni- 
versitat, en haver complert setanta anys. Tot i que continua vinculat a la Universitat 
Rovira i Virgili amb alld que sanomena venia docenci ad honorem (ja que és el director 
de tres tesis doctorals en preparació), el cert és que el canvi en la seva condició laboral 
era una bona excusa per preparar-li un reconeixement ben merescut. 

Vam emprendre la iniciativa des de l’Area de Didáctica de les Ciéncies Socials, 
amb la col-laboracié del Departament d’Historia i Historia de l'Art i de la Facultat de 
Ciéncies de Educació i Psicologia. I en lorganització i la presa de decisions hi van es- 
tar involucrats, des de l'inici, els seus bons amics Montserrat Duch, Montserrat Oller 
i Josep Santesmases. No va costar gens aconseguir tot seguit la col-laboració de moltes 
persones significatives, que han aportat els seus textos al llibre que teniu a les mans. 

Massa sovint veiem propostes de tota mena que malden per presentar-se com a 
completament innovadores, sense cap mena d'arrel en el passat, que fins i tot sesforcen 
a camuflar la tradició histórica en qué sinsereixen. I aixó afecta tant corrents historio- 
grafics i educatius com col-lectius humans, Contráriament, nosaltres estem orgullosos 
de reivindicar els moviments i les persones que ens han servit de referent: aquesta és 
una de les motivacions del llibre, 

La segona motivació és comprendre la trajectória personal que volem home- 
natjar, Els quatre conceptes que serveixen per titular el llibre —didáctica, história, 
cooperació i justícia social — reflecteixen, en realitat, una vida en qué el compromis 
per una societat millor va lligat a lexigéncia en lestudi historic i en Ambit educatiu. 
Per aquesta raó, en cadascun dels tres apartats del llibre (« Historia», «Didáctica de les 


ciéncies socials» i «Ciutada Gavalda») hi ha un primer capitol destinat a presentar una 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 7-8. ISBN: 978-84-8424-947-4, DOI: 10.17345/9788484249474 


Josep M. Pons-Altés (coord.) 


sintesi de l'obra i de les aportacions d’ Antoni Gavalda (a carrec de Montserrat Duch, 
Josep M. Pons-Altés i Josep Santesmases) seguit d'altres textos dedicats a qiiestions 
més especifiques. 

I la tercera motivació del llibre és la de servir d'agraiment. Un agraiment que ha 
costat de materialitzar més del que mai ens hauriem imaginat, enmig d'una pandémia 
amb un impacte extraordinari. Escriure un llistat exhaustiu de motius de gratitud 
desbordaria l'extensió acceptable per a una presentació, pero els lectors se'n faran una 


molt bona imatge en les pagines segiients. 


HISTORIA 


Fotografia feta per Pere Catala Roca. 


Historia per formar, historia per ensenyar 


Montserrat Duch Plana 


Universitat Rovira i Virgili 


El professor Antoni Gavalda ha volgut una vida dedicada a leducació i a la investigació 
histórica. Els seus companys i amics li retem el nostre reconeixement amb motiu de la 
seva merescuda jubilació. Uns i altres comentem, cadascú a la seva manera, aspectes de 
la seva fecunda tasca humanística, sigui en la formació de mestres o en la publicació de 
les seves recerques. 

En aquestes pagines hi trobareu el que, segons el meu criteri, cal emfatitzar 
de la seva aportació a la historiografía catalana. A Gavalda li interessa lesforc tenag i 
continuat per tal «d'intentar sempre precisar ensenyances socials de present i sobretot 
de futur»; una llarga vinculació amb la Unió de Pagesos en pot ser lexponent. Conrea, 
doncs, una historia útil, compromesa, rigorosa, inserida en els debats del present. El 
títol d'aquesta contribució I’he manllevat d'un curs destiu que va dirigir (URV, 2010), 
que fa palés aquesta voluntat seva educadora. A la didáctica de les ciéncies socials hi 
ha dedicat la seva tasca universitária des del 1979 fins a enguany, 2020. Abans s'havia 
guanyat la vida fent tant de mestre jove com de professor de secundaria (1975-1990). 

En una mena d'autopresentació sosté que «entro a estudiar els segments de 
persones i grups que es podrien qualificar sense história, centrat en moviments que 
intenten donar un gir social en les relacions capitalistes al camp». Una clara vocació, 
doncs, pel conreu de la história social. I de manera més concreta pel món agrari, del 
qual prové, ja que va néixer a Vallmoll en una familia pagesa (1950). Així fara recerques 
singulars sobre sindicats i cooperatives agráries tot bastint pautes metodológiques que 
il-luminaran altres recerques d’ambit local o comarcal. Li interessen els sindicats de 
classe, els conflictes agraris com les diverses tradicions sindicals en espais territorials 


diferenciats, les formes contractuals i les influéncies legislatives en el cooperativisme 

(2020), així com els moments de conflicte manifest, siguin vagues o col-lectivitats agra- 
ries. No oblida els grups de pressió, com ara les mútues de propietaris o les federacions 
agráries i avanca en la delimitació, imprescindible, de lestructura de la propietat (jor- 
nalers, mitjans i grans propietaris). 

La historiografía, és a dir, «la memoria dels fets passats posada per escrit», en 
el cas catalá ha prestat bagatge i complexitat a la consciencia nacional. Gavalda ha fet 
notables aportacions al conjunt d'obres i destudis a partir de fonts documentals i bibli- 
ografia. Amb una metodologia rigorosa, perfeccionista sovint, ha petjat per clarificar 


actituds, dinámiques i conflictes socials, 


Formació 


LEscola Normal de Magisteri i la Facultat de Lletres a Tarragona de la Universitat de 
Barcelona van acompanyar un procés formatiu intens des del 1977, quan obté la llicen- 
ciatura en Filosofia i Lletres, i fins al 1988, quan assoleix el doctorat. Especialitzat en 
filología catalana (1983) i geografia i historia (1985), va compatibilitzar aquests estu- 
dis amb l'exercici del professorat. Una trajectória reeixida, doncs, que mostra la passió 
pel coneixement i la tenacitat personal en treballar a primaria, secundaria i en estudis 
universitaris al llarg de cinquanta anys. Una proesa d'algú forjat en el treball dur, conti- 
nuat, ambicids. La participació en simpósiums, col-loquis i congressos alimentara una 


formació continuada com a historiador i docent. 


Recerca 


Gavalda ha esmergat energies en lobtenció de recursos imprescindibles per a la inves- 
tigació. Ha obtingut ajuts de la Generalitat (Departament de Cultura, Centre d'His- 
toria Contemporania, Museu d'Historia de Catalunya, AGAUR), de la Universitat de 
Barcelona i de la Rovira i Virgili, de la Diputació de Tarragona, de la Coordinadora 
de Centres d'Estudi de Parla Catalana o del Memorial Democratic, com també del 
Ministeri de Ciéncia. Ha participat en projectes de recerca col-lectius sota la direcció 
de Pere Anguera i Montserrat Duch en el grup de recerca consolidat Isocac (Ideologies 
i Societat a la Catalunya Contemporania),' que funda Anguera, el qual també li dirigí 
la tesi doctoral, que es publica en dos volums: Lassociacionisme agrari a Catalunya. El 
model de la Societat Agrícola de Valls: 1888-1988, vol. I (23) i vol. II (24) (1989). 

Les tematiques de la recerca completen el perfil de l' historiador Gavalda amb 
la participació destacada en projectes col-lectius, com ara «La primera guerra carlista 


(1833-1840) en la Cataluña meridional» (1989), «La prensa republicana en la pro- 


1 <http://isocac.blogspot.com/ > 

vincia de Tarragona» (1990), «El sindicalismo en la provincia de Tarragona en la dé- 
cada de los cuarenta» (1995), «Orígenes, configuración y elementos simbólicos del 
catalanismo político» (1998), «Recerca, classificació i documentació de fotografies i 
documents textuals referents a la história i vida quotidiana de Catalunya» (1998), «El 
batec de Josep M. Rendé, des de la Mancomunitat a la renovació agraria de Catalunya» 
(2005), «El pas de la cooperació agraria lliure a una estructura regulada (anys quaranta 
al Priorat i a la Conca de Barbera)» (2007), «Ideologías y sensibilidades en la Cata- 
luña contemporánea» (2008), «Ideologies i societat a la Catalunya contemporania» 
(2009), «Los espacios y la memoria de la sociabilidad popular en la Catalunya contem- 
poránea» (2012), «Sociabilidades: espacios de construcción de la ciudadanía en Ca- 
taluña (1868-1939)» (2015) i «Historia de la Catalunya subalterna contemporánea: 
alternativas solidarias y cooperativas» (2019). En la seva condició de professor titular 
de Didáctica de les Ciéncies Socials ha dirigit el Grup d'Investigació Didáctica i Con- 
tinguts Curriculars (2015-2020). 

Les beques i els premis incentiven i reconeixen la tasca investigadora. Un acadé- 
mic com Gavalda ha reeixit a aconseguir les beques Prous i Vila (1996), Antoni Agustí 
(2005) i Lucius Licinius Sura (2010), i ha treballat en la creació i com a membre del 
jurat dels premis Terra d'Ateneus, Roca Galés i Penedés. Estic convenguda que haver 
estat padrí de Pilar Benejam, nomenada doctora honoris causa per la Universitat Ro- 
vira i Virgili, a proposta seva, va constituir una de les satisfaccions més preuades de la 


seva vida académica (2020, URV). 


Transferencia 


En la Universitat actual sempeny, cada dia més, a transferir a la societat els resultats 
de la recerca, una cultura ben allunyada de la idea de tancament en una torre de vori. 
La recerca es realitza amb recursos públics, que han de ser ben administrats. En el cas 
de les humanitats el retorn social pren la forma de publicacions, organització d'expo- 
sicions, conferéncies i cursos, presentacions de llibres o taules rodones. En aquesta 
dimensió també ha esmergat saber i saber fer el doctor Gavalda en múltiples vies de 
divulgació. Així, ha publicat nombroses ressenyes de llibres d'altri en especial a LAveng 
ia Iberoamericana, com també a Comunicació Educativa i Cooperació Catalana, com ara 
la crítica del llibre de Manuel Ballarín i José Luis Ledesma Avenida de la República. 
Actas del II Encuentro Historia y compromiso: sueños y realidades para una República 
(2010), i el de Manuel Ballarín, Diego Cucalón i José Luis Ledesma, La II República 
en la encrucijada: el segundo bienio (2010). També la ressenya del llibre de María Rosa 
de Madariaga Abd-el-Krim el Jatabi. La lucha por la independencia (2011), la crítica del 


llibre de Matilde Eiroa San Francisco Política internacional y comunicación en España 

(1939-1975). Las cumbres de Franco con jefes de estado (2011), la crítica del llibre de 
Josep Clara Els fortins de Franco. Arqueologia militar als Pirineus catalans (2011) i del 
llibre “Abdón Mateos La batalla de México. Final de la Guerra Civil y ayuda a los refu- 
giados, 1939-1945 (2011). 

El comissariat dexposicions és una altra via de difusió que Gavalda assumí en 
una exposició necessária i imprescindible com «El món rural a les terres de parla cata- 
lana» (2015), de carácter itinerant. També «Catalunya, terra cooperativa» (2019), al 
Museu d’Historia de Catalunya, institució que ha rebut el seu assessorament durant 
un període ben llarg. 

La participació en obres col-lectives, com ara en el Diccionari biografic del movi- 
ment obrer als Paisos Catalans, sota la coordinació de Pelai Pagés i Maria Teresa Mar- 
tínez de Sas, engegat el 1995 i publicat el 2000, o la direcció del Llibre blanc dels centres 
i instituts destudis de parla catalana (1998), ila intervenció en publicacions de carácter 
didactic sobre história contemporania de Catalunya: «La metodologia didáctica del 
coneixement de Catalunya a lentorn social» (1993) i Historia il-lustrada de Catalunya 
per a petits i grans (2008), mostren els seus centres d'interés i una agenda de treball 
complexa i precisa. Participa en la Historia, política, societat i cultura dels Paisos Cata- 
lans, sota la direcció de Borja de Riquer, amb una aportació sobre «La pervivencia del 
model cooperatiu» (1995), «La vida al camp (1900-1939)» (1996) i «Els estatuts de 
societats agrícoles» (1996). També cal destacar la seva participació en el Diccionari 
d'história de Catalunya (1992), el Diccionari biográfic: «Homes del catalanisme. Les 
Bases de Manresa» (1995), l'Atles d'história de Catalunya (1995) i el Diccionari d'histo- 
riografia catalana (2003). 

La creació de la col-lecció de biografies Cooperativistes Catalans, amb lempara 
de la Fundació Roca i Galés,? constitueix una fita rellevant de la seva incansable passió 
per lofici. Amb la direcció de Gavalda, els homes que lideraren el cooperativisme inspi- 
rat en els principis de Rochdale han estat recuperats, i la seva tasca militant, contextu- 
alitzada. Fins a enguany ja s'han publicat 33 monografies; ell n'ha escrit tres: Josep M. 
Rendé i Ventosa (2005), Benet Vigo Trulls (2007) i Josep Roig Magriña (2018). 

Josep Santesmases, bon amic i company, explica la seva notable activitat en 
l'ambit dels centres destudi. Primerament va entrar a l'Institut d'Estudis Vallencs per 
consolidar, en la democracia postfranquista, una institució com un programa ambiciós 
dacció cultural. La seva experiencia contribuí i culmina en la creació de la Coordina- 


dora de Centres d'Estudis de Parla Catalana (1992). 


2 <http://www.rocagales.cat/> 

Publicacions 


Els llibres i capitols de llibre i articles publicats per Antoni Gavalda són molt nombro- 
sos, alguns dels quals es comenten en altres contribucions d'aquest llibre d’homenatge. 
Em referiré al que considero la seva producció més destacable entorn dels ambits i les 
problemátiques que ha investigat i publicat; així, doncs, els seus treballs giren al voltant 


dels temes segiients: 
+ Historia local 
+  Biografies 
+ El treball i els dies en la Guerra Civil 
+  Ladictadura franquista 
+ Els moviments socials, associacionisme agrari 1 cooperativisme 


Abans de caracteritzar de manera sintética una producció amplíssima en cadas- 
cun dels temes, voldria emfasitzar el que, des de la meva opinió —forjada en lectures 
dels seus llibres, converses i trobades amicals—, és el criteri que orienta l'historiador 
Gavalda, que ha sabut localitzar-ne les fonts, les entrevistes dels anys setanta a perso- 
nes exiliades, la documentació en arxius locals, provincials, estatals... La seva actitud 
entusiasta a descriure les troballes i els «moments sapiens» en treballar pacientment a 
les institucions que serven la documentació és d'una professionalitat autoexigent per 
descriure, relacionar, sistematitzar i fer comprensible les dades i les coordenades de les 
tematiques estudiades. 

Ell ha sabut trobar titols molt potents per als seus llibres, descriptius i punyents, 
que animen la lectura des d'un coneixement situat, com ara: Ni pagesos ni industrials: 
residuals (1990); Jo delato, tu inculpes, ell denuncia (1997); Muts i a la gabia! Aportació 
al sindicalisme emergent acrata a Catalunya i al País Valencia (1998), Els inicis del sindi- 
calisme vertical comercial-industrial franquista a la província de Tarragona (2001), Josep 
Recasens i Mercadé: la torxa d'un socialista irreductible (2004), La Catalunya pagesa: en- 
tre largolla d'una conflictivitat heretada i de solucions confuses (1931-1939) (2008), Fam 
de pai de terra. La col-lectivització agraria a Catalunya (2016) i Enmig d'un riu desbocat. 
Josep Piñas Serra. President del Comite i alcalde de Valls en temps de guerra (2017). 

Així mateix, ha sabut trobar i persuadir prologuistes de molta anomenada al 
llarg de la seva obra, com Josep Tarradellas (1988), Quim Arrufat (2017), o de Sans 
Travé a Solé Sabaté, de Pere Anguera a Pere Gabriel. 

I, finalment, voldria fer notar la coherencia en les seves línies de recerca. Es obvi 
que l'análisi del que unes i altres publiquen mostren, implicitament, les deries, il-lusi- 
ons, vindicacions i reconeixements a l'hora de triar una temática, submergir-se en la 


recerca, articular una narrativa, intentar comprendre, no pas jutjar, comportaments del 

passat... Així m'ho sembla i per aixó mateix es fa indestriable catalogar de biografia o 
destudi sobre la Guerra Civil el llibre Vides imprescindibles. Victoria Casaprima, alcalde 
de Valls (2015) com també succeeix en considerar Pere Segarra i lentramat social de 
Societat Agraria o la insólita experiencia de les col-lectivitats agraries en el context de 
la Guerra Civil amb llibres importants, com ara Fam de pa i de terra. La col-lectivització 
agraria a Catalunya (2016). 


Historia local 


La historia local va viure una embranzida notable en les decades finals del segle xx, 
sorgida dels nous investigadors universitaris, i en el context de la florida dels centres 
destudi locals i comarcals va proveir de consciencia histórica les múltiples expectati- 
ves en la transició a la democracia postfranquista. Gavalda hi participa en una posició 
destacada, 

Vallmoll será lespai inicial del seu interés quan hi organitza larxiu municipal i 
publica El llibre de Vallmoll (1986) i fins a una desena de lliuraments de la «Bibliografia 
Vallmollenca» publicats a Quaderns de Vilaniu (1984-2002) o la monografia Coopera- 
tiva Agrícola de Vallmoll 1896-1990 (1990). En una perspectiva que sarrela en el que és 
local i comarcal, posara lobjectiu a Valls: Cinc alcaldes de Valls per a la historia: biografía 
i recordanca de la guerra d Espanya (1936-1939) (1986) i Enmig d'un riu desbocat. Josep 
Pinas Serra. President del Comité i alcalde de Valls en temps de guerra (2017). 

En l'homenatge a Pere Anguera (1953-2010), el grup Isocac va voler fer émfasi, 
entre altres aspectes, com ara el liberalisme o les relacions Catalunya/Espanya, en la 
renovació historiográfica tributaria de la historia local. Gavalda i Arnabat neditaren els 
materials del Congrés de 2011: «Homenatge al doctor Pere Anguera». Historia local. 
Recorreguts pel liberalisme i el carlisme (2012). 


Biografies 


Pel que fa a la persona, aconseguir captar els éssers humans amb les seves contradicci- 
ons ha estat una altra déria que ha assolit amb excel-léncia en més de mitja dotzena de 
perfils d’homenots catalans, com ara Josep Recasens i Mercadé: la torxa d'un socialista 
irreductible (2004), Josep M. Rendé i Ventosa (2005), Benet Vigo Trulls (2007), Josep 
Pinas Serra. President del Comite i alcalde de Valls en temps de guerra (2017) i, juntament 
amb Marcel-lí Piñana Edo, la biografia de Josep Roig Magriña. La cooperació agrária 
valenta de gestió eficas (2018). 

La Republica i la Guerra Civil 


Algú nascut en una familia pagesa del Camp de Tarragona i de la seva generació havia 
de dedicar hores destudi i consulta documental i reflexió entorn de la gran clivella 
social derivada de la Guerra Civil. Més en concret, com fará amb el període franquista, 
centrant l'atenció en el món rural i el conflicte agrari. Així, trobem textos ben escrits 
i ben resolts en hipotesis contrastades a «Economia de guerra. Imatges 1936-1939, 
La guerra civil a les comarques tarragonines» (2008); «La Catalunya pagesa: entre 
largolla d'una conflictivitat heretada i de solucions confuses (1931-1939)» (2008), al 
voltant de l'horitzó d'expectativa i les limitacions objectives en la política social agrária 
republicana; «Aspectes de la vida al món rural: canvis i continuitats en confrontació» 
(2006) o «La república i el cru conflicte social de la terra, 1931-1939» (2007), o una 
mena de trilogia fonamental de la majoritária Catalunya no urbana als anys trenta. 
Lalternativa col-lectivista a les relacions socials pageses esdevingué realitat en 
el breu període de la guerra i revolució social. Gavalda n'ha estudiat les tipologies, les 
actuacions i els debats confrontats: La col-lectivització agraria a [Alt Camp (1936-1939) 
(2016), Fam de pa i de terra. La col-lectivització agraria a Catalunya (2016) i Cataluña: 
avatares de la colectivización agraria (1936/1939). Una persistente disputa social y políti- 
ca (2019). Antoni Gavalda és, sens dubte, el millor especialista de lexperiéncia revolu- 


cionária al camp catalá entre 1936-1938, 


El franquisme 


Laproximació historiográfica a la dictadura ha abastat aspectes diversos, peró el que 
caracteritza les publicacions de Gavaldá sobre aquesta temática és la focalització en la 
repressió franquista i el sindicalisme vertical agrari. 

En el primer cas va ser pioner en lestudi de la denominada Causa General, 
que pretenia criminalitzar els republicans venguts partint d'un qiiestionari que havien 
demplenar els ajuntaments i les institucions del régim. El resultat no assolí la mag- 
nitud que la propaganda feixista augurava sobre les barbaritats de l'acció republicana 
(repressió contra els béns i els homes de l'Església... i violencia a la rereguarda), si bé va 
servir per ampliar els perímetres de la repressió militar i socialitzar la por, com també 
ho feu l'aplicació de la legislació sobre responsabilitats politiques. El llibre «Jo delato, 
tu inculpes, ell denuncia» (1997) i l'article «La Causa General, font histórica de fonts» 
(2006) aportaren una radiografía exhaustiva de la comarca de ‘Alt Camp i van esde- 
venir un model metodológic que altres recerques han fet servir. Ha publicat análisis 
d’ambit local per als municipis de la Riba, Vila-rodona, Alcover o Figuerola del Camp: 
«Aspectes de la repressió franquista a la Riba (I)» (1994), «Aspectes de la repressió 
franquista la Riba (II)» (1995), «La repressió franquista a Alcover als primers anys 

de la postguerra» (1996), «Apunts de la repressió franquista a Vila-Rodona» (1997), 
«Vicissituds de la repressió franquista a Figuerola» (1997). 

La columna vertebral de la repressió, «Les presons de Franco» (2004), o la re- 
lació del franquisme amb la tradició cooperativa han interessat molt a Gavalda; així, 
hi dedica el llibre Joan Busquets Queralt, afusellat. Repressió franquista a Valls (2005). I 
també la reflexió en publicacions locals en ocasió de commemoracions, com ara Histo- 
ria económico-social de les cooperatives agrícoles de Nulles (1917-1992) (1993), 100 anys 
creixent junts. Centenari del Celler Cooperatiu de Vila-Rodona (1919-2019) (2019) i «La 
Palma d'Ebre: els avatars d'un sindicat agrícola viu i actiu» (2019). 

El sindicalisme vertical, una pretensió feixistitzant de suprimir la lluita de classes, 
sexpressa al món rural en les hermandades de labradores y ganaderos. Conéixer en profun- 
ditat la contrarevolució agraria, els seus mecanismes i les persones que hi donaren forma 
a la provincia de Tarragona ha ocupat les dues darreres decades de la recerca de Gavalda 
amb una primera aproximació: La formació del sindicalisme franquista a Reus i el Baix 
Camp (2000), «Els inicis del sindicalisme vertical comercial-industrial franquista a la 
provincia de Tarragona: (sindicació de carajillo i faria)» (2001), «Lestudi del sindicalisme 
vertical: cap a nous punts de vista» (2007) i «El sindicalisme pages a les Terres de l'Ebre 
(1939-1944)» (2013). També Les hermandades de labradores y ganaderos a l'inici de la 
postguerra: el cas del Baix Penedés (1996), «Sindicalisme agrari durant el franquisme i la 
transició» (2003), El naixement del nou sindicalisme d’ordeno y mando. Anys quaranta 
a Valls i comarca (2006), «¡Viva el sindicato!». Pagesos a les Terres de l'Ebre (1939-1944) 
(2011), El sindicalisme al Priorat: de leuforia al destorb (1939-1944) (2012) i Larticulació 
sindical a la Conca de Barbera (1939-1944) (2013). Una auténtica série de monografies 
sobre el sindicalisme a les deu comarques de la Catalunya nova. Una pretensió assolida 
de radiografía dels modes i els homes que vertebraren el franquisme al camp. Els seus 
estudis han animat recerques en altres territoris hispanics en un exercici de mestratge. 

Lexili, léexode huma que comporta la victoria franquista en la Guerra Civil, ha 
estat un tema d'interés sobre el qual ha fet ressenyes critiques dels llibres d’Herrerin 
López: La CNT durante el franquismo. Clandestinidad y exilio (1939-1975) (2006), 
d'Egido i Eiroa: Los grandes olvidados. Los republicanos de la izquierda en el exilio. 
(2006), de Fontserré: Un exiliado de tercera. En París durante la Segunda Guerra Mun- 
dial (2006) o de Martínez i Tapia: El ojo del exilio. Fotografía de Enrique Tapia Jiménez. 
El exilio de los republicanos españoles en Francia (2006). 

Cooperativisme, sindicalisme i lleure sota control: «Oci i “formació” de post- 
guerra a través de commemoracions forgades: cap als “25 años de paz” a una població 
del Camp de Tarragona» (1993) i «Consideracions entorn de les festes del franquisme 
a lAlt Camp» (1997) completen una llarga dedicació a lestudi d’aspectes sovint ban- 
dejats en la caracterització de la dictadura de Franco. I és que, com bé sosté el professor 


Thomas, alld que captiva Gavalda són les relacions socials al camp sota el franquisme. 

Cooperativisme i moviment social agrari 


Altres contribucions en aquest llibre meximeixen de descriure amb detall les aportaci- 
ons del doctor Gavalda en aquesta tematica tan central. 

La recerca sobre sociabilitats ha ocupat els membres del grup de recerca Isocac, 
que en obres col-lectives hem conreat una aproximació a la realitat dels grups formals 
i informals que vehiculen les relacions humanes, ajuden a resoldre necessitats i poli- 
titzen la vida quotidiana i el lleure. Sobre aixó Gavalda ha publicat, juntament amb 
Ramon Arnabat, «Sociabilidad y asociacionismo como factores de movilización social: 
el mundo rural catalán entre 1870 y 1980» (2015), així com en solitari, com la majoria 
de la seva obra, «El cooperativismo agrario catalán: un espacio de sociabilidad y ciuda- 
danía» (2017), «Sociabilidad agraria en la Cataluña contemporánea» (2014), «Socia- 
bilitats a la Catalunya pagesa: de les col-lectivitats a les Hermandades (1936-1944)» 
(2015) o «La Catalunya agraria associada: societats i sindicats» (2020). 

En acabar aquesta complexa, per impressionant, síntesi selectiva de les publica- 
cions realitzades per Antoni Gavalda, magrada esmentar dues obres. La contribució 
al llibre Ni pagesos ni industrials: residuals (1990), palesa el compromis social de I’his- 
toriador en resposta al Pla de Residus que la Generalitat presidida per Jordi Pujol 
volia implantar a Forés i al Pla de Santa Maria i lacció col-lectiva que articula el refús 
i lassoliment de la retirada del projecte. La segona, d'un significat engagé, s'ha publicat 
més recentment a Xile amb Pablo Aravena i Ramon Arnabat: La razón de la historia. 
¿Qué es pensar históricamente? (2019), amb motiu de la seva estada académica a la Uni- 
versitat de Valparaíso. 

Amb aquestes paraules voldria retre homenatge a lamic Antoni Gavalda, que 
gaudeix d'una jubilació ben merescuda. En la confianga que, per molts anys, ens con- 
tinuara interpel-lant amb la seva perspectiva crítica de la realitat i amb nous treballs 


d'una história per formar, una história per ensenyar. 

Durant la contemporaneitat Catalunya ha estat i és una terra d'associacions, tal com 
podem comprovar en el fet que entre 1840 i 1939 sen van crear unes 25,000 en una 
població mitjana de 2.500.000 d'habitants, és a dir, 1 associació per cada 100 habi- 
tants." Actualment, al registre d'associacions de la Generalitat de Catalunya hi ha 
81.000 entitats inscrites en una població de 7.700.000 habitants, 1 associació per cada 
95 habitants.? 

El Diccionari d'história de Catalunya defineix l'associacionisme com el «fenomen 
de naturalesa historicosocial ijurídica, en virtut del qual les societats modernes sestruc- 
turen en grups d'adscripció, més o menys, lliure voluntaria, amb la finalitat dobtenir la 
satisfacció d'interessos i necessitats específiques».? Des del punt de vista de la historio- 
grafía, lassociacionisme «fa referéncia a les manifestacions intencionals i (generalment, 
no sempre) institucionalitzades de la sociabilitat. Manifestacions intencionals, és a dir, 
iniciatives coherents, fruit de designis i motivacions concretes. Manifestacions institu- 
cionalitzades, o sigui que han aconduit a la creació dentitats amb una dimensió física 
i humana palpable, dotada de protecció social, seu física i efectius materials i humans 
propis».* Concepte que abasta la gran diversitat sectorial de lassociacionisme, i la seva 
llarga trajectória a Catalunya, els inicis del qual podríem situar a ledat mitjana amb 


els gremis i les confraries, peró que sexpandeix i es diversifica exponencialment a la 


1 Les dades a les referéncies bibliografiques esmentades en les notes 2 i 3. 


2 Les dades actuals a <https://analisi.transparenciacatalunya.cat/Legislaci-just-cia/Entitats-jur-diques-del-Registre- 
d-entitats-de-Cat/y6fz-93ff> [consulta feta el 05/06/2021]. 


3 Jesús Mestre (director), Diccionari d’historia de Catalunya, Barcelona, Edicions 62, 1992, pag. 72-73. 


4 Pere SoLA, Itineraris per la sociabilitat meridional catalana. Lassociacionisme i la cultura popular a la demarcació de 


Tarragona (1868-1964), Tarragona, Diputació de Tarragona, 1998, pag. 20. 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 27-32. ISBN: 978-84-8424-947-4. DOI: 10.17345/9788484249474 

societat contemporania: centres, cercles, casinos, ateneus, societats, casals, germandats, 
cooperatives, sindicats. 

Els estudis histórics sobre la Catalunya contemporania mostren un país amb 
un alt nivell associatiu: una societat civil forga organitzada que, alhora, té un protago- 
nisme important en la vida social, cultural, económica i política. Malgrat aixd, no ha 
estat fins a les dues darreres decades del segle xx i les dues primeres del segle xx1 que 
s han generalitzat els estudis sobre el món associatiu catalá, estudis que ens permeten 
disposar d'una radiografía forga precisa de l'associacionisme catalá contemporani, tant 
des del punt de vista sectorial com geográfic. En aquest sentit, cal destacar els estudis 
pioners i sistemátics de Pere Sola’ i els que ha fet durant els darrers anys el grup de 
recerca consolidat Ideologies, História, Societat, Politica i Cultura des de Catalunya al 
Món (Isocac-URV).* Aquest grup de recerca és el responsable de la Base de Dades de 
lAssociacionisme Catalá Contemporani (BDACC) consultable en obert a: <https:// 
www.irmu.org/base-de-dades-associacionisme>.’ 

Si lassociacionisme popular, en general, no ha merescut l'interés dels historia- 
dors i historiadores fins fa pocs anys, lassociacionisme popular rural i agrari, en parti- 
cular, continua rebent poca atenció encara avui. En aquest sentit, cal destacar la recerca 
realitzada durant els darrers 35 anys per l'historiador Antoni Gavalda Torrents sobre 
lassociacionisme agrari: cooperatives, societats, sindicats, germandats, etc. Cal desta- 
car-ne llibres com el que va sorgir de la seva tesi doctoral: Lassociacionisme agrari a 
Catalunya. El model de la Societat Agrícola de Valls, 1888-1988, sobre l'associacionisme 
agrari durant el franquisme amb els volums dedicats a les comarques de l'Alt Camp, el 
Baix Camp, el Baix Penedes, la Conca de Barbera, el Priorat o el Tarragonés; sobre el 
pensament agrari, com el que dedica a lanarquista Pere Sagarra; la direcció i redacció 
d'alguns volums de la col-leccid Cooperativistes Catalans de la Fundació Roca i Galés, 
que porta 33 biografies publicades, o lestudi sobre les col-lectivitats agraries a Catalu- 
nya: Fam de pa i de terra. La col-lectivitzacié agraria a Catalunya, a més de nombroses 


col-laboracions en revistes, congressos i llibres col-lectius.* 


5 Pere SoLA, História de lassociacionisme catalá contemporani. Barcelona i comarques de la seva demarcació, Barcelona, 
Generalitat de Catalunya, 1994; Itineraris per la sociabilitat meridional catalana. Lassociacionisme i la cultura popular a la 
demarcació de Tarragona (1868-1964), Tarragona, Diputació de Tarragona, 1998; Cultura popular, educació i societat al 
nord-est catala, 1881-1957, Girona, Col-legi Universitari de Girona, 1993. 


6 Ramon Arnasat i Montserrat Ducu (ed.), Historia de la sociabilidad contemporánea. Del asociacionismo a las redes 
sociales, Valencia, PUV, 2014; Ramon ArNABAT, Montserrat Duc i Xavier Ferré (ed.), Sociabilitats a la Catalunya 
contemporania: temps i espais en conflicte, Barcelona, PAM, 2015; Montserrat Duch i Josep M. Pons-Atrés (coord.), 
Dossier «Sociabilidades y espacios de ciudadanía», Historia Social, 95 (2019): 61-144; Montserrat Duch, Ramon 
ARNABAT i Antoni GAvALDA (coord.), La Catalunya associada (1868-1938), Valencia, PUV, 2020. 


7 Ramon ArNABar, «La Base de dades de l'associacionisme catala contemporani», Canemás, 19 (2020): 38-47. 


8 Antoni GAvaLDA, El pensament agrari de lanarquisme a [Alt Camp: 1923-1939. El paper de Pere Sagarra i Boronat, 
Tarragona, IET Ramon Berenguer IV, 1986; Lassociacionisme agrari a Catalunya. El model de la Societat Agrícola de 
Valls: 1888-1988, Valls, IEV, 1990; La formació del sindicalisme franquista a Reus i el Baix Camp, Reus, AER, 2000; 
Josep M. Rendé i Ventosa, Valls, Cossetania, 2005; El naixement del nou sindicalisme d'ordeno y mando: anys quaranta a 

Lassociacionisme catala contemporani: diversitat i porositat 


Lassociacionisme catala ha estat i és present en camps tan diversos com el politic, leco- 
nomic, el religiós, el cultural, el social, leducatiu, el laboral, lesportiu, el recreatiu, el 
cooperatiu o el de les mútues, i ha anat configurant un teixit associatiu dens que ha 
contribuit a cohesionar la societat catalana. Fins al punt que, en molts períodes de la 
nostra história, la societat civil i la xarxa associativa han estat les bases sobre les quals 
sha recolzat la continuitat politica i cultural del país, malgrat no disposar d'unes insti- 
tucions própies i poder fer front als intents d'anorrear-la. 

Les dues característiques diferencials de lassociacionisme catalá respecte del 
conjunt de l'Estat espanyol són l'alta densitat associativa i láamplia penetració geográ- 
fica. Pel que fa a la densitat, els estudis més recents mostren com al llarg de Pépoca 
contemporania loportunitat associativa (nombre de persones per associació) és més 
elevada a Catalunya que al conjunt de P'Estat, de manera que Catalunya sempre té 
entre el 25% i el 40% del total de les associacions espanyoles en les diverses categories 
i cronologies, malgrat representar tan sols al voltant de '11% de la població espanyola. 
Daltra banda, a la Catalunya contemporania lassociacionisme hi penetra amb forca 
en la majoria de comarques i municipis del país, mentre en moltes altres regions espa- 
nyoles es limita a les capitals i a les ciutats i viles més grans. Tan sols Astúries i el País 
Valencia mostren tendéncies semblants a les del Principat en els segles x1x i xx, i el 
mateix passa a Andalusia durant el segle x1x.? 

Cal cercar les raons de tot plegat en les característiques socioeconómiques i 
culturals de Catalunya durant la contemporaneitat caracteritzades pel procés d'im- 
plantació de les relacions socials capitalistes i de la industrialització i de la creixent 
urbanització de la població. Peró també en una llarga tradició histórica de participació 
politica no democrática en 'Administració i els municipis mitjangant els gremis i les 
confraries, que dota un sector de la societat catalana d'una cultura comunitaria, associ- 
ativa i participativa, des de l'época medieval reforcada per les institucions politiques de 
la Corona catalanoaragonesa medieval (Corts i Diputació del General) i per la regla- 
mentació del govern dels municipis (o universitats) que permetia espais de participació 


dels gremis.'” 


Valls i comarca, Tarragona, El Médol, 2006; «¡Viva el Sindicato!». Pagesos a les Terres de l'Ebre (1939-1944), Tarragona, 
Diputació de Tarragona, 2011; El sindicalisme al Priorat: de leuforia al destorb (1939-1944), Lleida, Pagés, 2012; El 
primer franquisme sindical a Tarragona i comarca. Persones i actuacions, Tarragona, Arola, 2013; Fam de pa i de terra. La 
col-lectivització agraria a Catalunya, Tarragona, URV, 2016; Josep Roig Magriñá. La cooperació catalana valenta, Valls, 
Cossetania, 2018. 


9 Ramon ARNABAT, Asociaos y seréis fuertes. Sociabilidades, modernizaciones y ciudadanías en España, 1860-1930, Sa- 
ragossa, PUZ, 2019; i Jean-Louis GuEREÑA (ed.), Cultura, ocio, identidades: espacios y formas de la sociabilidad en la 
España de los siglos XVIII y XIX, Madrid, Biblioteca Nueva, 2018. 


10 Josep Fontana, La formació d'una identitat, Vic, Eumo, 2016. 

El creixement i lexpansié geográfica de l'associacionisme catalá contemporani és 
irregular, discontinu, ja que el país pateix greus restriccions de les llibertats col-lectives, 
imposades per l'Estat espanyol amb el suport de les classes dominants catalanes. Mal- 
grat tot, la importancia de les associacions en la vida social i política de qualsevol poble, 
vila o ciutat está fora de dubte. Primer, per la seva imbricació en la dinámica política 
i social de lespai i el marc geográfic; segon, per la participació massiva de la gent, no 
sols com a socis passius, sinó com a persones actives; tercer, per la seva gran utilitat a 
l'hora de resoldre problemes quotidians de les persones, i quart, perqué és una escola 


de participació activa dels ciutadans en la presa democrática de decisions. 


Sociabilitat i societat civil 


La sociabilitat és un element consubstancial de la condició humana, ja que els humans 
som éssers sociables. A la societat contemporania aquestes interrelacions humanes 
sexpandeixen i assoleixen un alt grau significatiu que es mou entre la comunitat i I'asso- 
ciació, La comunitat, la família per exemple, com a forma d'agrupar-se es fonamenta en 
els lligams afectius, emocionals i en les lleialtats i adhesions incondicionals; i lassocia- 
ció ho fa en la voluntat racional o arbitraria de les persones, Ara bé, aquestes relacions 
intergrupals poden ser de col-laboracié o de confrontació, tal com hem vist en diversos 
períodes de la história contemporania del nostre país. 

L historiador francés Maurice Agulhon va posar sobre la taula del taller de l'his- 
toriador el concepte de sociabilitat, procedent del camp de la sociologia. Agulhon de- 
fini la sociabilitat com «l'aptitud especial per viure en grups i per consolidar els grups 
mitjangant la constitució d'associacions voluntaries», l'aplicá a lanálisi de la sociabilitat 
en diverses regions de l'Estat francés i posa al servei dels historiadors aquest concepte 
provinent de la sociologia.'' Tampoc no podem oblidar les aportacions d'historiadors 
com E. P. Thompson o E. J. Hobsbawm. Amb tot, feia ja més de vint anys que Ferdi- 
nand Tónnies, Georges Gurvitch o Max Weber, des del camp de la sociologia, havien 
posat aquest concepte o eina al taller de les ciéncies socials. 

Per als historiadors, sociabilitat és la disposició a la relació social, espontania, 
quotidiana i voluntaria dels individus en el si de cada grup o classe social, i el resultat 
d'aquesta relació, Aquesta sociabilitat sens presenta en diversos graus i formes, des de 
la més informal (trobades ocasionals als carrers, a les places, freqiientació de cafés i 
bars, etc.), fins a la més ritual i cíclica de les festes patronals, religioses. A més, acostu- 


mem a dividir la sociabilitat en dos grans camps: la sociabilitat organitzada i estable, 


11 Maurice AGuLHON, La sociabilité méridionale. Confréries et associations en Provence orientale dans la deuxiéme moité 
du XVIIle siécle, 2 vol. Aix-en-Provence, 1966; La cercle dans la France bourgeoisie, 1810-1848, París, Armand-Colin, 
1977, i «Clase obrera y sociabilidad antes de 1848», Historia Social, 12 (1992): 141-166. AADD, «En torno a Maurice 
Agulhon», Historia Social, 29 (1997): 45-143. 

la que sesdevé en clubs, societats, germandats; i la sociabilitat no organitzada, la que 
té lloc en colles, grups informals. La primera correspon a alló que anomenem societat 
civil o associacionisme popular: el conjunt d'associacions creades pels ciutadans per 
solucionar els seus problemes i poder viure en millors condicions. En qualsevol cas, 
més que de dues formes excloents de sociabilitat (formal/informal), hem de pensar en 
una multitud de formes que sovint incorporen elements formals i informals. 

Pere Gabriel assenyala amb encert que avui «ningú discuteix [que la sociabili- 
tat] pot ser un bon instrument, al costat d'altres, per dur a la história, la gent de carn 
i ossos i uns problemes usualment marginats per les grans construccions historiográ- 
fiques teológiques i abstractes». Per aixó proposa que serveixi per a «la comprensió 
dels mecanismes d’articulacié i vertebració cultural, moral i política d'una classe, i en 
especial del món dels sectors populars i de la classe obrera». És a dir, per conéixer mi- 
llor la «vertebració classista de la societat» i «la cultura popular, la cultura burgesa, la 
cultura política».*? 

De lassociacionisme i la sociabilitat anem a la societat civil. Segons el Centre 
for Civil Society del London School of Economics, «la societat civil es refereix al camp 
d'acció col-lectiva no forgada entorn d'interessos, propósits i valors tinguts en comú. 
En teoria, les seves formes institucionals són diferents de les de l'Estat, la familia o el 
mercat, si bé, en la práctica, els límits entre Estat, societat civil, familia i mercat són 
sovint complexos, esborrats o negociats. La societat civil, de forma comuna, abraga 
una diversitat despais, actors i formes institucionals, que varien pel que fa al grau de 
formalitat, autonomia i poder».!? 

Durant la segona meitat del segle xx, la confianga en P'Estat com a garant del 
benestar del conjunt de la societat i la creixent mercantilització de les relacions socials 
va fer recular el concepte de societat civil. Ara, a les primeres décades del segle xx1, en 
el marc de les crisis sistémiques que vivim, sembla que torna a aparéixer l'interés per 
la societat organitzada en la seva diversitat. Va prenent forma un espai polític, social, 
cultural i económic fonamentat en l'interés col-lectiu i en els bens comuns, entre el 
mercat i l'Estat.'* Robert Putnam ha insistit que els sistemes sociopolítics més desen- 
volupats i cohesionats són els que tenen una gran densitat associativa i unes relacions 
de col-laboració que superen les de confrontació.'* Són societats que han estat capaces 


de generar interessos comuns i práctiques col-laboratives i cooperatives entre els seus 


12 Pere GaBrIEL, «Sociabilismes obrers i populars i história política a la Catalunya contemporania», a AADD, Socia- 
bilitat i ambit local. Actes del VI Congrés Internacional d’Historia Local de Catalunya, Barcelona, LAveng, 2003: 141-156. 


13 <www.lse.ac.uk> 


14 Jean-Louis LaviLte, Asociarse para el bien común, Barcelona, Icaria, 2015; Jordi Estrvi1z i Ivan Miró, L'economia 
social i solidaria a Catalunya, Barcelona, Icarisa, 2020. 


15 Robert H. Putnam, Per a fer que la democracia funcioni. La importancia del capital social, Barcelona, Proa, 2000; i 
Robert H. Putnam (ed.), El declive del capital social. Un estudio internacional sobre sociedades y el sentido comunitario, 
Barcelona, Galaxia-Gutemberg, 2003. 

membres i que disposen d'una xarxa associativa diversa, densa i heterogénia que ho 
fa possible. Catalunya és un país d'associacions i la seva gent té una llarga experiéncia 
sociabilista. Ara cal que aquesta xarxa associativa ocupi lespai públic i encari els reptes 


que té plantejats a la tercera decada del segle xx1. 

la história de la cultura política popular i obrera? 


Pere Gabriel 


Universitat Autónoma de Barcelona 


No em pertoca a mi cap repás de la trajectória professional i historiográfica d'Antoni 
Gavalda ni cap incursió concreta, ja que altres, amb un coneixement més estret i quoti- 
dia, se n'han encarregat. A mi n'han demanat que parli dels moviments populars i del 
republicanisme, tematiques en qué l'amic Gavalda des de sempre ha incidit. Cal posar 
en relleu la coheréncia de la seva obra, molt extensa, iniciada amb la seva tesina, publi- 
cada el 1986, sobre Pere Sagarra i el pensament agrari de lanarquisme a 'Alt Camp, 
quan aquestes primeres recerques constituien baules fermes de la incorporació de la 
história contemporania i, molt particularment, de la história social del món treballador 
i popular a la história més professional i rigorosa. Fixem-nos-hi. La seva tasca com a 
historiador contemporaneista es mou en el temps llarg, secular, entre el darrer terc 
del segle x1x i el darrer terc del segle xx, i fins més a prop, fins al temps present. Amb 
recerques de primera má, emmarcades per la problemática social agraria i la realitat, no 
sols rural sinó també urbana, de les comarques catalanes del sud. No caldria afegir que 
els eixos diguem-ne institucionals dels seus treballs han estat el moviment sindical i el 
cooperativisme, atent sobretot a la seva realitat concreta i personal, amb una mirada 
des de baix que sovint l'ha dut a denunciar els controls i el domini de les autoritats 
locals i també les seves corrupcions, de qualsevol signe. 

Parlava d'una mirada i d'un coneixement de temps llarg. És ben palpable: grácies 
a aquest coneixement secular, les seves aportacions són més riques i suggeridores, alho- 
ra més plenes de matisos, i són més explicatives que no les d'altres análisis, sovint epis- 


temológicament més sincopades, de bona part de la historiografia que gira a lentorn 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 33-37. ISBN: 978-84-8424-947-4. DOI: 10.17345/9788484249474 

de la Guerra Civil i el primer franquisme. Ara bé, voldria introduir aqui una altra con- 
sideració més general i de fons. Es aquesta mirada de temps llarg la que permet anar 
descobrint alguns dels elements que han anat configurant la cultura popular, si més no, 
la militant i desquerres. Qualsevol intent ambiciós dentrar en el significat, evolució i 
configuració d'una cultura política determinada exigeix moures en aquest temps llarg. 
Si ens tanquem en una conjuntura, en un període curt, podrem recollir els programes 
de partit, el llistat de reivindicacions d'un sindicat, l'análisi i la valoració de les realitza- 
cions d'una cooperativa; també el resum de conferéncies o de llibres i textos doctrinals, 
ino parlem ja dels resultats d'una o altra elecció local, provincial o general, o de l'éxit 
d'una vaga determinada o moviment de protesta, peró amb tot aixd, important sens 
dubte, no serem en cap mirada d'história cultural ni avangarem gaire en la comprensió 
i caracterització d'una cultura política determinada, Els ritmes i el rellotge de levolució 
i dels canvis culturals (que inclou la moral, els valors, la lectura i comprensió del món 
i levolució social, o el llenguatge de leconomia que manté i utilitza la gent comuna de 
carn i ossos) no són els de la política instituida ni els de la conjuntura. 

Hi ha un altre factor que cal tenir molt en compte, també intimament relacionat 
amb el temps llarg, que és el de la história local, És ben sabut que l'amic Gavalda és un 
referent de la renovació de la história local catalana. Justament, el temps llarg és el que 
li permet descapar tant de lanécdota com de la simple erudició localista. Aconsegueix, 
per tant, situar els seus treballs en el debat sempre difícil d'una reinterpretació de la 
história contemporania més general, sense defugir-ne la complexitat, lluny dels clixés 
més canónics —i si es vol, barcelonins— imperants. Com incideix o pot incidir aquesta 
história local en els estudis que cal fer sobre la cultura política, la sindical o la coopera- 
tivista? Implicitament, ja ho he esmentat: en aquest terreny, el que importa no és tant la 
discussió acurada sobre els grans noms de la história del pensament social i polític i la 
seva obra, com trobar les eines per apropar-nos a la cultura que es manifesta en el dia a 
dia de la gent comuna. Si pretenem entrar en la cultura popular —perdoneu la retórica 
ila contraposició excessiva—, no es tracta tant dexplicar i de conéixer el que pensava 
el gran teóric, com de saber en quin marc de valors i d'idees heretades, compartides i 
debatudes es movia el dirigent local i fins el soci d'una cooperativa, d'un sindicat, d'un 
ateneu, d'una societat de ball, cor o centre popular. Si volem evitar el parany de les 
grans paraules i de la magnificencia de les grans institucions centrals, justament és la 
historia local i la história del barri, amb una analisi el maxim de detallada i concreta 
possible, personalitzada, la que ens pot permetre un millor estudi des de baix. Sé que, 
per aquest costat, estarem prop de la microhistória (no sempre ben entesa) i prop de la 
história de la quotidianitat, amb molt ressons deutors de lantropologia. En tot cas, si 
no volem renunciar a la nostra especificitat com a historiadors, ens cal recórrer també 
aquí a les visions de llarga durada, que trenquin amb l'eruditisme del detall i la simple 


anécdota individual, per tal entrar en la discussió amplia sobre la historia general. 

Les exigéncies d'un bon treball i d'una recerca histórica adequada sobre la cul- 
tura politica i social dels sectors populars són moltes. Així, les possibilitats obertes per 
les analisis fonamentades en el temps llarg i la práctica de la história local i més con- 
creta ens duen inevitablement a assumir les ambigititats, les fronteres imprecises, les 
contradiccions i les transversalitats entre els diversos moviments, pensaments i actua- 
cions socials i politiques. Pensem, per exemple, en el paper i en lestudi históric precis 
iconcret de la francmagoneria o del lliure pensament, per no parlar de la multiplicitat 
de situacions i matisos que amaguen moviments com lespiritisme o el protestantis- 
me. Sense oblidar, és clar, la potencia i lesforg del feminisme, un moviment també de 
llarga durada i secular, o del pacifisme. El que cal, segons crec, és adonar-se que les 
ambigititats i les transversalitats tingueren lloc no sols en els grans moviments socials 
consolidats i molt amplis (és a dir, en les centrals sindicals, les grans cooperatives i les 
seves federacions, els partits obrers i les organitzacions anarquistes, o —ara ens hi 
referirem— en els partits i els grups republicans que pretenien un abast general), sinó 
en tot l'ampli ventall associacionista i en tots els seus esgraons territorials. Fou aquest 
associacionisme en el seu conjunt, no ho oblidéssim pas, amb paréntesis i múltiples 
dificultats, el que articula els sectors populars i les classes treballadores, i els permeté 
servar una certa identitat social. Arribats fins aquí el nostre repte com a historiadors és 
no caure en el relativisme i leclecticisme eixorcs. Menys encara hem de negar la possi- 
bilitat de fer historia social (és a dir, história de les tensions i conflictes socials i el seu 
significat), per conformar-nos, com a vegades es fa, amb el simple relat i la literatura. 
Hauríem de ser capagos de superar molts del tractaments imperants que tendeixen a 
limitar-se, en la práctica, a lanalisi ideológica o al relat institucional dels partits i les 
organitzacions socials, confonent i identificant, de forma abusiva, luna i l'altre amb la 
cultura política popular i malversant les possibilitats d'una veritable história cultural 


dels moviments socials. 


I la cultura republicana? 


Soc dels que pensen que la cultura republicana no pot ser considerada univoca i unidi- 
reccional, ni pensar que ha experimentat —o pot experimentar— un desenvolupament 
lineal i progressiu. Com és facil de constatar, encara avui és usual parlar del moviment 
republica, del republicanisme o fins del partit republica. Em sembla un error: fins i tot 
sense adonar-nos-en, en fem unes interpretacions inapropiades, perqué ni histórica- 
ment ni conceptualment ha existit mai la hipotética uniformitat que l'article sembla 
indicar. La defensa d'aquesta hipotética unitat ignora i amaga el contingut classista de 
les diverses apostes republicanes que s'han confrontat i es poden confrontar, El mínim 


que es pot dir, segons crec, és que el republicanisme i la república necessiten un adjectiu 

que en clarifiqui el significat social i també politic. Aquesta exigéncia és doblement pe- 
remptoria si, més enlla dels moviments i organitzacions republicanes i lestabliment de 
d'un o altre régim republica concret, intentem l'análisi cultural. La cultura republicana 
és fonamentalment heterogénia i plena de revolts i tensions internes. No he de repetir 
aquí el que he intentat de comentar i explicar en mantes ocasions. Recordem, aix6 si, 
que hem desforgar-nos a tenir en compte les diverses polaritats que l'anaren configu- 
rant; per exemple, a lentorn del significat del federalisme, la defensa de la democracia, 
l'afirmació del progressisme o la seva aspiració socialista i la seva fonamentacié liberal. 

En lobra i trajectória Antoni Gavalda hi sura sovint la temática republicana. 
Potser d'una manera implícita, ja que no acostuma a situar-la en el títol com a un 
dels objectius de recerca des seus treballs. Ara bé, tant en la seva obra, com en la seva 
actuació i trajectória, hi ha múltiples consideracions i fets que ens permeten dentrar 
en el significat de fons de la cultura republicana i democrática popular, en uns espais i 
uns temps precisos, Pel que ja he dit fins ara, és clar que no em refereixo al llistat o les 
aportacions sobre la vida de determinats partits i associacions que sen deien, de repu- 
blicanes. Ho sabem tots i ho he anat reiterant: aixó de la cultura política sempre és molt 
relliscós, difícil d’ encabir en calaixos i taxonomies. En tot cas, en bona part de lobra 
de Gavalda hom hi pot anar resseguint el manteniment d'uns fils interpretatius de la 
realitat social i afirmacions doctrinals que, de manera recurrent, feren diversos sectors, 
grups i militáncies populars. Em refereixo a qiiestions com l'aposta per un cert laicisme 
—que no impedia necessáriament les creences religioses—, la defensa i fins la mag- 
nificació de la solidaritat —que tampoc calia que rebutgés radicalment la caritat—, o 
la idea de la necessitat de la Il-lustracié per assegurar una veritable emancipació dels 
individus i la societat mateixa. Foren temátiques, al costat d'altres com la separació de 
l'Església i Estat, la denúncia de la tirania i fins la defensa del dret a la insurrecció i la 
revolució, així com del dret d'associació i lassociacionisme, que, al costat també d'apel- 
lacions més abstractes a la llibertat i a lautonomia de l'individu, configuraven, sovint a 
les palpentes, un cert concepte de ciutadania, democracia i república populars, com a 
idees fora i discurs retóric, Paral-lelament, i sovint de manera oposada al que la dreta 
social anava definint, quan gosava proclamar-se també republicana, 

No ens hauriem, pero, dequivocar. Com palesen les mirades arran de terra que 
sovint ens aporta Gavalda, i com he procurat d'anar explicant en aquestes págines, tot 
plegat no ha dentendres com un corpus ideológic ben travat i monolític, impol-lut. 
Precisament el que donava el to eren les contradiccions internes i les moltes fronteres 
imprecises fins i tot respecte de les crides i el discurs de la dreta dominant. La seva he- 
gemonia cultural no deixava d'influir en múltiples ambits, ino sempre era nítida i sense 
fissures loposició republicana a la moral católica, a lordre establert i fins, en ocasions, 


a la repressió de les classes treballadores. Certament, una altra cosa eren les elabora- 

cions ideoldgiques dels anarquistes i anarcosindicalistes, dels socialistes de referéncia 
marxista i, més endavant, dels comunistes, les quals fixaven unes prioritats distintes i 
d'alguna manera pretenien generar unes cultures politiques especifiques, no estricta- 
ment republicanes. Ara bé, com és facil de constatar, mantenien no sols un substrat 
cultural comt amb el republicanisme, siné una interconnexié operativa molt directa en 
molts moments de repressió i fracas dels intents democratics reals del pais. En tot cas, 
el republicanisme més popular i esquerra, si hi fem una mirada cultural, tendia a in- 
corporar en algun grau la identitat de classe, tot establint almenys un contrast entre els 
poderosos i les velles forces dominants reaccionáries i el poble i els treballadors amants 
del progrés i l'afirmacié ciutadana. Aixó sí, quan existia, el seu socialisme era, per dir- 
ho així, fonamentalment liberal, i facilment soposava al totalitarisme i labsolutisme. 
Acabo. Magradaria haver sabut transmetre, amb aquestes reflexions molt ge- 
nerals i mal girbades, fins a quin punt crec que ha estat i continuará sent important, 
suggeridora i eficag lobra d'Antoni Gavalda. Ell, un catalá de Vallmoll i Alt Camp, de 
veu potent i rotunda, un home entusiasta, amb empenta i capacitat d'agitació, ha sabut 
des de sempre mobilitzar els amics i coneguts i tirar endavant projectes i actuacions 


d'abast i llarga trajectória. Ho continuara fent, nestic ben segur. 

LAntoni Gavalda és un historiador de combat. No li conec la trajectória política du- 
rant el franquisme, peró estic segur que la tingué en l'antifranquisme militant, com 
la tinguérem tots aquells del nostre grup de recerca a qui, per edat, ens toca viure les 
acaballes d'aquell régim. Uns anys finals que foren, contrariament a la visió edulcorada 
que en determinats sectors s'ha volgut donar, a partir dels anys vuitanta de la Transició 
cap a un régim constitucional, molt violents. 

Tampoc conec cap dels avatars vitals del nostre homenatjat d'avui. Ni hi he tin- 
gut gaires vivéncies compartides, tot i haver format part del mateix departament, si bé 
cadascú pertanyia a árees de coneixement diferents: ell a la de Didáctica de les Ciéncies 
Socials i jo a la d’Histéria Contemporania. Tampoc no hi ha ajudat el fet de treballar 
en facultats diferents, allunyades fisicament. 

Alló que sí que he fet ha estat llegir-lo des de fa anys, des dels noranta, quan 
la seva producció va comengar a créixer sense aturall. Per aixó mateix tinc clar que és 
un historiador de combat, disposat a no amagar fets ni noms, la qual cosa, treballant 
en l'ambit en qué ell ho ha fet, com és el local, comporta sempre, i de ben segur li ha 
comportat a ell, disgustos, males cares i censures. 

Per ser de combat i creible, un historiador ha de ser alhora rigorós i professional, 
i ell ho és amb escreix. Ha de ser capas de reconstruir la história amb tots els ets i uts 
i explicar-la; n’ha de conéixer les fonts i interrogar-se sobre aquestes fonts, sobre qué 
diuen i sobre alló que no diuen. En historiar el franquisme per dintre, com ell ha fet 
— 1 amb aixó entro en matéria—, sovint les fonts oficials no solament donen una versió 
esbiaixada i partidista dels fets, sinó que, en fer-ho, noculten —fets i persones— o en 


deixen de banda volgudament. 

LAntoni ha maldat per contribuir a lesclariment d'alguns dels aspectes més si- 
nistres i foscos del franquisme en ciutats i pobles de Tarragona, com va ser la repressió, 
la qual, tot i haver persistit durant tot el periode de vigencia del Régim, es concentra a 
casa nostra —ia la resta dels territoris de l'Estat conquerits a les acaballes de la Guerra 
Civil— durant els primers quatre o cinc anys de la primera postguerra, amb especial 
incidencia el mateix 1939 de locupació de la totalitat del territori catala. 

En fer-ho, s'ha hagut d'interrogar igualment sobre la violéncia del bandol repu- 
blica de lestiu de 1936 i mesos subsegiients; sobre lesperit i les practiques venjatives 
dels vencedors i sobre la participació de la mateixa població catalana en aquesta repres- 
sió via denúncies, recalcant la necessitat desbrinar les delacions, qui les instigava —o 
no, hi afegiria jo, plantejant al voluntarietat. 

Tot aixó entenent, en suma, la repressió franquista correctament, és a dir, no 
només com a expressió de la voluntat repressiva i venjadora del bandol invasor i fora, 
sinó d'unes autoritats franquistes que també en bona part eren catalanes i que actuaven 
amb l'auxili i el suport de sectors de la població de casa nostra. Amb les seves própies 
paraules, que subscric, «aproximar-nos a la realitat social del régim [...] analitzant la 
teoria de les noves institucions sindicals i la práctica amb qué les velles forces socials 
van aconseguir d'utilitzar-les per mantenir la seva dominació, és una de les millors ma- 
neres dentendre alld qué va ser la Catalunya franquista atés que (no va ser) solament 
el producte d'una invasió exterior sinó el fruit d'una alianga dels enemics externs amb 
les forces internes». 

Pero, quines forces internes? LAntoni entén la mateixa dictadura franquista 
com l'expressió d'una coalició autoritária diversa i conformada per diversos actors com 
l'Exércit; PEsglésia católica; el partit únic Falange Española Tradicionalista y de las 
JONS creat el 1937 a la dita «España Nacional» durant la contesa i hegemonitzat 
pels feixistes —vells i nous—; els carlins de antiga Comunió Tradicionalista —ben 
arrelats a Alt Camp i no sempre realment integrats al partit únic—; els alfonsinos de 
lantiga Renovación Española - Derecha de Cataluña (Dreta de Catalunya); els antics 
membres del Bloque Nacional; els de la CEDA, també amb forga arrelament al país 
i agrupant bona part de la gran i mitjana propietat agrária; empresaris, banquers..., 
peró també centenars de milers de camperols mitjans i petits i classes mitjanes urbanes 
irurals, católics, que esdevindran bona part del suport del régim franquista al conjunt 
del país, i també en parts del nostre país. 

Per aixó cal tenir en compte que el Régim havia creat el 1937 el seu propi partit 
únic, mitjangant la confiscació i unificació de les dues principals forces politiques que 
havien ajudat al cop militar —els feixistes de la Falange Española de las JONS i els 
carlins de lesmentada Comunió Tradicionalista—, i l' havia modelat sobre la base de 


lestructura i la idea de la primera. Per tant, no seria estrany, sinó ben al contrari, que 

molts dels membres d'aquest partit no se sentissin identificats amb la idea feixista de 
Falange encara que formessin part d'un partit únic sustentat per aquesta ideologia. 
Peró aixó —com bé sap i explica lAntoni— acabaria sent un avantatge per a la per- 
vivencia del Régim, el líder del qual podria utilizar després de la derrota de P'Eix de 
1945 altres sectors del bloc polític i social franquista més presentables als aliats, com 
els católics autoritaris o altres, mentre es dedicava cínicament a enfosquir i maquillar 
la no supressió de la FET y de las JONS exigida pels aliats vencedors. És a dir, que el 
Régim tenia un auténtic arsenal politicoideológic fins a cert punt diferent que li perme- 
tia configurar diversos governs per adaptar-se a situacions internacionals canviants... 
i perviure fins al 1977. 

Explicar tot aixd, en un país on la história forma sovint part del combat politic, 
mai no resulta senzill; i donar noms i cognoms —no en sentit acusatori, confonent 
el paper d'historiador amb el d'acusador, de fiscal —, menys encara. És més, ell ho ha 
viscut en carn própia. 

Des d'aquest punt de vista, com en altres aspectes del régim franquista que ha 
estudiat, Antoni ha sabut diferenciar entre el ciutada compromés que és i el professi- 
onal obligat, no en una equidistancia aséptica, sinó en lobligació ética de reconstruir i 
explicar uns fets del passat complexos i poc donats a simplificacions. 

Daltra banda, en parlar de les autoritats franquistes que ha hagut destudiar, les 
locals —sobretot, caps de Falange i delegats sindicals, a més d'alcaldes, entre d'altres—, 
no s'ha estat de denunciar els poders dictatorials de qué disposaven; com els exerciren; 
les coses que alguns foren capagos de fer —com contribuir amb informes negatius a 
afusellaments—; o l'aprofitament ila corrupció en qué també alguns caigueren —com 
el delegat sindical agricola que emmagatzemava i venia destraperlo adobs que havien 
arribat per ser distribuits entre tots, o tants altres, 

Junt amb aix0, mou l'Antoni l' honesta indignació de veure com, amb el régim 
de Franco, malgrat que hi havia sectors que teóricament pretenien fer una revolución 
nacionalsindicalista —és a dir els feixistes del partit únic—, retornaren al poder els 
rics, 'Església católica, els conservadors, els dordre, els grans propietaris agraris i els 
cacics... els de sempre, en suma, frustrant les ánsies de canvi de tants durant tant de 
temps, com eren aquells que realment interessen i són objecte de l'atenció, sovint no 
explícita, de lAntoni Gavalda. 

Ens explica que els poders locals no només eren l'Ajuntament, el partit únic, la 
Guardia Civil o l’Església católica, sinó que incloien igualment «les camarilles locals 
que dictaven i no sembrutaven, que tiraren la pedra i amagaren la má, els que assenya- 
laven peró no eren assenyalats. Caciquisme pur». I com «alguns caps visibles d'aquests 
organismes [...] controlaven els “cupos” que es rebien de PEstat en ares d'un reparti- 


ment equitatiu, tot i que a vegades no es produia. Pero el silenci imperava i el poder era 

el poder. Hem trobat casos en els diferents estudis que hem dut a terme d'influéncies i 
de malvestats en els repartiments, des d'aquell president d’ Hermandad que va aixecar 
un pis a la masia per encabir el génere que arribava i no es repartia, en un robatori des- 
carnat i que servia per desviar productes al mercat negre per enriquiment particular, fe) 
el d'aquella Hermandad que classificada com estava la gent, feia la distinció d' atorgar 
cupos crescuts als considerats de dretes, mentre els desquerres veien postergades o fins 
i tot negades el que els corresponia. Tot i que no és general el que diem» —matisa— 
«és demostratiu que el poder dels homes podia portar —i portava— a abusos i menys- 
teniments que no passaren per la justícia, per quant aquesta era la perversió del que 
podríem entendre com a justícia». 

Pero, afegeix també, que no tots eren així. Hi havia feixistes auténtics amb altres 
actituds, com el cap provincial falangista de Tarragona dels primers anys, que «intenta 
denunciar aquestes practiques i aconseguí certs éxits, peró la podridura era tan instal- 
lada que sovint només pagaren petits defraudadors o estraperlistes». 

Perqué, diguem-ho ras i curt, el veritable centre d'atenció de l'Antoni Gavalda 
no és el régim de Franco, sinó la petita pagesia, els petits propietaris, els jornalers, els 
parcers, els mitgers. Aquells que dobleguen l'esquena des de fa tant temps que ja ni ho 
recorden, sense poder gaudir, molts dlls, de la vida que es mereixen mercés a la injusta 
distribució de la terra, als abusos dels grans propietaris, dels especuladors, dels presta- 
dors i usurers. Tots ells amb la complicitat dels poders —siguin els de la monarquia, 
els de la República en la seva etapa més conservadora o els d'un régim com la dictadura 
franquista. 

Uns sectors que havien vist amb esperanga l'arribada del reformisme republica, 
pero que s havien frustrat amb els alts i baixos de les lleis que havien de permetre'ls mi- 
llores. Tot i que, tanmateix, pogueren gaudir de noves oportunitats i possibilitats. Peró 
tornaven a la posició d'oprimits de sempre, després d'una guerra instigada en bona part 
pels seus opressors de sempre, via recurs a lexércit sollevat. 

El veritable combat de Antoni és el que lliura per la petita pagesia i la pagesia 
pobra, la que lluita, sassocia, socialitza en els seus propis espais —siguin societats, 
cafés o tavernes—, la que progressa en alguns moments, pocs, de la história de Ca- 
talunya, peró que acaba caient derrotada. Aquells «sectors de la pagesia [que] no es 
quedaren de bracos plegats a veure-les venir i, [que] organitzats en grups, feren deman- 
des, mal ateses», que «plantaren cara a un segment de propietaris que, sovint, només 
recollien el guany dels que els treballaven la terra, per la possessió secular que tenien, 
per compres i heréncies, sense una compassió declarada, que alguns deien tenir peró 
que veia amb comptagotes». 

Li interessen aquests pagesos i les seves associacions, com a «revulsius per fer 


sentir els pagesos partícips del seu esdevenir. De ser persones». De «parar els peus 

als especuladors, comissionistes i representants, alguns, lucrats a costa de comprar-los 
els productes sovint just acabada la collita. I descanyar-los. Aquestes circumstancies 
els farien adonar-se que la unió els beneficiava. Seria un pas decisiu». Tanmateix, ens 
explica, «la forga de la unió va intentar ser esmicolada pels amos de les terres i fins per 
una Església que volia ramat i no caps de brot, defensora de lordre, decantada, per tant, 
cap als propietaris». 

Lobjecte del seu compromis moral i sentimental —perqué em sembla que 'An- 
toni és en el fons una persona molt emotiva— són aquells. I realitza, plasma, aquest 
compromís, a més a més, escrivint bé —com a mestre de catalá que també és. Farcint 
els seus textos de modismes d'aquí i de les seves contrades vallmollenques i vallenques. 


I ho continuara fent. Per a bé de la Historia, amb majúscules. 

Les pagines segiients presenten una sintesi de les aportacions d'Antoni Gavalda en 
ambit de la didáctica de les ciéncies socials i, en general, de la temática educativa. No 
és un balang exhaustiu, no menciono totes les publicacions ni totes les activitats que ha 
promogut, pero sí confio haver estat capas de sistematitzar-les de manera que reflectei- 
xi les principals iniciatives i linies de treball. I, inevitablement, aquesta síntesi tindrá un 
component important de percepció subjectiva a partir de les experiéncies compartides 
els darrers anys. 

Una primera constatació de lobra d'Antoni Gavalda en temes educatius és la im- 
portancia de la col-laboracié: una part substancial de les publicacions han estat dobra 
col-lectiva, en el marc de projectes o de textos en qué intervenien altres autors. Tot i que 
sovint fos Antoni Gavalda qui ho liderés, també volia que s'hi reflectís lenriquiment 
que suposa disposar d'aportacions diversificades. 

Segurament aquesta tendencia cap al treball en grup és una de les conseqiiénci- 
es d'una característica fonamental de lAntoni Gavalda: es presenta i té ánima de mes- 
tre, i aixó es percep tant en lobra escrita com sobretot en el tracte personal. Ell remarca, 
amb orgull, que poca gent com ell pot afirmar que ha treballat en totes les etapes del 
sistema educatiu: infantil, primaria, secundaria i universitat. 

És des d'aquesta perspectiva que, estudiants i companys, sempre li detectem 
aversió al discurs buit de substáncia. La reivindicació de les didactiques especifiques 


la fonamenta justament en el fet que darrere hi tenen una ciéncia referent que les dota 

de continguts per treballar, d'una base de coneixements que volem que els estudiants 
adquireixin, comprenguin i siguin capacos d'aplicar en nous contextos. 

Abans que ens arribés tot el discurs de les competéncies, sobre el qual l'Antoni 
Gavalda sempre ha expressat que cal tenir un mínim sentit critic, a les seves classes ja 
tenia present el treball competencial (en realitat, com sempre han fet els bons mestres). 
Defensa que s'ha de saber el que es vol ensenyar, i aquest coneixement ha de ser profund 
per activar les relacions amb altres coneixements i fer despertar en lalumne P'hábit de 
fer-se preguntes estimulants: «Ara está en boca de tots la terminologia de competéncies. 
Crec que aquestes han servit per precisar, amb un nou llenguatge, alló que sempre s'ha 
intentat resoldre sense paraules grandiloqiients» (Irigoyen, 2020, p. 12). 

Un coneixement no es domina realment fins que un no és capas d'aplicar-lo 
en un nou context i relacionar-lo amb altres. LAntoni Gavalda ho ha volgut portar a 
la práctica real i per aixó sempre ha insistit als estudiants, i també als companys de la 
universitat, que als examens no haviem de preguntar el mateix que s'havia vist a l'aula: 
la clau era comprovar que els estudiants eren capacos d'aplicar els continguts apresos, 
no de repetir-los. 

Aquest missatge, que sempre ha transmés, implica dos elements: exigéncia (en 
una tasca tan important com la formació de docents a la universitat, cal ser exigent 
amb un mateix i amb els estudiants) i saviesa (un mestre sense una base cultural, sense 
inquietuds, sera incapag d'estimular els alumnes). I aixó ho ha aplicat a les seves classes, 
amb alguna queixa d'alumnes reticents, peró també amb elogis dels qui consideraven 
que era imprescindible elevar el nivell dels estudis. Ell sempre diu que, quan va acabar 
els estudis de Magisteri, «sabia molt poc»: és lexigéncia que ha tingut per millorar a 
partir luna formació inicial escassa, la que reclama als altres. 

Els editorials de la revista Comunicació Educativa, tot i que formalment signats 
durant molts anys per la Direcció de la revista, són una bona font per conéixer les 
propostes i les preocupacions d'Antoni Gavalda i resseguir-ne levolució. I pel que fa a 
la formació de mestres, l'any 1993 Antoni Gavalda i Antoni Santisteban van plantejar 
unes idees ben estructurades: «El futur del professorat ha de tenir un perfil pluridi- 
mensional, amb una especial rellevancia de la dimensió crítica, perque la renovació 
ha de venir de la reflexió en lacció i perque el professorat ha de ser el motor de les 
transformacions. Des d'aquesta perspectiva, la dimensió creativa ens ajuda a recordar 
que és el professorat el que en últim terme decideix qué sensenya i com» (Gavalda i 
Santisteban, 1993, p. 28). 

Lany 2000 leditorial de la revista manifestava la queixa que els estudis de mes- 
tre eren encara una diplomatura, amb un rang inferior a les llicenciatures. I també 
en marcava les línies que caldria prioritzar, sobretot les práctiques i el contacte amb 


la realitat educativa: «Els estudis de Magisteri haurien de donar als estudiants una 


48 


Antoni Gavalda, didactica de les ciéncies socials i formació de docents: mestratge i compromis 


visió educativa global i integradora, les capacitats necessaries per prendre decisions 
innovadores, habilitats cooperatives, aixi com els instruments de pensament reflexiu, 
transformador, per a una intervenció didáctica conscient i responsable. Aquests ele- 
ments de canvi s'han de situar, de manera ineludible, dins d'una relació de la práctica 
i de la teoria en alternanga, en dialeg continuat» (Direcció de la revista Comunicació 
Educativa, 2000). 

De manera més específica, en contestar qué era un mestre competent des de la 


perspectiva de l'área de didáctica de les ciéncies socials, va concretar: 


Mestre competent en Ciéncies Socials seria aquell professional que té un domini prou 
consistent d'alguna de les disciplines socials — História, Geografia, Política, Econo- 
mia, Antropologia, Dret i Sociologia—, i que sap com, quan i per qué ha de posar 
aquests continguts al servei dels alumnes amb els quals treballa. La competencia len- 
tendríem, per tant, des de quatre vessants: 

1. Domini ampli de la ciéncia referent, tant a nivell formal com amatent als canvis 
que es produeixen a la societat. 2. Bagatge de didáctica, entenent com sarticulen els 
processos d'aprenentatge en diferents etapes del cicle educatiu. 3. Un mestre amb com- 
peténcia seria aquell que sap investigar en la matéria i que per tant pot ensenyar les 
técniques simples per tal que els alumnes s'hi exercitin, en el magma d'informació que 
hi ha al mercat. 4. Completaria la vessant competencial aquell mestre que planifiqués 
lensenyament com un exercici permanent de repensar críticament, amb uns contin- 
guts oberts, subjectes a canvis. (Salvat, Gavalda, Gimeno, Pérez, Viscarro, Marqués, 


Macaya, Ollé, Aymi, Girondo i Rios, M., 2002, p. 5) 


Uns quants anys més tard, el 2008, la revista (i també Antoni Gavalda, és clar) 
sistematitzava de manera més ordenada quin era el perfil de mestre que propugnava. 
En primer lloc, recollia una idea que sempre ha defensat Pilar Benejam: que el mestre 
primer hagués cursat una llicenciatura i després comencés la formació professionalit- 


zadora. I a continuació sintetitzava les qualitats que havia de tenir un mestre: 


+ El mestre ha de saber; no s'hi val que el mestre no domini uns continguts que 
després haura densenyar o que només en tingui una referencia superficial. Aquest 
saber s'hauria dentendre tant en el domini sobrat de la matéria com en els aven- 
cos que es produeixen en el seu camp. 

+ El mestre ha de saber utilitzar recursos didáctics. Sens dubte la seva feina passa 
per arbitrar solucions perque els alumnes aprenguin, amb qualitat, No s'hi val 
només a ser un expert tedric, sinó que cal saber moures amb uns recursos, nous, 


que ha de fer seus, 

+ El mestre ha de ser culte. Evidentment el mestre ha de ser-ho per múltiples raons. 
Ha de posseir aquell bagatge que dóna haver llegit i entés diversos materials amb 


sapiencia, format en una lógica de domini dels avatars del pais i del món. 


+ El mestre ha de tenir consciéncia social. Seria il-logic que sortís sense saber qué 
succeeix en el seu entorn i en el de lalumne, i que no estigués compromés amb la 


societat en qué treballa. 


+ El mestre ha de tenir maduresa afectiva. Un equilibri emocional i vital que li per- 
meti atendre les necessitats diverses en la formació de la personalitat dels alum- 


nes. (Direcció de la revista Comunicació Educativa, 2008) 


Lentrevista apareguda recentment a la revista Comunicació Educativa (Irigoyen, 
2020) ens dona moltes pistes sobre el pensament de l'Antoni Gavalda i hi recorrerem 


freqiientment. Així, pel que fa a la formació de mestres, hi afirma: 


Voler ser un bon mestre avui és una tasca difícil ja que requereix saber de les disci- 
plines, estar al dia de com abordar els aprenentatges, un bon domini de la llengua, 
tenir inquietuds d'aprendre, innovar amb técniques contrastades, saber treballar en 
equip, psicologia per entendre i ajudar els alumnes individualment i social, compren- 
sió i actuació amb alumnes nouvinguts, transmissió dengrescament per ganes d'apren- 
dre, adequació dels programes a les realitats de la classe, saber triar qué cal treballar... 
Ser mestre avui implica ser un professional amb adaptació constant al que requereix la 


societat del present i del futur. (Irigoyen, 2020, p. 10) 
I, en el nucli de la formació, hi ha les practiques als centres educatius: 


El Prácticum hauria de ser el centre del sistema. No ha de ser aparcar alumnes fent 
hores. Hauria de servir per analitzar els punts forts i els febles de lacte educatiu, i en 
format de seminari amb el professor de la Facultat i el mateix mestre avangar per com 
donar-hi solució, Talment val a dir que sha avangat molt en aquest camp, pero cal in- 
sistir que aquest feedback és del tot necessari per formar un bon professional, crític, en 


permanent estat d'aprenentatge i d’autoaprenentatge. (Irigoyen, 2020, p. 22) 


La qualitat de la docéncia impartida a la facultat ha estat una prioritat absoluta 
d‘Antoni Gavalda, i ho podem corroborar tots els que hem treballat amb ell: considera 
que un professor universitari sha de dedicar tant a la bona recerca com a la bona do- 
céncia (una consideració que sembla obvia, peró que cada vegada pateix un context més 
advers). Així, quan va ser secretari del Departament d'Educació i Psicologia, a principis 
de la década de 1990, es van organitzar tres seminaris de metodologia didáctica uni- 
versitaria, en qué els participants exposaven els seus programes i els discutien un a un. 

Pel que fa a les assignatures que ell ha impartit, de didáctica de les ciéncies so- 
cials, un dels objectius ha estat disposar d'un veritable laboratori, cada vegada millor 


equipat, que permetés activitats práctiques reflexives (Gavalda i Santisteban, 2002). I 

quan el curs 2012-2013 es va implantar una nova assignatura (en paral-lel a la posada 
en marxa d'un nou pla destudis), va dedicar tots els seus esforgos a idear i construir 
nous materials didactics (Gavalda i Pons-Altés, 2016), i, d'altra banda, a proposar la 
confecció d'un llibre que sintetitzés molts dels continguts teórics que els estudiants 
havien de dominar (Gavalda i Pons-Altés, 2013). A la introducció del llibre hi féiem 
una defensa del coneixement científic, del saber racional com un element positiu en si 
mateix davant dels perills d’alguns discursos que acaben justificant la ignoráncia i la 


manca de rigor: 


Compartim la necessitat de la interdisciplinarietat, peró ens oposem a simplificacions 
en qué les formes adquireixen més importancia que els continguts, en que l'abús i la 
distorsió de determinats plantejaments pedagógics, sense substancia, simposen sobre 
les ganes de conéixer. Creiem que els mestres han de potenciar la curiositat natural 
dels alumnes i introduir-los I’habit de plantejar-se preguntes i buscar respostes raci- 
onals sobre el món en qué viuen, de manera que vagin adquirint interés i respecte pel 


coneixement científic. (Gavalda i Pons-Altés, 2013) 


No resisteixo la temptació de fer referéncia aquí al proleg a ledició anglesa d'un 
llibre traduit recentment al catalá (Allison i Tharby, 2021) que presenta una situació 
real i reflecteix alguns dels problemes essencials que preocupen Antoni Gavalda. Lau- 
tor del próleg, Doug Lemoy, va visitar un districte escolar nord-america que a lestiu 
aplicava un programa de formació als professors novells, i semblava que amb éxit. Perd 


la realitat li va rebaixar loptimisme: 


Hi havia una manca general d'exigéncia i de rigor. Se'ls feia fer poques activitats prac- 
tiques en solitari. Semblava que es tenia com a objectiu evitar que els alumnes des- 
connectessin de les classes utilitzant el métode destalviar-los les dificultats, i així, per 
exemple, els textos que els feien llegir eren massa facils. Els nois els llegien i rebien 
elogis pel sol fet de llegir-los. Perd les recompenses que comporta llegir un text ric i 
exigent no es concedien a aquests joves. El producte final no els esperonava les ments 
[...] Tel fet que les habilitats dels professors en certs aspectes de lensenyament ha- 
guessin canviat lactitud dels alumnes només demostrava que la necessitat de rigor i 


exigéncia era més urgent. (p. 14) 


Unes problematiques que afecten el nostre sistema educatiu, també la forma- 
ció del professorat, i que sovint decidim dissimular-les i amagar-les davant la pressió 
d'unes autoritats massa preocupades pels resultats (en notes) del rendiment académic, 


ino tant pels resultats (reals) dels aprenentatges aconseguits. 

Linies de treball 


Quant a les linies de treball d’Antoni Gavalda, en lámbit educatiu sovint han estat 
vinculades a la práctica, als problemes escolars reals o a la voluntat de millorar la for- 
mació dels docents. Fer una explicació completa de totes les temátiques que ha tractat 
seria difícil, i, per tant, em limitaré a mencionar-ne de manera sintética algunes de 
significatives. 

Una temática tractada ha estat el pensament social dels estudiants de mestre, la 
capacitat per emetre judicis i la seva politització (Conde, Gavalda i Santisteban, 2000; 
Gavalda, 1993; Gavalda i Santisteban, 1998). La realitat que aleshores es va constatar 
fou que hi havia grans deficiéncies en la formació d'opinions, per exposar les seves 
idees. 

Tot seguit va abordar la capacitat argumentativa dels estudiants universitaris, 
entesa com una de les principals estratégies per vehicular l'aprenentatge. Junt amb col- 
legues d'altres didáctiques específiques i de psicologia, primer van comprovar que els 
futurs mestres tenien grans mancances: normalment les argumentacions eren incom- 
pletes, tant pel que fa als continguts com a l'estructura, i era molt poc freqiient l'ús de 
suports. La majoria de les argumentacions eren molt basiques i amb un vocabulari poc 
precís (Gavalda, Santisteban, Conde, Girondo, Macaya i Viscarro, 2004). 

En conseqiiéncia, el pas segiient va consistir a utilitzar lestratégia de formula- 
ció de preguntes al voltant de les argumentacions dels estudiants per millorar aques- 
ta competencia. Tot i les millores detectades, els resultats globals van ser més aviat 
desencoratjadors: «A lensenyament de Mestre, especialitat deducacié primaria, hi ha 
un segment d'alumnes —pocs— que argumenten amb solvencia i eficacia; un grup 
més nombrós argumenten de forma genérica, sense categoria, i un tercer grup —bas- 
tants— que no argumenten res del que se'ls pregunta» (Gavalda, Conde, Girondo, 
Macaya i Viscarro, 2008, p. 13). 

Ha abordat l'aprofitament didactic de les imatges i en particular de la fotogra- 
fia. Aquesta línia va desembocar en diversos treballs (Gavalda i Santisteban, 2003) 
i en la publicació d'un llibre que Antoni Gavalda va coordinar, que, a banda d'unes 
quantes reflexions de carácter teóric, estava farcit de propostes d'activitats ben con- 
cretes i aplicables (Gavalda, 2008). A més a més, durant molts anys Antoni Gavalda 
ha realitzat activitats practiques a les seves assignatures amb fotografies familiars, que 
els estudiants havien d'analitzar d'acord amb una pauta donada i després vincular a 
informacions complementaries i a activitats didactiques. Per a la historia, les imatges 
són una documentació fonamental que facilita lensenyament d'una part de la realitat, 
tant fotografies com cartells o caricatures, i ajuden a entendre millor realitats socials 


tant del passat com del present. 

També és remarcable la seva integració en el grup liderat per Pilar Benejam 
(1999), que va treballar primer en els conceptes clau, conceptes transdisciplinaris re- 
llevants des de la perspectiva de les ciéncies socials, capagos destructurar i generar 
coneixement, i útils en la práctica escolar. Tot seguit van consensuar un llistat propi 
de conceptes clau, amb una definició precisa: identitat i alteritat, racionalitat i irracio- 
nalitat, continuitat i canvi, diferenciació (diversitat i desigualtat), conflicte, interrelació, 
organització social. I, finalment, avangaren en la preparació de propostes didactiques per 
treballar-los de manera eficag. Antoni Gavalda es va centrar posteriorment en alguns 
d'aquests valors, com el conflicte, amb la mirada posada a aprofitar-ne tota la potenci- 
alitat didáctica i lligar-lo a la comprensió de la societat actual (Gavalda i Pons-Altés, 
2017). 

Una altra temática, amb professors de didactiques específiques i de psicologia 
de leducació, fou l'analisi del rol que podien representar les diverses árees en el treball 
de les competéncies establertes al currículum deducació primaria, i també per aplicar 
el marc tedric de lavaluació PISA a les arees de matemátiques, medi social i educació 
artística. Tot seguit van apostar per preparar i aplicar una proposta didáctica práctica, 
interdisciplinaria, que consistia en un projecte i analitzar-ne els resultats obtinguts 
(Gavalda, A., Girondo, L., Macaya, A., Pons, J.M., i Conde, C., 2010; Pons-Altés, Ma- 
caya, Girondo, Gavalda i Conde, 2011). 

Tampoc no podem oblidar que a Antoni Gavalda sempre li ha interessat la his- 
toria de leducació al segle xx, tant la formal com la informal, amb una dedicació par- 
ticular a Valls i a [Alt Camp. Els seus estudis en aquest ambit són prou variats i van 
des de lescola primaria fins a la formació de mestres (Gavalda, 1992; Gavalda, 20015; 
Gavalda i Magriña, 2003). 

A banda de totes aquestes línies de recerca i d'innovació educativa, Antoni Ga- 
valda ha participat en la preparació de materials didactics molt diversos, per exemple 
en guies didactiques del Museu d'História de Catalunya o en els manuals de [editorial 
Bruño durant la decada de 1990, i ha escrit una sintesi sobre el franquisme amb voca- 
ció didáctica (Gavalda, 1994b). També ha participat en els quatre volums de la Historia 
il-lustrada de Catalunya per a petits i grans, d'Edicions 62 (2008), i en els set volums de 
la Historia de Catalunya de la mateixa editorial i de l'Ajuntament de Barcelona (2014). 

I vinculat a les propostes de treball didactic de la história local i comarcal, An- 
toni Gavalda ha tret profit tant del coneixement de les bases tedriques de la didáctica 
com de lexperiéncia adquirida durant molts anys en centres educatius i en la formació 
de mestres. Sempre ha insistit en la importancia d'incorporar la história local a les 
practiques educatives, com un element essencial, i ha promogut reflexions i publicaci- 
ons en el mateix sentit, de vegades relacionades amb l'ús de fonts (Gavalda, 1994a; Ga- 
valda, 1995; Gavalda, 2014). En un número de Plecs d'História Local que va coordinar, 

escrigué: «Si la Historia lacabem amb un academicisme —malgrat sigui rabiosament 
actual — i no passem a lestadi de la divulgació, la construcció i la participació, ens 
podem trobar que la seva aportació a lensenyament fins i tot pot perillar» (Gavalda, 
1991, p. 497). 

La temática més destacada dels últims anys ha estat la vinculada a laprenentatge 
cooperatiu. Linterés d'Antoni Gavalda per la cooperació prové de lexperiéncia directa 
amb les cooperatives i de la seva tesi doctoral, dedicada a lestudi de l'associacionisme 
agrari catala i, en particular, a la Societat Agricola de Valls. I era logic que volgués fer 
el pas de lestudi de les cooperatives a laplicació a leducació del treball cooperatiu, en 
la mesura que darrere hi ha un mateix conjunt de valors, amb la voluntat de donar una 
base teórica i práctica a uns futurs mestres que a penes rebien formació en aprenentat- 
ge cooperatiu al llarg dels seus estudis. 

En una primera publicació de referencia (Gavalda, 2000), i a partir dels valors 
tradicionals del cooperativisme sintetitzats per l'Alianga Cooperativa Internacional, va 
seleccionar i descriure nou valors cooperatius que calia tractar a lensenyament: valora- 
ció de les idees divergents, necessitat de dialeg i consens, llibertat, igualtat, responsabi- 
litat en participació, democrácia, aprendre/saber, economia en regulació, i constáncia 
i persistencia. La proposta partia de dos principis: del fet «que treballar valors coope- 
ratius a lensenyament ha de permetre comprendre des d'una perspectiva teórica el que 
ha representat i representa el moviment, i que des de la práctica poden vehicular-se 
actituds cap a una forma de fer que voldriem que fos present a l' interior de la persona 
i de la societat» (p. 15). 

Lany segiient va precisar alguns conceptes: «Leducació cooperativa consistiria a 
adquirir l’habit de veure, de jutjar i actuar conforme els principis cooperatius, mentre 
la instrucció cooperativa procuraria el coneixement de la part técnica del moviment, la 
seva historia, els principis essencials, la seva importancia i extensió [...] Per tant sem- 
pre será millor parlar deducació cooperativa que d'instrucció cooperativa» (Gavalda, 
2001a, p. 20). 

Posteriorment va liderar la formació d'un equip, denominat Ensenya- 
ment-Aprenentatge des dels Valors Cooperatius (<http://eacoop.blogspot.com/ >), 
constituit arran d'un ajut de lAgéncia de Gestió d'Ajuts Universitaris i de Recerca de la 
Generalitat de Catalunya l'any 2014. A banda de diverses publicacions i de la direcció 
de tesis doctorals, el resultat més important va ser el llibre que ell mateix va coordi- 
nar: El treball cooperatiu. Una estrategia per ensenyar i aprendre des de les ciéncies socials 
(2016). A la introducció hi va escriure una de les idees essencials: «Si basar-se en la 
cooperació fa molts i molts anys va ser una necessitat de les persones per avangar en 
un projecte comú de treball, d'alimentació, d'oci o d'ajuda mútua, lescola ha de saber 
aprofitar aquest bagatge i dotar els alumnes destratégies dentendre i practicar allo que 


la mateixa vida demana» (p. 9). 

En un altre treball es van presentar experiéncies de cooperacié aplicades tant a 
la Universitat Rovira i Virgili com a la Universitat de Vic (Gavalda, Pons-Altés, Gi- 
rondo, Olivé, Grau, Suñé, Torrents, Callarisa i Arumi, 2015) i s'hi detectaven aquells 
elements en qué la millora havia estat insuficient. Alguns paragrafs, escrits de la ma 
d‘Antoni Gavalda, són il-lustratius d'idees en qué sempre insisteix, com que l'aprenen- 
tatge s'ha de vincular a continguts concrets per evitar caure en digressions sense utili- 
tat: «La preponderáncia manifesta, creixent, de donar pautes de com s'ha de resoldre 
lensenyament-aprenentatge des de qualsevol ciéncia sense després fer-la servir, s'ha 
demostrat que no condueix a res o a ben poc, Lexcessiva teoria llibresca que no porta a 
la práctica, i més en uns estudis professionalitzadors, indueix a tenir nocions generals 


no arrelades, falta de práctica real» (p. 45). 


Compromis amb l'escola, amb la universitat i amb la societat 


El fil conductor de la trajectória d'Antoni Gavalda és el compromis social. Així sentén 
la implicació en tantes iniciatives que tenen en comú el compromis amb l'escola i amb 
la universitat, en tant que són institucions que tenen una funció social fonamental. A 
continuació en mencionaré sols alguns exemples. 

Una tasca important va ser l'impuls de la revista Comunicació Educativa, editada 
a partir del 1990 per les árees de didactiques especifiques de la Universitat Rovira i 
Virgili. Durant molts anys la van mantenir activa Agustí Salvat (exercia de director) i 
ell mateix, amb el suport d'altres professors com Jaume Aymí, Albert Macaya, Isabel 
Viscarro i Luisa Girondo. I sempre amb la voluntat que arribessin a la universitat ex- 
periéncies escolars, i alhora arribessin a les escoles les recerques académiques. 

En el moment de constitució de la Universitat Rovira i Virgili, el plantejament 
que es va fer des de la revista (i que expressava lopinió d'Antoni Gavalda) tenia unes 
expectatives sobre la formació de mestres que no es van complir: «La futura Univer- 
sitat [...] haura de fer un gir copernica en el seu disseny de preparació de professorat 
per al nivell que sigui [...] La nostra futura Facultat d'Educació i Psicologia haura de 
fer plantejaments nous i de futur. No será suficient fer una amalgama de l'Escola de 
Mestres —la qual inequivocament haura de dur-ne el timó de la formació del profes- 
sorat en tots els seus ambits i nivells- amb les seccions de Psicologia i de Pedagogia» 
(Direcció de la revista Comunicació Educativa, 1991). I lany segiient, des de la matei- 
xa revista, leditorial es preguntava si l'Escola de Mestres podia acabar perdent el seu 
carácter professional, que es reflectia en activitats tan diverses com tallers, sortides i 
intercanvis: «Ara, aquest perfil que agafaven els futurs mestres, veiem que pot quedar 
truncat si l’Escola queda engolida en aquest macroprojecte de Facultat. Si 'Escola no 


sap diferenciar-se d'aquesta estructura que ens ve damunt, lesséncia del que ha de ser 
p q q q 

un professional-mestre, actiu, integrat a un pais, critic, i sobretot il-lusionat, pot anar- 
sen en orris» (direcció de la revista Comunicació Educativa, 1992). 

Antoni Gavalda ha exercit sovint de catalitzador de les inquietuds de bona part 
del professorat de didactiques especifiques que no tenia prou forga a la Facultat ni una 
organització eficag per defensar els seus punts de vista. Lany 1996, entorn al debat so- 
bre les assignatures optatives i el pla destudis de les diplomatures de mestres, ell i altres 
tres companys d'altres didáctiques específiques demanaven que simplantessin noves 
assignatures (Aymí, Gavalda, Girondo i Viscarro, 1996). Pel que fa a la didáctica de les 
ciéncies socials, les assignatures proposades eren Orientació i Representació de l'Espai 
Viscut, Investigació Social en el Medi Social i Natural i Técniques de Dinamització 
Social. Les propostes no van reeixir. 

Antoni Gavalda també va lluitar per la creació d'un departament de didactiques 
especifiques a la Universitat Rovira i Virgili (a semblanga de totes les altres universitats 
catalanes). Va ser una batalla perduda, a causa dels interessos de sectors diversos que 
van confluir per evitar-ho. Observat en perspectiva, limpacte ha estat molt important: 
«Lanalisi del que va succeir és que crec que va ser un error greu perqué va estroncar 
una via formativa i de recerca, i una pérdua per poder racionalitzar lensenyament» 
(Irigoyen, 2020, p. 18). 

Una altra batalla perduda es va obrir amb l'aprovació dels plans destudi dels 
graus d'Educació Infantil i d'Educació Primaria, vinculats a laplicació del procés de 
Bolonya. Per als estudis de mestre, el nou pla d'estudis va significar que sequiparessin 
a la resta de graus universitaris i que aconseguissin una dignificació que havia tardat 
massa. No obstant aixo, el seu desencís va ser total per la manera com sen va concretar 


l'aplicació a la Universitat Rovira i Virgili: 


Podent fer un pla de mestre per al segle xx1 s'ha passat a un pla poc pensat, impositiu 
en molts aspectes [...] Amb aquest canvi de pla, les disciplines pedagógiques pretenen 
convertir-se —tant en el grau deducació infantil com en el deducació primaria— en 
el pal de paller de les dues titulacions [...] El nostre sistema escolar sap prou bé que la 
ciéncia que han de donar els futurs mestres no és si la llum entra a l'aula per la dreta 
o per lesquerra, sinó saber com treballar les matemátiques a lescola, com treballar la 
llengua o com iniciar el pensament científic, la qual cosa implica dominar la ciéncia 
referent i saber com guiar la progressió constant dels alumnes [...] La línia torta d'ara 
sera difícil d’adrecar: malauradament seguirá ben torta. Mentre, alguns seguiran mi- 


rant en una altra direcció. (Direcció de la revista Comunicació Educativa, 2009) 


Peró no tot han estat fracassos. Moltes propostes s han pogut materialitzar amb 
exit. Així, lany 2016 Antoni Gavalda va promoure que [aula utilitzada com a espai 
propi de didactica de les ciéncies socials passés a denominar-se Aula Montserrat Ber- 


tran. Es tractava de fer un reconeixement a qui va ser mestra i directora de PEscola 

Normal de Tarragona durant la Segona Republica. Adscrita als corrents renovadors, 
aleshores va promoure l'ús de la llengua catalana i les sortides didactiques. Amb l'arri- 
bada de la dictadura franquista va ser depurada i represaliada, i no va poder retornar a 
l'Escola de mestres de Tarragona fins a l'any 1951. 

Un altre exemple reeixit és la jornada que es va organitzar a l'abril de 2018 «Po- 
dem treballar la realitat política i social a les escoles? Com fer-ho?». En el context de la 
repressió posterior als fets doctubre de 2017, i de la pressió intensa que van patir durant 
aquells mesos els centres educatius catalans perque no tractessin el conflicte politic exis- 
tent (i, diguem-ho tot, també enmig del silenci d’algunes instáncies), calia defensar que 
les escoles i els instituts donessin respostes a les inquietuds dels estudiants. En realitat, 
constituía la reivindicació de lesséncia de lensenyament de les ciéncies socials: si no 
serveix per ajudar a comprendre el món en qué vivim, perd la seva raó de ser. 

Em sembla pertinent finalitzar aquestes págines amb la menció d'una última 
iniciativa important, quan el 2019 Antoni Gavalda va promoure i apadrinar el nome- 
nament de Pilar Benejam com a doctora honoris causa de la Universitat Rovira i Virgi- 
li, Es va homenatjar una persona referent en [ambit educatiu, i també en la reivindica- 
ció d'una determinada concepció exigent i rigorosa de leducació en qué lensenyament 
de les ciéncies socials ha de promoure una societat més justa i solidaria. Uns ideals que 


Antoni Gavalda comparteix i mira de transmetre en lexemple diari. 
P p 

Estem immersos en uns moments de canvi dépoca que ens poden fer pensar en una 
disminució del compromis social del professorat, peró només es tracta d'un canvi dori- 
entació. M'ha semblat que aquest és un bon tema per tractar en aquest acte de reconei- 
xement al professor i doctor Antoni Gavalda. 

LAntoni ha estat compromés, tota la seva vida, amb la seva professió com a 
educador i com a historiador, i ha ampliat el seu compromis més enlla de lestricta pro- 
fessionalitat per abastar el territori, en una actuació que entronca amb el dels mestres 
d'abans, referents i autoritats locals. També he pensat amb el desaparegut prematu- 
rament Joan Pagés, amic i col-laborador seu, un dels referents de la didáctica de les 
ciéncies socials al nostre país, a l'Estat espanyol ia América llatina, que va tenir sempre 
un fort compromis amb leducació. Ambdós tenien una amplia formació personal i 
intellectual, uns objectius clars per assolir i, partint de la seva práctica i estudi, han 
ajudat a crear consciéncia i saber en els seus camps. També he pensat en tots els mes- 
tres i professors que en aquests moments incerts de la covid han continuat educant 
els infants i joves, primer des de casa, sense suport material o económic, i després a les 
escoles i instituts, els quals, més enlla de tenir cura de la seva aula, s'hi han implicat per- 
sonalment aportant el seu treball en unes condicions molt difícils i amb una dedicació 
que no ha estat prou reconeguda socialment. 

Dues situacions que em porten a pensar en unes maneres d'actuar i de plantejar 
el compromis social i politic dels educadors en dos moments histórics que hem viscut: 


el del paradigma de la modernitat de lépoca industrial i el la postmodernitat de la re- 

volució digital actual. Ambdós models tenen en comú lobjectiu de formar els infants, 
la necessitat d'integrar-los en la societat que es vehicula a través de plans destudis, 
metodologies, estratégies i recursos. Ambdós, si deixen de banda el model tradicional/ 
técnic, també comparteixen la necessitat de renovar la metodologia, el respecte pels 
alumnes, per les practiques democratiques, la relació amb l'entorn, etc. 

En el primer cas el compromis és clar i explicit: modernitzar leducació per 
adaptar-la a les noves maneres d'actuar de la societat i a les tendéncies pedagógiques 
dominants al món occidental que van portar, en diferents moments del país, a com- 
promisos forts amb la politica, Pensem en la persecució i lajusticiament dels mestres 
de la República, en els riscos que corrien les primeres escoles i els primers moviments 
de renovació pedagógica, en les discussions amb les families sobre leducació política 
dels joves o sobre el tractament de temes susceptibles. Pel que fa a les ciéncies soci- 
als, aquests mestres van renovar programes, saltant-se o reinterpretant el currículum 
prescrit, eren capacos de defensar el seu plantejament a les families o a les autoritats 
competents, malgrat que els temps no els eren sempre favorables. Potser hi haura qui 
pensi que aquells temps eren més facils, que hi havia referents comuns, que el diáleg era 
possible, etc. I és que, vist en perspectiva, el futur se sol idealitzar, peró el món actual, 
salvant les distáncies, ens dona encara exemples d'aquesta implicació política, com ara 
el cas dels professors francesos que han de dur escolta perque defensen la llibertat d'ex- 
pressió, els segrestos de noies al continent africa o el mestre popular que es presenta a 
les eleccions a president d'una república a lAmérica llatina i, sense anar tan lluny, els 
professors acusats d'adoctrinament després de l'1 doctubre de 2017, en instituts de les 
Terres de l'Ebre. 

En el segon cas la situació és més complexa. El dels educadors i mestres actuals, 
que es mouen una societat més diversa i global i senfronten a canvis molt importants 
dels quals no tenen experiencia, com ara la consideració de l'individu com l'eix central 
de la societat, la visió d'una societat líquida que constantment ofereix noves propostes, 
el domini del relat i ara també dels continguts per part de les gran empreses digitals, la 
visió neoliberal de leconomia, laparició del consumisme com a valor cultural, la crisi 
d/autoritat i moltes altres circumstáncies que han estat ben explicades i que aquí només 
es nombren per establir un marc per explicar els diferents nous reptes als quals han 
de donar una resposta. Circumstancies que faciliten o dificulten aquest compromis. 
Comencgo per les que constitueixen un obstacle: 

El canvi constant de lleis deducació i unes normatives estrictes imposades que 
frenen qualsevol projecte amb objectius a llarg termini i promouen una obediéncia 


estricta i la funcionarització de la professió o creen un desánim en els més resilients. 

Unes ofertes d'innovació que aparentment responen a criteris de renovacié i 
compromís peró que no se sustenten en cap pensament pedagogic i filosófic consistent 
ino van més enlla del canvi de metodologies. 

Una visió desvirtuada de la democrácia basada en els aspectes instrumentals, 
com les votacions, que no afecten en profunditat la institució escolar, ni ajuden a cons- 
truir el dia a dia d'una ciutadania. 

En els cas de les ciéncies socials, una devaluació de la seva importancia, un des- 
coneixement de la historia dels últims segles i de les lluites de la humanitat per arribar 
a les societats actuals i, per tant, un desarrelament identitari i social. Sembla com si el 
món hagués comengat avui. 

Totes aquestes circumstancies, i altres que no he esmentat, han calat en una 
part important del professorat que no sent la necessitat de pensar, que no satreveix a 
fer notar la seva veu, de manera que sembla que ha deixat de comprometres i es limita 
a formar part d'un engranatge de donar titulacions per accedir a la vida adulta. I aquest 
és un problema greu perqué en el context actual un canvi en leducació és urgent. 

Pero el panorama no és desanimador. D'un temps enga observo canvis a moltes 
escoles, i cada vegada a més instituts hi ha persones disposades a crear projectes des del 
quefer quotidia i col-lectiu. En general tot el sistema educatiu ha donat una resposta 
excellent al gran repte sanitari i educatiu que ha representat la covid malgrat tenir pocs 
mitjans. 

Els plantejaments ecologistes i feministes es tenen en compte en les institucions 
ien els curriculums, i molts professors i professores s'hi senten interpel-lats i estan dis- 
posats ha comprometres en aquestes lluites conjuntament amb els estudiants. 

La inclusió de lensenyament digital, malgrat les dificultats i les desigualtats que 
crea, impulsa una nova manera dentendre lensenyament en la qual sesborra en gran 
mesura la distáncia social entre professors i estudiants, potencia unes aules més demo- 
cratiques i un model de professor acompanyat. 

La diversitat cultural que demana la intervenció d'altres professionals en el marc 
de l'escola, amplia els horitzons i pot ajudar a la inclusió i a una societat més igualitaria, 
a la vegada que pot anar trencant les barreres entre leducació formal i la informal, cre- 
ant una sola educació, introduida i reivindicada des de fa molt temps i que ara compta 
amb projectes concrets. 

La posada en práctica de nous projectes o la necessitat de resoldre problemes 
ha activat el treball en xarxa entre el professorat de diversos centres, el treball amb la 
comunitat educativa i el debat intern. Cada vegada més els diversos agents són cridats 
a gestar accions comunes sense la tutela dels experts en un intent d'iniciar un camí amb 


veu propia, cosa que representa la democratització i lempoderament de la professió. 

Leducació emocional i la máxima preocupació i cura per cada estudiant adqui- 
reixen més pes en les escoles on ja el tenien i en els instituts sempre més preocupats 
per lensenyament i els continguts que per les persones; són l'indici d'una atenció global 
que fins ara no era considerada i que avanga amb prudencia i amb la mirada expectant, 
no sense el conflicte de les families. 

Són petits canvis que guanyen terreny lentament i que cada vegada impliquen 
més persones, i aquest és un altre tret important del nou compromis del professorat. 
En el model que hem viscut els de la nostra generació, que arranca en l'últim quart del 
segle passat i sestén a les primeres decades del segle xx1, el compromís afectava poques 
escoles, moltes de les quals entroncades amb la burgesia i des dels marges del sistema 
educatiu, mentre que el compromis actual afecta moltes escoles públiques dels diversos 
barris i territoris. 

Intencionadament no s'ha entrat en lanálisi en profunditat, i la visió n'ha estat 
especialment positiva perqué penso que cal un discurs que ajudi a crear confianca en 
el futur. També intento presentar les possibles vies del canvi que s'han iniciat. Malgrat 
tot, voldria apuntar uns quants temes de preocupació. 

Un és la manca de reflexió intel-lectual dels mestres i professors, labséncia de 
la lectura dels classics o el coneixement de les actuacions del passat i de la rica tradició 
de la pedagogia progressista del nostre país, que no ajuda a valorar el treball que fan. 
Penso que el mestre ha de llegir per ser un petit intellectual capas argumentar de 
manera seriosa les seves actuacions. Ha d'aprendre a pensar ia escriure la seva actuació 
més enlla de donar recursos. 

Laltre, la importancia que els mestres i professors recuperin un protagonisme 
social, que ara vol dir també mediatic, i es comprometin en els debats socials que afec- 
ten l'escola i leducació, com fan altres professionals en els seus camps. Les noves titula- 
cions universitaries els equiparen a altres i els reconeixen, peró hi ha tendencia a donar 
la paraula als experts, que parlen des de la teoria, quan el bon discurs pedagogic és, 
segons el meu parer, el que neix de la práctica ben fonamentada i argumentada. S'ha 
de perdre la por a la teoria. Sé les dificultats del tema i la necessitat dempoderament 
que demana. També sé la complexitat de la conciliació familiar i com aquest fet pesa 
en un col-lectiu majoritariament femení, per la qual cosa caldria una aposta política 
important en aquest sentit. 

En temps de l'alta competencia que significa lensenyament digital, la figura del 
professor és imprescindible. En temps dels grecs, els que exercien de formadors i edu- 
cadors eren esclaus. Actualment si volem una educació extensiva a tota la població, cal 
que es mantingui i sintensifiqui el compromis social i politic del professorat i que el col- 
lectiu es tingui en consideració com altres serveis basics. Com a societat hem de fer una 


aposta per leducació, leina que permet navegar en aquesta societat líquida i canviant. 

Avui és dia de celebració. Una ocasió per donar les gracies a Antoni Gavalda per tanta 
feina ben feta. Tanmateix, em sap greu que es jubili; la didáctica de les ciéncies socials 
encara el necessiten. Malgrat tot, penso que ‘Antoni no es jubilara mai del tot. 

Les persones que estimem l'Antoni Gavalda i que valorem la seva aportació a la 
didáctica de les ciéncies socials podriem dir-ne moltes coses. Ho farem entre tots. Ens 
hem repartit els temes i jo voldria destacar la seva preocupació per donar als futurs 
mestres una formació científica rigorosa. 

La dictadura del general Franco va deixar per heréncia, en educació, molts pro- 
blemes: gran deficit d'escolarització, falta de democracia en la gestió i baixa qualitat 
del sistema educatiu. Aquests problemes s'han intentat resoldre amb la promulgació 
d'una allau de lleis sense que cap s'hagi pogut desplegar a bastament ni hagi pogut ser 
degudament avaluada. Lleis fetes sense un consens ampli per la voluntat d'imposar, 
per via legislativa, el model educatiu dels partits que s'han anant rellevant en el govern. 
Amb [Antoni Gavalda sempre hem compartit que la formació del professorat és la clau 
i fonament de tota possibilitat de reforma educativa. Per canviar un sistema, primer 
has de preparar les persones que ho han de portar a la práctica. Tanmateix, les lleis ho 
han tingut en poca consideració. 

LAntoni ha defensat sempre que el professorat de didáctica de les ciéncies soci- 
als que ensenya educant, hauria de fer uns estudis que garantissin un coneixement en 
profunditat d'una matéria. Aixó basicament per dues raons: 

La primera: perqué qualsevol ciéncia social considerada en profunditat demana 
necessáriament la relació amb les altres. La mirada per entendre la societat s'ha de fer a 


partir de la perspectiva d'una matéria des de la qual les preguntes poden tenir rellevan- 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 65-70. ISBN; 978-84-8424-947-4, DOI: 10.17345/9788484249474 


Pilar Benejam Arguimbau 


cia, significació, interés i urgéncia social, i en les quals resulta indispensable conjugar 
passat, present, futur, espai i temps. LAntoni Gavalda ha mirat el món des de la história 
i ha treballat a primaria en lestudi del medi de Tarragona, que ell coneix tan bé, sense 
oblidar que cal fer veure als infants que, al llarg del temps, les societats han estat diver- 
ses al món. El seus treballs «Que s'ha dentendre per história?» i «Qué ha d'aportar la 
história als alumnes de primaria?», publicats al llibre El tractament de les ciéncies socials 
per a leducació primaria: proposta teórica i practica, editat per la URV, resulta exemplar 
i demostra el seu profund coneixement de la matéria, al temps que comprova que els 
mestres no ensenyen el que saben sinó alló que els alumnes poden aprendre. 

La segona: perque únicament estudiant, reflexionant i compartint un saber es 
pot arribar a entendre qué és el coneixement. En aprofundir en una materia, els mes- 
tres poden arribar a comprendre que el coneixement és una construcció social que 
sedifica en el temps i que admet la interpretació, el dubte i l'alternativa; que el co- 
neixement social és complex i que hi intervenen moltes variables; que per entendre 
un fenomen, esdeveniment o problema cal justificar, contrastar i valorar les raons que 
donen versemblanga a les respostes i ser conscients que cal vigilar, perque alguns dels 
arguments són molt intencionals; finalment, sha dentendre que el coneixement admet 
alternatives i possibilitats de futur, perqué els nostres alumnes han de veure que sem- 
pre es pot millorar i que mai sen sap prou. 

En primer lloc, entendre qué és el coneixement ens mostra el camí de com cal 
orientar lensenyament. Els mestres que tenen un bon coneixement d'una matéria sa- 
ben el que és básic i preparen els alumnes per continuar aprenent tota la vida. D'acord 
amb el que hem dit sobre el coneixement, a la práctica, primer cal que les nenes i els 
nens entenguin de qué volem parlar i situar clarament el tema o problema; per exem- 
ple, qué és una indústria?, qué vol dir que un riu está contaminat?, etc., i tenir present 
que cada persona entén les coses o problemes segons el que coneix, el que desitja o el 
que té sentit per ell o ella. En segon lloc, una vegada posats d'acord sobre el tema cal 
treballar com són les coses o quins són els elements que hi intervenen o qué cal tenir 
en compte, aqui escauen lobservació directa i els métodes inductius i experimentals, 
sense oblidar parlar-ne sempre entre tots perque, com diu Galileu, «la natura ha fet 
les coses a la seva manera i la ment humana nentén una part amb fatiga». Cal el dialeg 
per expressar el que hom ha percebut per poder ser considerat, completat, corregit i 
sempre millorat. Si els mestres entenen qué és el coneixement, proposaran buscar les 
raons que justifiquen el fet o el problema, amb el benentés que les raons o teories po- 
den ser diverses, que cal valorar-les, cal veure a qui beneficien i cal aprendre a respectar 
les raons dels altres perqué tot diáleg posa sempre la base de la igualtat. Finalment, cal 
ensenyar a construir lesperanga; les coses i els problemes poden canviar, podem pensar 


alternatives. Ensenyar bé no vol dir ensenyar coses complexes. A primaria, com diu 

molt bé Antoni, podem plantejar qiiestions que tots els infants poden entendre i, al 
mateix temps, ensenyar a pensar, a dialogar i a participar amb responsabilitat. Recor- 
dem que lensenyament obligatori i universal per a tots els futurs ciutadans no hauria 
d’admetre mai el fracas escolar, 

Sense menystenir les millores que han representat algunes lleis deducació, al 
meu criteri, tan sols dues han estat rellevants en el camp de la formació del professorat: 

La Llei general deducació, LGE, de l'any 1970, que es va fer en el tardofran- 
quisme quan el Plan de Estabilización de 1959 va representar el final de lautarquia. 
Aquesta obertura al món occidental, afavorida pels interessos de la Guerra Freda, va 
iniciar un desenvolupament económic notable que es va trobar frenat per l'analfabetis- 
me de la ma dobra i va plantejar la necessitat urgent d'alfabetitzar la població. La pre- 
ocupació essencial d'aquesta llei es va centrar en lensenyament primari o ensenyament 
general basic. La llei va ampliar lescolaritat obligatoria, universal i gratuita fins als ca- 
torze anys, considerant dues etapes: l'EGB, de sis a onze anys, integrada i comprensiva 
amb ensenyaments generalistes, i letapa de dotze a catorze anys o cicle superior, amb 
certa opcionalitat per árees de coneixement, Aquesta ampliació va comportar una gran 
demanda de mestres. 

Una de les mesures més importants de la LGE va ser situar les antigues escoles 
normals, considerades fins aleshores de nivell inferior al batxillerat superior, en el nivell 
universitari com a diplomatura de tres anys. Aquesta mesura va justificar que l'accés als 
estudis de magisteri demanés el batxillerat superior i, pocs anys després, el COU. Els 
estudis constaven d'un any comú i dos despecialitat per arees de coneixement. Cer- 
tament la LGE dignificava la formació dels mestres, peró també donava una atenció 
preferent a les árees de coneixement. Com sempre, amb un curs bastava per preparar 
els mestres generalistes, mentre en necessitaven dos si aquests mestres feien la docéncia 
en una área de coneixement. Per ensenyar els més petits no es necessiten gaires conei- 
xements! En aquest punt l'Antoni Gavalda mai hi ha estat d'acord. 

Amb lentrada d'Espanya a la CEE, el 1986, es va demostrar que per equipa- 
rar lensenyament obligatori als nivells europeus calia allargar el tronc formatiu comú. 
La Llei orgánica general del sistema educatiu, LOGSE (1990), va allargar lescolaritat 
obligatoria, universal i gratuita fins als setze anys. Els nens i les nenes de primaria de 
dotze a catorze anys van tornar a passar a lensenyament secundari com a secundaria 
obligatoria o ESO, ara entre els dotze i setze anys. Una vegada més es parlava de quali- 
tat peró no es tenia en compte que el professorat de secundaria estava acostumat a un 
alumnat molt seleccionat i no estava preparat per assumir que lensenyament obligato- 
ri, que ha de preparar tots els futurs ciutadans, no pot admetre el fracás escolar, Com 
era desperar, l'index de fracas escolar i el percentatge d'abandó dels estudis ha estat 
descándol, Tanmateix, la llei sí que va preveure una formació professional per als futurs 


docents de secundaria i va crear un curs de postgrau d'un any o master universitari. 

Aquest curs de postgrau d'un any presenta, encara avui, un gran problema: les 
matéries objecte de les árees de coneixement són responsabilitat dels diferents depar- 
taments de la universitat, els quals en trien el professorat. LEscola Universitaria de 
formació del professorat es fa responsable de lorganització del curs i de la formació 
professional dels futurs docents, tant teórica com práctica. La universitat ha omplert 
els credits del curs amb continguts de les diverses matéries de les arees de coneixement, 
per exemple al postgrau de ciéncies socials els alumnes que han fet história a la car- 
rera poden completar les demandes de lárea amb geografía, art o cultura. Aquest fet 
ha deixat poc espai a la formació professional dels futurs professors amb pocs crédits 
psicopedagógics i de didáctica, i amb unes practiques totalment insuficients, sense fi- 
nangament per fer bons equips amb els mestres tutors. Quantes vegades hem comentat 
amb l'Antoni Gavalda que la formació del professorat de secundaria continua sent un 
gran problema que cal resoldre, sense negar I’ interés i esforg d'algunes universitats per 
fer aquest postgrau el millor possible! 

Finalment, la Llei de reforma universitária, LRU (1983), va donar autonomia 
a les universitats, moltes de les quals van dividir les facultats en departaments. Les 
escoles universitáries de formació del professorat van haver d'adaptar-s hi, i l'any 2010, 
en el marc del Pla de Bolonya, moltes d'aquestes escoles es van anar integrant als de- 
partaments de Pedagogia o a les facultats de Ciéncies de 'Educació. Aquest fet, que en 
principi representava la dignificació del magisteri, ara plenament universitari, presenta 
un gran problema. La universitat pública ha unificat les condicions de lacreditació per 
esdevenir professor universitari. Aquesta acreditació demana, d'entrada, tenir llegida i 
aprovada una tesi doctoral i publicacions en revistes d'impacte. Si és un disbarat exigir 
a tothom el mateix quan cada titulació presenta les seves exigéncies, més disbarat és 
que, per instruir el professorat de primaria i secundaria, no sigui prioritari valorar la 
professionalitat i lexperiéncia dels candidats. Tenim un professorat universitari que ha 
de formar mestres, la majoria dels quals sense experiéncia escolar ni docent en el nivell 
en qué es pretén formar. LAntoni Gavalda ha treballat molt aquest problema i ha ins- 
truit un equip ben preparat en coneixements i també amb experiéncia docent. Gracies 
per haver defensat un canvi d'aquest sistema amb el teu exemple i professionalitat. 

Els amics de lAntoni que preparen aquest llibre ens demanen una pinzellada 
de futur. Fa molt temps que defenso un model: ho várem experimentar amb éxit en 
preparar la LRU, ho va proposar la comissió quinzena al Ministeri, peró es va quedar 
en paper moll. Proposavem que tots els futurs mestres i professors fessin un cicle com- 
plet destudis superiors abans de rebre una formació professional. Lobjectiu d'aquest 
cicle és que puguin entendre qué és el coneixement. Aquests estudis s'haurien de fer 
als departaments universitaris corresponents, juntament amb els altres estudiants que 


cursen una llicenciatura. Qui, acabats els estudis, optés per dedicar-se a la docencia, 

hauria de passar una prova, perqué tothom no serveix per ensenyar educant. Els futurs 
docents rebrien seguidament una formació professional de dos anys teórica i práctica 
a la facultat d'educació organitzada per departaments: infantil, primaria, secundaria 
obligatoria, batxillerat i formació professional. Els diversos departaments podrien pro- 
gramar sessions conjuntes, perque educar demana continuitat entre etapes i un projec- 
te comú, i altres sessions específiques. Teoria i práctica en el nostre projecte quedaven 
intimament relacionades al llarg dels dos cursos en un anar i tornar de Pescola a la 
teoria i de la teoria a la práctica. 

Adjunto un quadre de la proposta completa. LAntoni m'ha sentit defensar 
aquest model i estic segura que, amb les correccions i millores sempre necessaries, els 
docents formats així podrien contestar preguntes com les que proposa lAntoni: qué ha 

Geografía i historia per conéixer un pais 


Els estats nació van utilitzar la geografía i la historia a les aules, des de finals del segle 
XIX, per inculcar valors patriótics i socials. Tot plegat implicava una estratégia més axi- 
ológica que empírica que tenia com a única metodologia l'exercitació de la memoria. En 
congruencia amb aquest plantejament, les escoles normals, dencá del 1840, no van pre- 
parar mestres per transmetre coneixements cientifics sobre el territori i el seu passat, 
sinó per propagar relats ideológics. Aquesta orientació, cosa inversemblant, continua 
molt viva. Encara avui, 'Estat espanyol cuida gelosament el control dels programes 
educatius, i singularment els que impliquen geografía i história, que Simposen a partir 
de lleis orgániques prescriptives per damunt de lordenació autonómica. La idea que la 
funció de la historia i la geografia és formar patriotes continua ben viva en l'imaginari 
estatalista espanyol, i els virulents atacs que ha patit lescola catalana, en els darrers 
decennis, responen a aquesta mentalitat. 

Contra aquesta visió arcaica es van manifestar, des de finals del segle x1x, i en 
el context del moviment de l'Escola Nova, corrents a favor d'un plantejament científic 
de la geografía i la história a les aules, a partir de lexperiéncia dels alumnes. També a 
l'Estat espanyol gent com el valencia Rafael Altamira, o els catalans Flos i Calcat, Pau 
Vila, Carles Soldevila o Enric Bagué, van impulsar un ensenyament del territori i del 
passat en interacció amb lentorn. 

Lesforg de la Mancomunitat de Catalunya entre el 1914 i 1923 per optimit- 
zar la instrucció pública esdevingué cabdal per falcar noves perspectives en lensenya- 


ment-aprenentatge de la geografía i la história, tant en el dia a dia escolar com en la 

formació de mestres a partir de les escoles destiu i dels estudis normals. Les directrius 
de renovacié plantejades per la Mancomunitat van ser recollides per la Generalitat 
republicana, i van assolir el seu moment culminant en les programacions de geografía i 
história del 1938, probablement les millors que mai s'han dissenyat a Catalunya. Du- 
rant tota la guerra els alumnes de les escoles normals, rapidament integrats al CENU 
(Consell de l'Escola Nova Unificada), esdevingueren la punta de llanga d'una gran re- 
volució pedagógica que va aconduir a una escolarització universal amb supremacia dels 


criteris empírics i científics per damunt dels axioldgics. 


Hereus de la derrota 


El 1939, amb la victoria feixista, el concepte d'instrucció pública va desaparéixer en 
favor del concepte d'educació. El regim pretenia «educar» en determinats valors i no 
instruir en continguts científics. El franquisme va forcar les funcions ideológiques de 
la geografía i la historia en lensenyament primari i secundari fins a limits maxims, i la 
llengua i els continguts catalans van ser radicalment bandejats de lensenyament. 

A partir del 1951, amb el ministre Joaquin Ruiz-Giménez van comengar a pro- 
duir-se canvis a secundaria. En el Pla d'Estudis de 1953 la historia d'Espanya va cedir 
protagonisme a la história universal, i la nova conjuntura va permetre posicions més 
ecléctiques i llibres de text com els elaborats per Vicens Vives, Sobrequés i Bagué. La 
suavització de la historia i la geografia a secundaria no va suposar, peró, canvis a pri- 
maria. Alhora, la formació de mestres a les normals entre 1940 i 1970, i principalment 
a partir del pla de 1950, va continuar caracteritzat per lextrema rigidesa del nacional- 
catolicisme. 

Així es va arribar a la Llei general deducació del 1970 (LGE), que implicava 
lallargament de lensenyament obligatori amb leducació general básica (EGB) i la re- 
ordenació del batxillerat. El magisteri va passar a ser una diplomatura universitaria i 
va tenir un reconeixement superior. La LGE liquidava, a primaria, la historia i la ge- 
ografia, i consagrava una nova área de ciéncies socials. A la práctica, pero, la geografia 
ila história van continuar vertebrant els continguts de la nova proposta. Amb tot, en 
l'imaginari dels nous mestres va arrelar la idea que les ciéncies socials eren la geografia 
ila historia. De resultes va comengar lequívoc que s'ha mantingut fins als nostres dies, 
atés que les convencions internacionals han considerat majoritariament la historia i 
part de la geografía dins les ciéncies humanes. 

Les noves orientacions de PEGB, influenciades per experiéncies anglosaxones, 
consideraven la possibilitat de partir del medi per treballar el territori i el passat. Aixó 
obria una porta perqué els continguts locals i nacionals entressin a les aules. Els lli- 


bres de text pensats per al conjunt de l'Estat no es feien ressó dels continguts autóc- 

tons, peró els mestres conscients tenien loportunitat d'introduir sabers sobre el país 
a partir del coneixement del medi. D'altra banda, els nous intents per universalitzar 
lensenyament primari (EGB) van comportar la creació de noves escoles normals (cas 
de la UAB) amb mentalitat i metodologia més obertes. La preocupació per impulsar 
una didáctica de les ciéncies socials de EGB va obrir nous horitzons. Les indicacions 
favorables a treballar el medi sintonitzaven amb els pressupostos dels moviments de 
renovació pedagógica. En aquest sentit, l'Associació de Mestres Rosa Sensat va tenir 
molt protagonisme i va aprofitar les escletxes per introduir continguts de geografía i 


historia de Catalunya a partir de lentorn. 
yaap 


Postfranquisme i restauració borbonica 


La mort del dictador Franco el 1975 va donar pas a la segona restauració borbónica ia 
la Constitució del 1978. Un any més tard Catalunya tenia un nou Estatut d'autonomia. 
Tanmateix, el context la LGE del 1970 no es va tocar, i el canvi politic no va comportar 
una revisió dels programes de ciéncies socials franquistes. 

A Catalunya la continuitat esdevenia problemática en tant que els programes 
no incloien continguts nacionals i estaven estructurats a partir d'una cosmovisió espa- 
nyolista. Tanmateix, els politics catalans, que havien aconseguit competéncies plenes 
en ensenyament, no es van atrevir a incorporar continguts d'história i geografia del 
país. Van passar gairebé deu anys fins que la Generalitat va promulgar la tímida ordre 
del 1988 que incorporava geografia i história de Catalunya a primaria i secundaria. La 
paralisi sexplica principalment pel fet que les cosmovisions, quadres i administració 
feixistes encara estaven en actiu, i es considerava que tot el que fos reivindicar el terri- 
tori o remoure el passat podia esdevenir conflictiu i, per tant, no desitjable. 

Altrament, i entre els corrents politics, socials i culturals majoritaris, es consi- 
derava amb suspicacia qualsevol intent de consolidar continguts nacionals a lensenya- 
ment, en tant que aquests podien menar a tensions. De resultes, les principals preocu- 
pacions exigien aspectes metodológics i pedagógics més que no pas sobre si la geografia 
i la história havien de considerar el marc nacional, Cal entendre, en qualsevol cas, que 
la societat catalana havia patit un tall cultural profund i que aixó va afectar la memoria 
histórica, i també la consciéncia respecte a la necessitat de recuperar i/o representar 
la história i el territori del propi país . D'altra banda, el tall havia estat tan brutal que 
la mateixa recomposició de les forces polítiques es va fer a partir de noves organitza- 
cions que poc tenien a veure amb les dels anys trenta. D'un sistema vertebrat per Lli- 
ga/ERC/CNT es va passar a un altre que pivotava a lentorn de CDC/PSC-PSUC/ 
CCOO. El nacionalisme republica d'esquerres, majoritari als anys trenta, va desaparéi- 


xer en favor de noves esquerres de baix perfil nacional integrades en projectes estatals. 

Sense interés per part de les forces politiques majoritaries, les possibilitats d'introduir 
continguts nacionals a lensenyament van ser limitades. En aquest context la pugna per 
afermar la llengua catalana a lensenyament primari i secundari esdevingué I'actor únic 
en el procés de normalització nacional a lensenyament. 

El 1988, la Generalitat, mitjangant una ordre, va promulgar la primera mesura 
que, més enlla de la llengua, vetllava per la introducció de continguts catalans de ge- 
ografia i história a EGB i BUP. La proposta no substituia programes, únicament hi 
incorporava nous continguts, Va ser una mesura discutida peró positiva en tant que va 
incidir en lelaboració dels nous llibres de text. 

A tot aixo, i amb l'ascens al poder dels socialistes el 1982, hi va haver canvis. La 
Llei de reforma universitaria (LRU), promulgada el 1983, va impulsar departaments 
universitaris i árees de coneixement. En les escoles universitaries de magisteri les árees 
de coneixement es van vertebrar a partir de matéries i assignatures, i en aquest context 
va sorgir la «Didáctica de les Ciéncies Socials». Al seu torn, les arees van donar lloc a 
departaments universitaris de didactiques especifiques. Tot aquest moviment no va im- 
plicar cap canvi significatiu pel que fa a la impartició de continguts catalans. Tanmateix, 
hi va haver escoles de professorat que van introduir assignatures optatives de geografia 
i história de Catalunya. I encara durant la década del 1980 es va generalitzar lassigna- 
tura Coneixement de Catalunya (basicament de geografía i história) per pal-liar el fet 
que durant el batxillerat no s’havien cursat continguts des d'aquest punt de vista. En el 
mateix sentit la denominada FOPI (formació permanent institucional) va treballar en la 
formació del professorat en actiu quant a llengua i cultura del país. Aquesta dinámica va 
anar a la baixa durant la decada dels noranta, ja que hom suposava que les noves genera- 
cions accedien als estudis de magisteri amb coneixements d'história i geografía assolits 
al batxillerat. En els processos que van seguir de reordenació dels sistemes universitaris, 
lestabliment dels graus de mestre i la consolidació de les facultats d'Educació, la fugac 


presencia dels continguts d'historia i geografía del país va quedar fulminada. 


Les reformes endémiques 


A partir del 1982 van comengar les dinámiques de reforma educativa que van con- 
figurar leducació primaria i van definir 'ESO (ensenyament secundari obligatori). 
En els anys que van seguir, les reformes van ser successives (LOECE, 1980; LODE, 
1985; LOGSE, 1990; LOPEG, 1995; LOCE. 2002; LOE, 2006; LOMCE, 2013). La 
LOGSE (Llei d'ordenació general del sistema educatiu) va fixar el nou marc de ledu- 
cació. De resultes, la Generalitat va concretar programacions de primaria i secundaria 
que, tot i que mantenien la ficció de les ciéncies socials, incorporaven continguts de 


eografia i história amb criteris temátics diacrónics. El currículum d'educació primaria 
geog P 

de la Generalitat del 1992 va ser, sense dubte, un bon intent de renovació metodológica 
i de reconsideració dels continguts nacionals. Tanmateix, la proposta va tenir poc re- 
corregut: dificultat dels mestres per adaptar-se a propostes diacróniques i temátiques, 
desorientació de les editorials i pressions polítiques estatals dels governs conservadors. 

El 1997, després d'una campanya agressiva sostinguda per la Real Académia 
de la Historia, la ministra d'Educació, Esperanza Aguirre, va impulsar una llei que 
pretenia donar rellevancia a la historia i la geografia d'Espanya a lensenyament. Tan- 
mateix, el Pla de Millora de l'Ensenyament de les Humanitats en el Sistema Educatiu 
Espanyol va ser rebutjat al Congrés. Encara el Partit Popular va intentar el 2002 una 
nova llei, la LOCE (Llei orgánica de qualitat de leducació), que a primaria introdu- 
la una área explícita de «ciéncies, geografia i história», per garantir la impartició de 
continguts de geografía i história d'Espanya. Tanmateix, la llei va quedar frenada pel 
govern socialista del 2004. 

Entre el 2006 i 2007 es va impulsar una nova llei, la LOE (Llei orgánica d'edu- 
cació), que imposava un nou gir a primaria, en estandarditzar programacions a partir 
de «competéncies», la qual cosa debilitava encara més les logiques densenyament- 
aprenentatge establertes a partir de les disciplines. A banda es donava relleváncia a 
primaria i, de manera explícita, al «desenvolupament personal i la ciutadania» i a la 
competéncia «social i ciutadana». De fet, la consideració de la «ciutadania» va man- 
llevar, encara més, protagonisme a la geografía i la história, que quedaven subsumides 
en la macroárea de «Coneixement del Medi Natural, Social i Cultural», que dislocava 
definitivament qualsevol rastre disciplinari. Els criteris axiológics Simposaven inexo- 
rablement als empírics. 

La Generalitat, mitjangant el Decret 142/2007 i les orientacions publica- 
des el 2009, sadaptava als nous criteris. També a Catalunya es consagrava l'área de 
Coneixement del Medi, Social i Cultural, alhora que es promocionava una difusa Edu- 
cació per la Ciutadania. Tot plegat eren respostes desiguals a una situació de canvi. La 
crisi social i de mentalitats provocada per les seqiieles de la revolució postindustrial 
demanava a lescola més implicació quant a valors. Altrament, limpacte d'una immi- 
gració massiva exigia també a lescola més bel-ligeráncia per potenciar la ciutadania. Els 
ambits politics i educatius van considerar que reconvertir lensenyament i la instrucció 
en educació era la resposta necessária als nous reptes. Aquesta opció, tanmateix, de- 
bilitava encara més les opcions empíriques en favor de les axiológiques, i al capdavall 
dislocava la component científica que havia de ser la vertebral de lensenyament. Al 
capdavall, cal entendre que els valors subsidiaris de la cultura científica són els que 
fonamenten la civilització occidental, i lerosió de les disciplines científiques a lense- 
nyament forcosament havia de tenir repercussions negatives. Basar les programacions 


en unes competéncies que al capdavall eren una enteléquia no ajudava necessáriament 

a fer més fort lensenyament ni a forjar una cultura democrática. Ans al contrari, la cul- 
tura democratica, dificilment separable de la cultura cientifica, no podia potenciar-se 


al marge dels sabers generats per la ciéncia. 


Perspectives desiguals 


En aquest context els continguts de geografia i historia de Catalunya van passar a ser 
menystinguts. Fins i tot determinats sectors pensaven que la cultura propia de Catalu- 
nya era un obstacle per al desenvolupament de la nova societat multicultural. Aquest 
imaginari no solament incidia en lensenyament, sinó també en bona part de les d'ini- 
ciatives culturals institucionals adregades a la ciutadania a partir dels espais no formals 
densenyament aprenentatge. En iniciar-se la decada del 2020, la história ila geografia 
de Catalunya s havien minoritzat en la televisió i en els mitjans publics de comunicació, 
així com en museus i editorials, 

La dinámica educativa oberta per la LOE va continuar amb la LOMCE del 
2013, impulsada per un govern conservador. Larquitectura básica de la LOE es va 
mantenir, així com la programació a partir de competencies i l'ambit cadtic del coneixe- 
ment del medi natural, social i cultural. De fet, la pressió del conservadorisme espanyo- 
lista es va limitar a minimitzar el tema de leducació per la ciutadania, i a precisar que 
hi havia d'haver una quota explícita de geografia i história d'Espanya. El currículum de 
primaria de la Generalitat del 2015-2016 contemporitzava l'heréncia de la LOE amb 
lacatament de la LOMCE, 

Aquests canvis van incidir de manera desigual en els processos de formació, En 
els graus de mestre es mantenien assignatures de Didáctica de les Ciéncies Socials o 
fins i tot (a la UB) Didactica de la Historia i Didáctica de la Geografia. Aquestes assig- 
natures, pero, no incorporaven continguts catalans, ja que hom suposava que sassolien 
a primaria, a 'ESO o al batxillerat. Peró aixó no era així. Lanalfabetisme dels alumnes 
de magisteri quant a geografía i historia del propi país era i és generalitzada, i sense uns 
coneixements mínims es fa difícil entendre que puguin ser agents didactics proactius. 

Hom sap, d'altra banda, que la ciutadania catalana ha lliurat un extraordinari 
combat en favor de la llibertat en els darrers anys. Sobre el paper sembla que aquesta 
dinámica hauria d'haver fet augmentar l'interés per promocionar el coneixement del 
territori i la historia del propi país. Tanmateix, les forces politiques majoritaries, i els 
corrents culturals associats, van optar per una construcció de país no identitaria, i de 
resultes van procedir a una minorització de la história i la geografia de Catalunya i de 
qualsevol coneixement que pogués qiiestionar o inquietar l'equilibri politic. Avui la 
geografía i la historia, matéries basiques i funcionals, han estat extingides a lensenya- 
ment. Peró cal tenir present que res es pot construir sobre loblit i la ignorancia. Per 


tant, en el futur aquestes abséncies s'han de reconsiderar, 

Vaig comengar la meva carrera docent al col-legi Claret de Valls, on en Gavalda exercia 
de director i liderava un canvi en la línia pedagógica de l'escola. Volia una escola més 
progressista i oberta. Diferent de la que havia estat fins aleshores. 

Amb només vint anyets, perqué soc nascuda al desembre, vaig comengar les 
classes amb una il-lusió i ganes de treballar immenses, perque finalment podia fer rea- 
litat el que havia estat fins aleshores el meu somni: fer de mestra! 

Com he llegit diverses vegades en articles de Rosa Sensat, «lofici de mestre és 
lofici deducar i és un ofici complex». Un ofici que considero importantissim perqué 
la societat avanci i perqué puguem preparar tots els nens i nenes per a la vida. Una 
professió que mapassiona i que crec que ha de tenir un compromís molt seriós per tal 
d'ajudar a avancar i a seguir el ritme frenétic de la societat, 

Per exercir la professió de mestra no n'hi ha prou a tenir un títol universitari, 
aixó només indica que s'han aprovat els examens. En lofici de mestra hi ha implicades 
moltes altres aptituds que tenen a veure amb les creences, les capacitats, la metodolo- 
gia, la vocació, els coneixements, la passió amb qué es transmet, la responsabilitat, la 
generositat, lestima, la didáctica, lensenyar amb lexemple, el tracte individual, lalegria, 
humor... i un llarg etcétera. 

Recordo les primeres reunions de setembre al col-legi Claret, quan les nenes i 
els nens encara no havien arribat a escola i en Gavalda, el director, ens va demanar que 
féssim una programació. Mai no ens havien ensenyat a fer una programació práctica, 
Em vaig neguitejar d'alló més: el primer repte a la feina i no sabia com encarar-lo. Peró 
ell ja havia previst aquesta variant i ens va oferir un curs de dos o tres dies sencers a l'es- 


cola perqué vingués un especialista a ensenyar-nos-ho. A partir d'aquest moment vaig 

entendre la importancia de la formació, i sempre m'he format. No he deixat destudiar 
ni durant el meu últim curs de docéncia. 

La peca clau i més important perqué funcioni el sistema educatiu és la persona 
docent. Crec que un bon mestre aconsegueix que els alumnes obtinguin bons resul- 
tats més enlla del métode que s'utilitzi, de lespai del qual disposi, dels materials que 
pugui aconseguir, de la ratio d'alumnes per curs, dels aparells tecnológics que tingui a 
l'abast... Amb aixó no vull dir que aquests aspectes no siguin fonamentals, importants 
i basics. 

Peró, com ha de ser un bon mestre i una bona mestra? 

Un bon mestre, segons el meu punt de vista, ha de remar en la mateixa direcció 
que la familia. Ha d'entendre que per als pares i les mares el seus fills són el tresor més 
preuat que tenen i que els fan confianga deixant-los a les seves mans per tal que els 
acompanyin en la tasca que, ells com a família, han iniciat. Necessiten que els tinguin 
en consideració, els motivin i els reconeguin per aconseguir així una relació de confian- 
ca i respecte entre les families i lescola. Si els nens perceben que en els seus dos ambits 
de relació (familia i escola) hi ha un clima de confianga, els alimentarem de sentiments 
positius que seran la base d'una vida afectiva i emocional equilibrada. Els prepararem 
adequadament per establir unes relacions socials amb els seus iguals i amb les altres 
persones de forma planera i correcta. 

Quan treballava a Calafell em vaig formar en lestudi de la comarca (el Baix 
Penedés) i vaig comptar amb totes les families per fer petites rutes pels diferents muni- 
cipis. La Juncosa, Banyeres, la Bisbal... Un bonic exemple de la implicació entre escola 
i familia. 

El bon mestre ha de ser una persona que ha de tenir una gran capacitat descolta, 
no tan sols per a les families sinó també per als alumnes. Hem de parlar menys perqué 
parlin més ells. Les classes magistrals han de passar a un segon pla. 

Una bona mestra ha de formar els alumnes en competéncies per a la vida. Els 
coneixements curriculars tenen la seva importancia perqué permeten que tots els nens 
i nenes es formin en uns aprenentatges basics necessaris. Peró també han de saber 
conviure, tenir autonomia, aprendre dels seus propis errors, han de sentir-se segurs, 
han d'aprendre a treballar en equip i han de saber respectar lentorn. Cal que el mestre 
crei un ambient seré a l'aula, tenint en compte leducació emocional dels nens i nenes, 
Així aconseguira que els alumnes siguin competents, critics, feligos i bones persones. 

Un bon mestre ha de ser apassionat perqué només d'aquesta manera podrá 
transmetre la il-lusió per aprendre als seus alumnes. Per exemple, com podran ser bons 
lectors si no veuen que ell llegeix i que gaudeix fent-ho? Només així serem capagos 
dencomanar-los aquest habit tan important en el seu desenvolupament cognitiu i 


emocional. 

La nostra tasca consisteix a acompanyar els infants en el seu desenvolupament 
perque quan arribin al món adult puguin adaptar-s hi i fer la tasca que els correspon- 
gui. En un món en procés de canvi constant i on totes les transformacions van a una ve- 
locitat vertiginosa, els mestres hem de preparar-nos i actualitzar-nos constantment per 
fer la nostra tasca amb responsabilitat. Queda clar que ens cal una formació continuada. 

Leina primordial que teixeix totes aquestes aptituds cap a una idea personal de 
mestra és la formació inicial acompanyada de la continuada i laprofitament d'aquesta 
formació. La formació inicial ve donada per la vocació, i la continuada, per lentesa que 
les necessitats educatives es van modificant davant les innovacions i els canvis cons- 
tants del nostre món. Lobjectiu de la formació continuada és trobar camins per refle- 
xionar, modificar, transformar i intercanviar lacció en la millora professional i en la 
millora dels models d'escola. 

Un professorat ben preparat, un professorat de qualitat, és una garantia déxit 
per al sistema i per a les oportunitats educatives dels seus alumnes. 

Un mestre que es forma i aprén aconsegueix canvis reals en la práctica diária 
de l'aula i del professorat. No acabaria mai si hagués de fer un llistat de tots els cursos 
que he fet. Tots m'han servit per millorar el meu dia a dia a laula peró alguns també 
mhan marcat en l'ambit personal. Quan vaig fer el curs Com Treballar PEscriptura 
sota un Enfocament Constructivista feia tercer de primária a la meva escola, a Les 
Cometes de Lloreng del Penedés, i la nostra filla Mar feia P4 a la mateixa escola. Els 
meus alumnes de tercer tots ja sabien llegir i escriure. Es tractava d'anar treballant les 
diferents tipologies de text. La Mar, en canvi, només tenia quatre anyets i estava a les 
beceroles de l'aprenentatge. Aquest curs em va permetre veure les etapes consecutives 
que seguia la meva filla fins a portar-la a la fita final: llegir i escriure! Em va fer molta 
il-lusió! Gracies a aquest curs vaig poder seguir de prop i entendre com aprenen a llegir 
l escriure els infants. 

Hi ha d'haver coherencia entre el context de la formació i el context educatiu, 
és a dir, en el dia a dia de lescola, l'alumnat, el professorat, lentorn... Cal crear espais 
de reflexió sobre la práctica professional i sobre activitats d'aprenentatge basades en 
lacció. Es a dir, observar altres companys i práctiques docents per canviar i millorar el 
nostre dia a dia a laula. 

La formació continuada sovint és un regal per al mestre i per a lescola. Ens dona 
una de les coses més preuades a la vida, el temps. És un temps dedicat únicament a la 
nostra tasca com a docents. Ens permet tenir aquest moment per reflexionar, crear, 
compartir i construir, aspectes fonamentals per poder tenir una escola viva i activa. 

La formació ens dona la perspectiva necessária per saber mirar la nostra escola 
des de la distáncia, sense les implicacions emocionals que s'hi estableixen. Lajuda, la 


percepció i les aportacions d'una persona experta i externa al claustre sovint són de 

gran ajuda per engegar un nou projecte, per fer un canvi en la mirada cap els infants, 
per replantejar-nos el nostre paper com a educadors i ens aporta una millora en la 
qualitat. 

Sempre s'ha dit que seduca més amb [exemple que amb la paraula, així, dones, 
el millor exemple per als nostres alumnes és mostrar inquietuds per l'aprenentatge, 
que vegin que ens formem, que tenen uns mestres que són actius i proactius i que 
volen continuar aprenent. «Només pot ensenyar aquell que está disposat a aprendre» 
(Heidegger). 

Els mestres ens veiem atrapats pel frenétic ritme intern que portem a les escoles, 
i ben sovint ens quedem sense el temps que es necessita per poder crear i construir, 
Aquesta rapidesa, neguit... no afavoreix el descobriment, ja que no dona espai per a 
lexperimentació, el dubte, la hipotesi i la construcció de nous pensaments per arribar 
a un aprenentatge significatiu. La formació permanent esdevé una peca fonamental 
del desenvolupament professional dels docents i un recurs clau de garantia de la seva 
qualitat, 

No podem obviar la importancia que tenen les facultats d'educació. Una part 
molt rellevant de la qualitat docent depén de la formació inicial dels mestres i de la 
formació práctica del professorat novell en els primers moments d'incorporar-se al 
centre. Han de preparar el professorat universitari com a referents en la creació de co- 
neixement lingúístic, cientific, pedagógic i didactic, perqué tots aquests coneixements 
repercuteixin en tots els seus alumnes i perque siguin el motor de canvi de leducació. 

Una idea que vaig llegir fa poc i que vaig trobar encertada deia: «I si Sinvertís a 
generar centres d'innovació que serveixin d'exemple? I si permetéssim als docents pas- 
sar el suficient temps en els nous centres innovadors?» Seria interessant, i els mestres 
podrien passar les seves experiéncies a la seva escola. La innovació sescamparia com 
una taca doli. 

Per tant, és imprescindible que tot mestre vegi en la formació continuada una 
eina que sera la que li donará l'impuls per ser millor i poder oferir el cami més adient 
per avancar tant en laspecte individual com en la seva actuació en la comunitat edu- 
cativa. 

Ja veus, Antoni, que em vas marcar en els inicis de la meva carrera professional i 
que la formació ha estat sempre una constant en tota la meva trajectoria. 

Gavalda, moltes grácies per haver-me obert aquesta porta quan just comengava 
les meves primeres passes en el bonic camí de la meva vocació-professió de mestra. 

El teu entusiasme, la teva empenta, el teu treball incansable, el teu apassiona- 
ment pels ideals, la teva alegria i un llarg etcétera de qualitats que et descriuen, han fet 


que molts dels teus alumnes s'hagin encomanat d'aquest taranna. 

La formació continuada, l'impuls per ser millors 


Viure com has viscut tu la teva feina es transmet, i aquest fet esdevé un bé pú- 
blic, Mira si no: sen beneficien un mateix, els alumnes, leducació, el sistema! 

Si aquesta pandemia ens ho permet haurem de fer més d'un dinar o sopar l'any. 
Ara disposarem de més temps del que teníem. 


Gracies i molta sort en aquesta nova etapa de la teva vida! 

o com superar el dilema teoria-práctica 


Montserrat Oller Freixa 


Universitat Autónoma de Barcelona 


Tot passa, tot canvia. La vida intellectual té com a únic patrimoni 


les terres pantanoses del dubte; el boscatge de la incertesa. 


Miquel Pairolí (Quart, Gironés, 1955-2011) 


En aquest acte de reconeixement a la trajectória professional del professor Antoni Ga- 
valda voldria fer una reflexió breu referent a una de les tasques que ha realitzat, any 
rere any, al llarg de la seva vida professional: ensenyar els estudiants, futurs docents, a 
reflexionar sobre la seva propia práctica a l’aula. 

En aquesta aportació es parteix del dilema formació teórica i coneixements de 
la práctica escolar i es proposa la reflexió sobre la mateixa acció per superar aquesta 
dicotomia. A partir d'aixo, sanalitza quin és el significat de la práctica reflexiva i se 
nenumeren algunes propostes per facilitar lacompanyament dels estudiants que fan 


practiques en centres educatius durant la seva formació inicial, 


1. La teoria i la práctica en la formació inicial del professorat 


La formació inicial dels futurs ensenyants té com a finalitat dotar-los de les compe- 
téncies necessáries perqué puguin esdevenir professionals amb el bagatge suficient per 
intervenir en laprenentatge de l'alumnat de les diferents etapes educatives de lensenya- 


ment, infantil, primaria i secundaria. 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 83-88. ISBN: 978-84-8424-947-4, DOI: 10.17345/9788484249474 

Quina és la millor manera de formar aquests professionals que el sistema edu- 
catiu necessita? Comptem amb laportació de dos autors, entre molts d'altres. Schon 
(1992) va establir que el coneixement professional requereix: 1) una disciplina subja- 
cent o ciéncia básica sobre la qual descansa la práctica; 2) una ciéncia aplicada per sa- 
ber diagnosticar problemes i trobar-hi solucions, i 3) habilitats i actituds per executar 
l'acció. Perrenoud (2004) considera que la formació d'un bon ensenyant ha d'articular 
els sabers savis académics, científics o técnics; els sabers practics o d'acció, que defineix 
com uns sabers descriptius o procedimentals que formen part de la cultura professio- 
nal i que són els propis de lofici, i, finalment, els sabers sorgits de la propia experiencia. 

La formació inicial del professorat s'ha de fonamentar en aquests tipus de sa- 
bers descrits pels autors anteriorment esmentats. D'una banda, en el saber teóric —la 
teoria—, que és la ciéncia básica que es complementa amb la práctica. Aquest saber 
academic i formal, considerat un saber de referencia, és el que se suposa que sadquireix 
en lensenyament superior. D'altra banda, hi ha el saber practic, és a dir, el que saprén a 
partir de les diverses situacions que sesdevenen a les aules escolars, aplicant les teories 
del saber académic apreses a la universitat. 

En qualsevol cas, hi ha coincidencia que la formació dels ensenyants ha de fona- 
mentat-se en la teoria i en la práctica. Tradicionalment se suposava que el pal de paller 
de la formació havia de ser la teoria i que, dominant la disciplina, els futurs docents 
tindrien models perque poguessin fer-se cárrec d'una aula, aplicant els coneixements 
académics apresos, i que seria el sentit comú del professorat i la propia experiéncia el 
que permetria anar ajustant el saber teóric a les necessitats d’aprenentatge de l'alumnat 
amb el suport de lAdministració escolar, que orientaria convenientment el professorat 
i el dotaria de recursos perqué pogués executar les seves instruccions precises i inci- 
dir-hi de la millor manera possible per facilitar laprenentatge. 

Aquesta visió avui está totalment qiiestionada perque s ha demostrat que conéi- 
xer molt bé la teoria no assegura en cap cas ser un bon mestre ni una bona intervenció 
a l'aula, i tampoc és garantia d'un bon aprenentatge de l'alumnat en edat escolar. Els 
coneixements adquirits pels futurs docents, a partir de les práctiques a les aules, tenen 
un paper molt rellevant i constitueixen leix vertebrador de la seva formació inicial, 
perqué per dur a terme la práctica quotidiana a l'aula, el professorat ha de desenvolupar 
competéncies professionals que li permetin ser hábil per donar respostes diverses a les 
necessitats de lalumnat que aprén. La práctica a l'aula es converteix així en una gran 
font de coneixement. 

Teoria i práctica tenen un carácter global i no es poden dissociar ni aprendre 
de manera independent, perque solament hi ha un únic saber professional. Per poder 
transformar la realitat de l'aula, cal la interacció entre un i altre saber perqué la práctica 


no és de cap manera l'aplicació de fórmules o models, sinó que és una situació complexa 

que requereix saber quines finalitats ens proposem i com podem assolir-les. En aquest 
sentit, lactivitat professional demana desvetllar la capacitat de reflexionar en l'acció i 
sobre lacció (Schón, 1992), és a dir, que els coneixements teórics i practics han de tenir 


com a finalitat desenvolupar la figura del docent reflexiu. 


2. La práctica reflexiva 


Si bé hi ha nombroses aportacions sobre la práctica reflexiva, voldria referir-me a 
Dewey (1989), que a comengaments del segle xx ja va parlar de la necessitat de con- 
nectar pensament i acció a partir de la reflexió, perque la docencia obliga a prendre 
decisions a partir de la propia experiencia. 

Dewey distingia entre la práctica rutinaria i la reflexiva. La rutina feia referén- 
cia a laplicació de manera acrítica de teories que provenen de la tradició o de l'acció 
d'altres persones i que sassumeixen de manera automática. Per a la realitat educativa, 
lexperiéncia dels altres poques vegades és útil i cal lacció intel-ligent, activa i persistent 
del professorat de aula. Dewey considerava el valor de la práctica, tenint en compte els 
fonaments que la justifiquen i les conseqiiéncies que comporta l'acció. 

La práctica reflexiva significa una análisi metódica, regular, instrumentada, sere- 
na i efectiva (Perrenoud, 2004). La reflexió no és una técnica, sinó un procés de la ment 
que permet triar entre diverses alternatives, prendre decisions. Segons aquest autor, 
hi ha tres moments diferents per reflexionar sobre la própia práctica. En primer lloc, 
la reflexió en la práctica, és a dir, en el moment que té lloc lacció i que requereix una 
presa de decisions rápida i d'aplicació immediata. En segon lloc, hi ha la reflexió sobre 
la práctica, és a dir, del que ha passat a l'aula i que caldrá repensar de forma retrospec- 
tiva fent balang sobre el que ha succeit i comprendre si es pot capitalitzar lexperiéncia 
acumulada en el futur o bé caldra fer-hi canvis. En darrer lloc, hi ha la práctica reflexiva 
per a l'acció, que significa transformar la propia experiencia i acceptar el repte d'actuar 
de forma diferent. 

Per esdevenir un docent reflexiu, Dewey esmenta tres actituds que considera 


necessaries perque els mestres puguin reflexionar sobre la propia práctica: 


+  Lobertura intel-lectual: tenir present més d'un punt de vista, alternatives 
diverses, reconéixer els errors o assumir-ne les contradiccions. 

+ La responsabilitat de la mateixa docencia: tenir en compte les conseqiién- 
cies de l'acció ja siguin en l'ambit personal o académic de lalumnat i del 
professorat, peró també les que sesdevenen en els camps social i polític. 

+ La sinceritat: la reflexió ha de ser afrontar honestament els problemes que 


sorgeixen i buscar alternatives per superar-los. 

Dewey (1985) sintetitza la reflexió com la consideració activa, persistent i acu- 
rada de la mateixa practica del professorat, tenint en compte els fonaments que la jus- 


tifiquen i les conseqiiéncies que comporta. 


3. Com formar els futurs ensenyants per a la práctica reflexiva? 


La formació inicial del professorat inclou, en els corresponents plans destudi, les prac- 
tiques a les aules escolars. La finalitat és que els estudiants puguin copsar situacions tal 
com sesdevenen en la realitat educativa, com el dia a dia de la professió, lorganització 
de les situacions densenyament i d'aprenentatge, les característiques i lorganització 
dels centres educatius o la vida a les aules, entre d'altres. D'altra banda, les práctiques 
són el moment que els futurs professors i professores poden iniciar-se en la interven- 
ció en la docencia i adquirir així les competéncies necessaries per poder-se fer carrec 
de lensenyament i aprenentatge dels infants i joves en els centres educatius. Aquestes 
practiques solen estar acompanyades del professorat universitari que fa el seguiment 
dels estudiants i, també, dels professors i professores responsables de les aules que 
acullen els estudiants. 

Orientar les práctiques dels estudiants significa ajudar-los des de diferents ves- 
sants. Des d'un punt de vista que podem considerar de racionalitat técnica, es pot 
pensar que és idoni preparar-los per executar intervencions autónomes a l'aula, com 
ara planificar seqiiéncies didáctiques, cercar activitats motivadores per a lalumnat o 
organitzar projectes de treball, és a dir, crear esquemes d'acció per poder ensenyar mi- 
llor. També cal que comprenguin el context en qué es es du a terme l'acció, ponderant 
el clima d'aula. 

Aquest suport, inicialment, és un punt de partida, és un saber fer que acostuma 
a satisfer les expectatives dels primers contactes dels futurs ensenyants a l'aula, peró no 
és ni de bon tros la fita a la qual s'ha d'aspirar. 

Laspecte que cal potenciar és que els futurs docents prenguin consciéncia de la 
complexitat de lacció educativa. Per aixd, cal crear esquemes de pensament reflexiu, és 
a dir, estructures de pensament a partir dexperiéncies formadores viscudes en situa- 
cions d'aprenentatge que els permetran adquirir competéncies professionals per mo- 
bilitzar recursos cognitius per actuar en situacions complexes. Ser un docent reflexiu 
significa abandonar la zona de confort de saber-se expert en una matéria o de domini 
de les situacions d'aula i assumir un procés d'autoeducació a partir de la própia práctica 
per tal de millorar-la. 

La practica reflexiva ofereix la possibilitat de formar no solament per saber qué 
fer a laula, sinó per saber qué s'ha de fer, i aixó exigeix ensenyar a analitzar lacció ma- 


teixa a l'aula. La reflexió ha de fer possible: 

+ Analitzar i explicitar la propia experiencia a laula i ser-ne conscient, posant 
en ordre les própies percepcions mitjangant la descripció detallada, lexpli- 


cació metódica i la justificació de les situacions viscudes. 


+ Valorar el procés seguit, comprendre si s'ha assolit el que es pretenia o les 
causes per les quals no ha estat possible i que requeriran transformar alguns 


aspectes per millorar intervencions futures. 


+ Delimitar els problemes que apareixen, fer-ne un diagnostic, elaborar estra- 


tégies per superar els obstacles. 


+  Plantejar dilemes, debatre'ls, emetre judicis, tenir criteris propis, escollir les 


decisions que es considerin més idónies assumint-ne les responsabilitats. 


+  Afavorir la comunicació i la col-laboraciéd amb els companys, fent transpa- 

rent la realitat de l'aula i buscant solucions compartides. 

Potser les situacions més complexes que el professorat universitari ha de fer front 
quan acompanya les practiques dels estudiants són les que desfan algunes de les seves 
idees inicials, Entre d'altres voldria esmentar que: 1) Caldra vencer la tendencia a obte- 
nir respostes categóriques, a imitar practiques d'altres i no tant a elaborar experiéncies 
própies i sotmetre-les a la reflexió; 2) Cal que els futurs docents sadonin que qualsevol 
situació de tensió que es produeix a les aules té múltiples causes i molts agents implicats, 
no només l'alumnat, sinó també el professorat, i que per resoldre'’l cal una bona diagnosi 
ila implicació de tothom; 3) S’han de defugir les actituds d'autocomplaenga, ja que la 
práctica sempre és possible millorar-la; 4) No confondre la reflexió sobre les practiques 


amb judicis sobre l'acció propia o d'altres professors i professores, 


Epileg 


De reflexionar se naprén reflexionant, per aixó des de la formació inicial cal trobar 
moments per iniciar-se en aquesta práctica i comunicar el sentit que té per a la millora 
de lacció educativa, el sentit del treball del professorat a l'aula i la comprensió de la 
complexitat de la tasca educativa que es du a terme. 

La reflexió sobre la práctica és un acte comunicatiu i una actitud que necessita 
la voluntat de cadascú per participar-hi. Cal tenir sempre present que també té una 
funció crítica que posa en qiestió el que fem, peró a la vegada és una oportunitat per 
reestructurar la própia acció. 

Iniciar els estudiants en I'analisi de la propia práctica és fer habitual la capacitat 
de dubtar. El dubte ajuda a fer explícits els nostres arguments, cosa que, a la vegada, 
permetrá adquirir confianca en les própies idees i en la feina que el professorat du a ter- 
me a l'aula i, a poc a poc, la reflexió es convertirá en un habit que es perllongará durant 


tota la vida professional dels docents. 

Els primers llibres. Linici d'una coneixenga a l'Institut d'Estudis 
Vallencs 


A Antoni Gavalda el vaig conéixer arran de la gestió de la publicació del meu primer 
llibre, El segle x1x a Vila-rodona,' quan ell presidia l'Institut d'Estudis Vallencs (IEV), 
llibre presentat a finals d'octubre de 1984. Si no recordo malament, després d'haver 
lliurat loriginal del llibre em van convocar a alguna reunió en la qual sen devia anar 
desgranant el procés dedició i presentació. La sensació que vaig tenir en aquella cir- 
cumstancia era que 'Antoni era una persona rigorosa en la direcció i gestió de lentitat 
que presidia. El meu llibre era el segon volum de la col-lecció IEV /Estudis Comarcals. 
El primer va ser El llibre de Vallmoll,? obra d'Antoni Gavalda, presentat lany 1983. Era 
també el primer llibre que publicava 'Antoni, a lestil de moltes monografies locals que 
van aparéixer durant aquells anys. Gavalda iniciava una nova col-leccié de l'Institut 
d'Estudis Vallencs que safegia a les dues propostes editorials existents: Estudis Va- 
llencs, iniciada l'any 1962, i la revista Quaderns de Vilaniu. Miscel-lania de [Alt Camp, 
que va comengar a publicar-se l'any 1982. 

En aquells moments els llibres de la col.lecció comarcal es presentaven dues 
vegades en un mateix dia: la primera presentació, a la seu de l'Institut d'Estudis Va- 


llencs, a Valls; i la segona, seguidament, a la població tractada en el llibre —en el meu 


1 Josep SANTESMASES 1 OLLÉ (1984), El segle x1x a Vila-rodona, Valls: Institut d'Estudis Vallencs 1984, 309 p. 
2 Antoni GAvaLDA I Torrents (1983), El llibre de Vallmoll, Valls: Institut d'Estudis Vallencs, 202 p. 

cas, naturalment, a Vila-rodona. La presentació va anar a cárrec de Francesc Cortiella 
i Odena, que havia estat el meu mestre a Vila-rodona durant set anys, durant els quals 
vaig cursar per lliure el batxillerat elemental i estudis de comerc. Francesc Cortiella,’ 
aleshores professor titular d'História Medieval de la Universitat de Tarragona, era la 
persona que d'alguna manera m'havia encomanat l'interés per la história. Em va sor- 
prendre aleshores com l'Antoni tutejava Francesc Cortiella, a qui, com era usual en 
aquella época amb els mestres, a Vila-rodona tothom coneixia i denominava senyor 
Cortiella. Lanécdota responia a una realitat concreta, i és que un i altre formaven part 
del professorat de la Universitat a Tarragona. 

Poc temps després, al gener de 1985, des de lIEV es convocava un grup de per- 
sones de Valls per tirar endavant un projecte de llibre col-lectiu per reflectir la realitat 
vallenca des d'una retrospectiva més o menys llarga. Em penso que jo era lúnica persona 
no resident a Valls. El llibre va ser publicat l'any 1986 amb el títol de Panorámica vallenca 
contemporánia.* Lúnic article que traspassava els torrents que envolten la ciutat de Valls 
era el que vam elaborar a quatre mans l'Antoni i jo mateix. Crec recordar a proposta 
seva: «Lestructura comarcal de Alt Camp i lordenació del territori». Penso ara que 
dalguna manera aquell article apuntava conductes, maneres de ser i de veure les coses i 
també concrecions futures, especialment en la capacitat de relacionar-se amb lexterior, 
En aquest cas es tractava d'incloure una mirada comarcal en una proposta de síntesi o 
retrospectiva exclusivament vallenca en les altres aportacions. Si aleshores el que es va 
concretar fou una simple visió de lestructuració comarcal en uns moments en els quals 
el tema de lordenació i comarcalització del país estaven en ple debat, més endavant 
van ser les maneres de relacionar-se des de la mateixa persona, des d'un lloc, des d'una 
institució amb els altres, siguin persones, territoris o entitats i institucions. Tancament 
o obertura, aquesta era la qiiestió. Visió d'un localisme clos, en el qual el món extern és 
un ambit en qué només cal ser-hi presents per obtenir beneficis o visió oberta de corres- 
pondencia, de participació, d'aportació, de construcció de projectes comuns, a partir de 
la convicció que és la manera d'avangar, local, nacional, cultural i socialment. Que rebre 
comporta aportar, o millor dit, que aportar d'alguna manera ja és rebre. 

Per a mi, aquell petit treball redactat a quatre mans em va fer adonar d'una de les 
caracteristiques personals de lAntoni. No és altra que la valoració que ell ha establert al 
llarg de la seva trajectória universitária amb les persones que poden haver tingut relació 
amb ell, sobretot en l'ámbit de la recerca. Una valoració que no es basa exclusivament o 
per damunt de tot en la formació que uns o altres poden haver adquirit, sobretot en els 
3 Per conéixer la trajectória de Francesc Cortiella es pot consultar: Francesc d'Assís COrTIELLA 1 Maspeu; Elga Cre- 
MADES I CorTIELLA (2016), «Francesc Cortiella Odena, historiador de Vilavers: una aproximació biográfica», a: Aplec 


de Treballs, 34, p. 251-278. I en la vesant més vila-rodonina a: Josep SANTESMASES 1 OLLÉ (2021), El temps viscut. 
Entre la historia i la memoria, Ajuntament de Vila-rodona, p. 119-126. 


4 Antoni GAvALDA 1 TORRENTS; Josep SANTESMASES I OLLÉ (1986), «Lestructura comarcal de l'Alt Camp i lorde- 
nació del territori», a: Panorámica vallenca contemporania, Valls: Institut d'Estudis Vallencs, p. 57-76. 

estudis universitaris, No vull dir que no els valori, que no valori els curriculums, sinó 
que l'Antoni ha tingut sempre una cura especial a avaluar les persones a partir de les 
actituds i les idees, de les responsabilitats, del compromis, de la dedicació i de la feina 
ben feta. 

El mateix any 1986 Antoni Gavalda publicava El pensament agrari de lanar- 
quisme a LAlt Camp: 1923-1939. El paper de Pere Segarra i Boronat,’ editat per l'Institut 
d'Estudis Tarraconenses Ramon Berenguer IV de la Diputació de Tarragona. Era la 
seva tesi de llicenciatura dirigida per Pere Anguera, amb qui va compartir projectes i 
amistat. Com acostuma a passar sovint, una recerca norigina una altra i, també com sol 
succeir, la proximitat geográfica dels fets histórics amb l'autor en facilita la comprensió, 
ja que aquest de natural té assimilades moltes de les característiques própies del lloc, 
i en el cas de la história contemporania els noms i els cognoms de persones i families 
no es fan estranys i molt facilment sen pot estirar els fils. Aquest llibre va ser presentat 
per Josep Tarradellas, expresident de la Generalitat de Catalunya, que a més a més 
va prologar-lo. En el proleg Tarradellas hi posava en valor la história local de manera 


contundent: 


Molts podrien creure que pel fet de ser un estudi tan limitat geograficament el seu 
interés també és limitat. S'equivocarien. Crec sincerament que la história local pot 
il-lustrar d'una manera clara i entenedora les grans línies de la história. Soc un aferris- 
sat partidari d'alló que els francesos en diuen «la petite histoire», i encara que aquesta 
tesina no sigui ben bé aixé, si que ens presenta uns tipus humans de gran valua, que 


sense l'esforg enorme que representa aquest treball, no coneixeríem, 


Un al-legat al valor de la historia local que tan facilment havia estat o era encara 
menystinguda sense entrar a valorar la qualitat de la recerca. 

Poc temps després, cap a finals de 1986, em van demanar si volia entrar a la 
Junta Directiva de l'Institut d'Estudis Vallencs, concretament en el carrec de vicepresi- 
dent. LAntoni deixaria la presidencia, tot i que continuaria a la Junta Directiva. D’aqui 
arrenca la nostra llarga i constant relació i amistat i, mirant-ho bé, a mi se mencadenen 
uns temps cabdals per a la meva vida. 

A finals de 1986 l’IEV finalitzava la microfilmació de tota la premsa vallenca 
conservada. S'havia fet una feina laboriosa en la cerca de tots els exemplars conservats 
de tots els setmanaris o altres publicacions periódiques que des del darrer terg del segle 
xIx shavien anat publicant. Alguns dels quals de llarga durada i d'altres, com acos- 
tuma a passar amb la premsa local, molt fugissers. Va caldre anar comprovant el que 
es conservava en cada fons, ja fos públic o privat, per anar encadenant les col-leccions 


per aconseguir unes séries microfilmades, número darrere número per ordre temporal 


5 Antoni GavaLDA (1986), El pensament agrari de lanarquisme a [Alt Camp: 1923-1939. El paper de Pere Segarra i 
Boronat, Tarragona: Institut d'Estudis Tarraconenses Ramon Berenguer IV / Diputació de Tarragona, 285 p. 

de publicació. El resultat fou sens dubte un gran aveng per facilitar als investigadors 
la consulta de tota la premsa conservada sense haver de fer altra cerca que el període 
o la capgalera per consultar en els rodets corresponents. Els que vam utilitzar el fons 
microfilmat sabem prou bé com ens va facilitar els treballs de recerca i com els va en- 
riquir. Sense la microfilmació hauria estat impossible poder-los consultar. LAntoni, 
ho recordo bé, liderava el projecte, Ara la digitalització ha deixat enrere el sistema dels 


microfilms, peró segurament encara no tot el que es va microfilmar está digitalitzat. 


La Societat Agrícola de Valls. Molt més que el tema de la tesi 


En aquelles dates Gavalda devia treballar ja en la seva tesi doctoral, en la qual tractaria 
el cooperativisme agrari a partir de lexemple de la Societat Agrícola de Valls. Van ser 
uns anys frenétics. La finalització de la tesi anava lligada a la commemoració del cen- 
tenari de la Societat Agricola, en el marc de la qual s'havia compromés la publicació 
i presentació de lextens treball. Gavalda, en aquells moments, va fer una aportació 
molt significativa a lestudi del cooperativisme agrari posant com a model la Societat 
Agricola de Valls. Al mateix temps introduia un treball de sintesi extens sobre el co- 
operativisme en els ámbits internacional, espanyol i catalá, incidint especialment en 
lagrari. El 2 d'abril de 1989 es presentava Lassociacionisme agrari a Catalunya (el model 
de la Societat Agricola de Valls: 1888-1988)° en dos volums gruixuts. Lacte se celebrava 
al cor mateix de lobjecte de lestudi. La sala de la Societat va quedar plena de gom a 
gom en un acte entranyable en el qual a més de la presentació dels dos volums de 'An- 
toni es van homenatjar els socis més grans. LIEV sincardinava en una de les entitats 
históriques vallenques més significatives en la celebració del seu centenari. Una entitat 
que aglutinava molts sentiments i moltes históries personals o familiars, com a realitat 
del present peró també en molta part com a heréncia d'un passat lligat a un sector 
demograficament potent. Per abséncia del president em va tocar representar l'Institut 
d'Estudis Vallencs com a entitat editora en una llarga taula presidencial, En la meva 
intervenció vaig remarcar els tres punts que considerava més significatius de lobra pre- 
sentada: el gruix de lestudi (mai cap dels llibres publicats per I'TEV havia necessitat 
dos volums); l'autor (com a persona que havia estat un motor i un puntal de 'IEV), 
i la temática (estudiar cent anys d'una entitat agraria tan significativa com la Societat 
Agrícola de Valls). Vaig destacar que Gavalda era una persona que «exigeix i sexigeix». 
Recordo que em va tocar seure al costat de l'alcalde de Valls d'aleshores, en Pau Nuet.” 


En acabar la seva intervenció tenia els ulls humits de Ilagrimes. En seure em va dir: «Si 


6 Antoni GaAvaLDA (1989), Lassociacionisme agrari a Catalunya (el model de la Societat Agricola de Valls: 1888-1988), 
Valls: Institut d'Estudis Vallencs, vol. 1471 p., vol. II 581 p. 


7 Es pot consultar l'experiéncia vital de Pau Nuet a: Jordi GavaLDA BaraLLa (2002), Pau Nuet, Records i vivencies. De 
lexili a lalcaldia de Valls, Reus: Fundació d'Estudis Socials i Nacionals Josep Recasens i Mercadé, 173 p. 

no hagués estat per aquesta gent —referint-se als pagesos de la Societat—, quan vaig 
sortir de la presó hauria passat gana.» Cal dir que entre Antoni i Pau Nuet sempre 
va existir un fil d'amistat i entesa molt gran. El llibre el dedicava a l'avi Anton Gavalda 
Massó, «pagés convencut i persistent, enamorat de la terra». Gavalda sempre ha fet 
valer la condició pagesa de la seva família i de la implicació cooperativista del seu pare. 
I sempre ha estat al costat de la pagesia, especialment a través del cooperativisme i del 
sindicalisme agrari que ha representat la Unió de Pagesos. El Pep Riera hi aprofundira 


més en el capítol corresponent.* 


Capacitat de proposició. LAssemblea Intercomarcal d'Estudiosos 


Si a la primavera de 1989 l'activitat estrella de PIEV va ser la presentació dels llibres 
dAntoni Gavalda, a la tardor l'activitat més rellevant va consistir en lorganització a 
Valls i a Vila-rodona de la XXXV Assemblea Intercomarcal d'Estudiosos, En les- 
tructuració i programació d'aquest esdeveniment l'Antoni hi va fer unes aportacions 
fonamentals. Lany anterior, quan ja s’havia determinat que l'assemblea intercomarcal 
destudiosos de lany 1989 aniria a carrec de 'IEV, vam fer-nos presents a Puigcerda, 
on tenia lloc la XXXIV Assemblea. Va ser allí on Antoni Gavalda va intervenir com 
a representant de la propera. Quan va ser I’hora de determinar-ne els espais, Gavalda 
va proposar descentralitzar l'activitat. Recordo bé que en una reunió va plantejar fer-la 
entre Valls i una altra població de la comarca. Proposa Vallmoll o Vila-rodona. Quan 
em va preguntar si a Vila-rodona tindríem la capacitat d'organitzar la part de la pre- 
sentació de les comunicacions i debat i vaig respondre afirmativament, ja va quedar 
decidit que les activitats del dissabte 25 de novembre a la tarda es durien a terme a 
Vila-rodona. En aquest sentit, la proposta de 'Antoni responia a l'afany descentralit- 
zador que sempre l'ha distingit. Poques o potser cap de les assemblees intercomarcals 
van tenir una doble seu. Segurament, pero, el que va causar més impacte de l'assemblea 
de Valls-Vila-rodona va ser la presentació dels tres volums de les actes els mateixos dies 
de lorganització lassemblea.? Tres volums amb les ponéncies i comunicacions que es 
presentaren, dividides en els set ambits que es debateren en set espais diferents de Vi- 
la-rodona. La idea de presentar els tres volums de les actes que recollien les ponéncies 
i les comunicacions va ser de l'Antoni, per dos motius. El primer, per contribuir a una 
assemblea reeixida, i el segon per un motiu practic: que un cop finalitzada l'assemblea 
no calgués haver de pensar a posteriori en la publicació. No va ser fácil aconseguir-ho. 
8 Amb [Antoni Gavalda hem coincidit en diversos actes de la UP. Per exemple, el 30 de novembre de 2004 vam assistir 
a l'acte commemoratiu del 30é aniversari de la seva constitució celebrat a Bellpuig. Durant l'acte Josep Fontana va llegir 


una ponencia molt ben estructurada que l'any 2005 va ser publicada de La Resclosa núm. 9, p. 5-14. Josep Fontana per 
Antoni Gavalda ha estat un far que ha il-luminat la ciéncia histórica a Catalunya, amb qui mantingué una bona amistat. 


9 AADD. XXXV Assemblea Intercomarcal d'Estudiosos de Catalunya (1989), Valls: Institut d'Estudis Vallencs, volum 
1414 p., volum II 463 p., volum III 365 p. 

Recordo bé que ens vam passar tot un diumenge, mati i tarda, tancats a TEV revi- 
sant-ne les galerades. En el text de presentació de les actes de la XX XV Assemblea 
Intercomarcal d'Estudiosos, entre altres coses, s'apuntava la necessitat de constituir en 
lambit general una entitat de coordinació dels centres d'estudis. En la darrera década 
hi va haver una auténtica eclosió de centres d'estudis nous que s'havien afegit als exis- 
tents com ara l'Institut d'Estudis Vallencs, El text responia a una inquietud que sanava 
covant entre centres determinats i que dos anys després va comengar a agafar forma. 


En reproduim el fragment: 


Perú en el seu conjunt, als centres destudis, avui els manca un organisme capas de 
resoldre problemes comuns, d'endegar propostes comunes, dobrir camins més enlla de 
particularismes localistes. El futur passa per una associació que consolidi i enforteixi 
aquesta rica realitat. Tal vegada, cal que tots plegats, administració i centres destudis 
donem un primer pas per a fer possible una projecció molt més amplia a la societat, de 


tants afanys dispersos, 


Compromis i proposicions des de I’ TEV. Principis dels noranta 


Al gener de 1990 a la Conca de Barbera i a l'Alt Camp esclataven el conflicte i les mo- 
bilitzacions arran de la presentació del Pla Director per a la Gestió dels Residus Indus- 
trials de Catalunya, que preveia un abocador a Forés i una incineradora al Pla de Santa 
Maria. El dia 16 de gener a la seu de l'Institut d'Estudis Vallencs, sota la coordinació 
del Centre d'Estudis de la Conca de Barbera i I’IEV, es convocava una reunió amb 
totes les forces politiques de les dues comarques en la qual es denuncia unanimement 
la falta de transparencia en lelaboració del pla i es demana la retirada del projecte. A 
les dues comarques hi sorgiren plataformes extraordinariament actives que lideraren el 
moviment de lluita constant i diaria al llarg de molts mesos. Tant lIEV com el Centre 
d'Estudis de la Conca van representar aquest paper inicial per aconseguir el rebuig 
frontal de totes les forces polítiques del territori, sabent com se sabia que el projecte 
perjudicaria el desenvolupament de les dues comarques i sabent que es fonamentava 
en una visió maldestre del tractaments dels residus industrials i en una articulació del 
país que no feia més que incrementar-ne els desequilibris. Les dues entitats van tenir el 
paper de cronistes, documentalistes i assagistes del moviment contra el Pla de Residus 
dels primers mesos publicant un primer llibre que recollia les experiéncies de gener 
a labril de 1990."° Del llibre sen van fer moltes presentacions pels pobles d'ambdues 
comarques. Un llibre de combat que, per una part, reflectia el compromis social de 


les dues entitats, en deixava constáncia i hi donava suport. Al cap d'uns quants anys 
p p q y 


10 Ni pagesos ni industrials: residuals. La lluita de [Alt Camp i la Conca de Barbera contra el Pla de Residus (gener—abril 
1990), Montblanc-Valls: Centre d'Estudis de la Conca de Barbera; Institut d'Estudis Vallencs, 375 p. 

es va editar un altre llibre, que, havent estat retirat el Pla de Residus, feia una analisi 
completa de la lluita transcorreguda durant l'any 1990.'* Recordo la unanimitat i la 
complicitat que les dues juntes van mostrar, així com les relacions que sestabliren per 
gestar i difondre les publicacions esmentades. 

Lany 1991 l’'IEV llangava un altre projecte editorial que havia proposat l'Anto- 
ni. Es tractava de la col-leccié Per Conéixer [Alt Camp,” uns llibres dedicats sobretot 
al món educatiu en els quals «els primers destinataris en són els mestres i els alum- 
nes», tal com es deia a la presentació del primer volum. Era un projecte ambiciós en 
el qual en cada volum hi intervenien un expert en el tema, professors que treballaven 
per redactar-ne els textos i les propostes educatives i un dibuixant, que hi representava 
il-lustracions adequades als continguts. Malauradament la col-leccié es va estroncar al 
número 3, si no ho recordo malament, per diverses raons: per lelevat cost de producció 
i per la poca receptivitat que es va donar en els centres densenyament de la comarca, 
molta menys de la que sesperava i crec jo que mereixia. 

Ambdues coses són mostres fefaents de les dinámiques obertes, compromeses i 
prepositives que es vivien en aquells anys a I IEV, en els quals Antoni hi va representar 


un paper important. 


Un llibre a quatre mans. Cooperativisme i pagesia 


Lany 1993 PTEV publicava a la col.lecció Estudis Comarcals el llibre Historia econdmi- 
co-social de les cooperatives agrícoles de Nulles (1917-1992),” els autors del qual érem 
[Antoni Gavalda i jo mateix. La raó de la publicació d'aquest llibre arriba a partir duna 
proposta de la Cooperativa Agrícola de Nulles amb motiu del 75é aniversari de la 
constitució d'un dels dos sindicats agrícoles anteriors a la Guerra Civil. LAntoni i jo 
ens vam partir la redacció del llibre en dues parts: la primera, dels inicis a la fi de la 
guerra, i la segona, des de la postguerra fins al present. Moltes vegades hem comentat 
que ningú pot endevinar qui va redactar una part o l'altra del llibre. Aquest estudi S'in- 
corporava al conjunt de treballs de recerca ja publicats sobre el cooperativisme agrari 
que sanirien incrementant al llarg dels anys i fins a lactualitat, en bona part amb motiu 
de celebracions del 75€ aniversari o centenaris, com ha succeit en els darrers anys, sigui 
de la fundació de sindicats agrícoles o de la construcció dels cellers cooperatius. Pere 
Anguera en el próleg esmentava que «Lestudi del cooperativisme agrari a Catalunya 


11 Joan CaseLLAs 1 CArBÓ (1996), Crisi social i moviment civic. La Conca de Barbera i [Alt Camp contra el pla de residus 
(1990), Valls-Montblanc: Institut d'Estudis Vallencs; Centre d'Estudis de la Conca de Barbera, 191 p. 


12 El primer volum fou el segiient: Maria Ester FABRA 1 SALVAT; Josep CUNILLERA 1 MIQUEL; Montserrat RopustTé 
1 CLARAVALLs (1991), Els orígens, Valls: Institut d'Estudis Vallencs, 67 p. Posteriorment es van editar els referents a la 
vegetació (1996) ia la geologia (2000). 


13 Antoni GavaLDA; Josep SANTESMASES (1993), História económico-social de les cooperatives agrícoles de Nulles (1917- 
1992), Valls: Institut d'Estudis Vallencs, 255 p. 

ha tingut durant llargs anys un atractiu més aviat escás davant el gremi historiografic.» 
Penso que d'alguna manera aquest llibre es podria incloure en el conjunt d'estudis pi- 
oners que durant els anys vuitanta i noranta es van anar publicant, amb més o menys 
extensió i rigor. Hi ha dos factors que posavem en valor: el primer era la importancia 
cabdal dels sindicats i cooperatives agrícoles en poblacions com ara Nulles, sense lestu- 
di dels quals no es podia entendre la história del segle xx, en tots els ambits de la vida: 
económica, política, social i recreativa. I el segon era que posávem en relleu lexisténcia 
de dos sindicats agrícoles i de les seves respectives seccions recreatives. Ho estudiavem 
globalment explicitant que la bicefalia, que per raons ideológiques durant el primer 
terg del segle xx era comuna a la majoria de poblacions catalanes, sobretot en lámbit 
sociorecreatiu, en una part dels pobles vitivinícoles de les nostres terres sarticulava a 


través dels sindicats agrícoles. Pere Anguera en el próleg ho valorava d'aquesta manera: 


Fins a 1936 ser d'un o altre sindicat no comportava només dur la verema a un o altre 
cup, sinó molt més important, identificar-se en una determinada lectura de la societat 
propera i remota, des de les simpaties politico-ideológiques a ' hora d'anar a votar (o 
d'abstenir-sen), fins a les predileccions lúdiques, passant, naturalment, per la lectura 
d'una determinada premsa, essencialment la que es trobava a les taules dels respectius 
cafés, En aquest sentit mai no és sobrer d'insistir en la gran importancia del trenat 
associatiu catalá anterior a la invasió franquista, on una sola entitat era ben sovint el 


sindicat, el partit, el cafe, el ball i la timba. 


En l'ambit de lestudi i la promoció del cooperativisme agrari també he de re- 
marcar la col-laboracié que vaig obtenir tant dell com de [Andreu Mayayo en la realit- 
zació d'una exposició presentada l'any 1994 amb motiu del 75é aniversari de la cons- 
trucció del celler cooperatiu de Vila-rodona, en la qual no només vaig intentar reflectir 
la historia del cooperativisme agrari a Vila-rodona, sinó que a parts iguals vam incidir 
en el desenvolupament del cooperativisme agrari en general. 

També em sembla necessari esmentar les relacions que 'Antoni havia establert 
amb la Fundació Roca Galés, la bona sintonia que hi tenia amb la presidenta, Núria 
Esteve. Unes relacions que més endavant van incrementar-se quan va entrar a formar 
part del patronat de la fundació i en la creació de la modélica col.lecció Cooperativistes 


Catalans," que dirigeix l'Antoni i de la qual el Xavi Palos parlara en un altre capitol. 


14 El primer volum de la col-lecció Cooperativistes Catalans va ser la biografia de Josep M. Rendé i Ventosa, obra 
d'Antoni Gavalda. De la trentena de biografies publicades fins ara Gavalda ha redactat la núm. 7, dedicada a Benet Vigo 
Trulls, i la de Josep Roig Magriña, redactada a quatre mans amb Marcel-lí Piñana. 

La historia que no agrada a segons qui 


Sens dubte tota lexperiéncia acumulada per l'Antoni Gavalda en l'áambit de la recerca 
sobre el cooperativisme agrari el conduiria a altres estudis posteriors vinculats a lépoca 
de la Guerra Civil o a la postguerra. En aquest sentit crec que a part de les consultes 
que va fer a diferents arxius, com ara el de Salamanca, Gavalda va tenir un gran sentit 
de loportunitat de viatjar per terres de Franca entrevistant exiliats vallencs i comarcals 
que havien tingut un paper clau durant la República i la Guerra Civil. Va aconseguir 
unes gravacions i també una documentació impagables. 

Un exemple fefaent seria el llibre publicat lany 1997: «Jo delato, tu inculpes, ell 
denuncia...» (Repressió franquista a Valls i comarca).!? Era el darrer llibre que publicaria 
a l'Institut d'Estudis Vallencs. El llibre va ser prologat per Josep M. Solé i Sabaté. En 


transcrivim un petit paragraf del proleg: 


Lestudi d'Antoni Gavalda sobre la documentació de la Causa General a Alt Camp és 
una fita que ha de servir de model de treballs que poden fer-se en altres llocs del pais. 
Lestudi és acurat, mesurat, rigorós i prolix de tot el que la Causa General pretenia, 
és a dir donar un pas a fii efecte que, des de lanomenat Ministerio de Justicia i amb 
atribució al Ministerio Fiscal, sanalitzés tot «lo acaecido durante el período rojo», 
que significava, fonamentalment una informació que invocava una posterior actuació 


policial i repressió política. 


La valoració de Solé i Sabaté era prou clara. Peró... sempre hi ha un pero. Pro- 
bablement algunes coses que havia escrit Gavaldá fonamentades en documentació es- 
crita no agradaren a tothom. La história del segle xx, escrita durant el segle xx, ha 
tingut aquest problema. En bona part perque l'Antoni era de la mateixa opinió que 
altres reconeguts historiadors que en les seves recerques d'história contemporania va- 
ren decidir no amagar noms i cognoms. Josep Termes, quan va escriure el llibre Miseria 
contra pobresa. Els fets de la Fatarella del gener de 1937,'* afirmava que davant del dubte 
de posar noms o no: «M'he decidit a incloure-ho tot perqué els fets són els fets, i els 
papers són papers ja vells, i perque tots plegats hem d'assumir el nostre passat comú, la 
nostra história». Les históries que no s'hagin escrit amb noms i cognoms, sabem prou 
bé que sempre caminaran coixes. 

Pero és evident que alguns contemporanis, alguns fills de protagonistes, preferi- 
rien que no sen parlés, rebutjant assumir el passat comú per incómode. No ho reme- 
nem, deixem que el silenci plani damunt dels fets. Podem ser antifranquistes des d'un 
punt de vista general, peró millor que el franquisme no sinvestigui en l'ambit local. 


15 Antoni GavaLDA Torrents (1997), «Jo delato, tu inculpes, ell denuncia...» (Repressió franquista a Valls i comarca), 
Valls: Institut d'Estudis Vallencs, 308 p. 


16 Josep Termes (2005), Miseria contra pobresa. Els fets de la Fatarella del gener de 1937, Catarroja-Barcelona: Editorial 
Afers, p. 282. 

Precisament com apuntava Josep Tarradellas en el próleg esmentat, la «historia local 
pot il-lustrar d'una manera clara i entenedora les grans línies de la história». És a dir, 
podem entendre molt millor qué va significar el franquisme de manera general si a més 
entenem com es va desenvolupar en l'ambit local a partir de treballs de recerca solvents. 

La memoria guardada és sempre selectiva i transformadora. La documentació 
conservada a vegades pot contradir la memoria que s'ha guardat o la que s'ha construit 
més o menys interessadament. A més, la memoria guardada sinterpreta en lordre tem- 
poral invers de com va succeir, Recordem des del present tirant enrere, i en el cas de 
la República o la Guerra Civil sha recordat passant per damunt de lépoca franquista, 
que, a més de reprimir violentament, va generar un discurs abassegador i omnipresent 
que poc o molt va influir en les percepcions personals i col.lectives. La meva impressió 
és que les aportacions de Gavalda molestaven alguns sectors perqué es contraposaven 
al discurs que lautodenominat «vallenquisme» havia formulat. Potser molestava ja el 
fet mateix que sestudiés el període. Possiblement, a més a més, era més facil opinar a 
partir d'informacions parcials que pogués donar un conegut basades en records llu- 
nyans modulats durant el llarg periode franquista que a partir d'unes recerques rigoro- 
ses, en aquest cas basades en documentació originada per reprimir, 

Recordo que, en el temps transcorregut entre ledició d'aquest llibre i la meva 
decisió de deixar la presidencia de PIEV —més o menys un any—, un membre des- 
tacat de lequip directiu em va manifestar que l'Antoni hauria dentendre que no podia 
publicar cap més llibre a TEV. Amb aquesta contundencia. I Gavalda no en va pu- 
blicar cap més a TEV. Més endavant, cal recordar que va ser vetat quan es va editar 
La historia de Valls peró, en canvi, va participar en la redacció de la História general de 
Reus. Contradiccions inexplicables amb fonamentació científica. Lhistoriador que més 
havia escrit sobre el segle xx vallenc —i hi escriuria encara molt més— era rebutjat del 


plantejament estructural. 


Una obra ingent i una predisposició constant 


Hem de considerar que Gavalda, a part dels llibres i articles publicats en l'ámbit de 
la didáctica de les ciéncies socials, que ja es tractaran en un altre capitol, té una obra 
historiográfica ingent, molts llibres i infinitat d'articles. Una obra de referencia extensa 
del segle xx sobre Valls, [Alt Camp, les comarques tarragonines i en l'ambit nacional. 
Tematiques que inicialment foren abordades des del punt de vista local i comarcal 
saltaren a altres territoris per acabar donant visions de país. Potser no caldria remar- 
car que lafany científicament inexplicable de posar pals a les rodes a determinades 
recerques —perqué algú considerés que no calia remenar temes controvertits d'un lloc 


concret—, estava encaminat al fracas i que retraures de publicar-les era i és sobretot 

un descrédit. Arreu del país s'han editat una gran abundor de llibres i articles de sem- 
blants tematiques, amb tota naturalitat. Probablement alguns han generat opinions i 
interpretacions diferents, contraposades si es vol, peró al capdavall ara formen part del 
coneixement historic que socialment ens fa més rics. 

En un altre apartat ja es valorará [obra historiográfica Antoni Gavalda. Peró 
magradaria remarcar el que amb una tenacitat constant ha aportat a la historia del 
segle xx de Valls i [Alt Camp, a banda de les obres esmentades anteriorment. Rela- 
cionaré només els títols dels libres que durant aquest segle Shan publicat en diverses 


editorials en l'ambit territorial de Valls i la comarca de [Alt Camp: 


« Joan Busquets Queralt, afusellat. La repressió franquista a Valls. Edicions el 
Medol (2005) 


« El naixement del nou sindicalisme d'ordeno y mando. Anys quaranta a Valls i 
comarca. Edicions el Médol (2006) 


« La col-lectivització agraria a IAlt Camp (1936-1939). Publicacions URV 
(2016) 


«  Enmig dun riu desbocat. Josep Piñas Serra. President del Comite i alcalde de 
Valls en temps de guerra. Cossetánia Edicions (2017) 

Per una altra part cal considerar la predisposició d'Antoni Gavalda a publicar 
articles en revistes diverses dels centres destudis del territori, Per proposició dels res- 
ponsables de les revistes o per iniciativa personal de ‘Antoni. Ho puc testificar com a 
coordinador i director durant 24 anys de la revista que editem des del Centre d'Estudis 
del Gaia, La Resclosa. Des de l'inici, quan més suport académic es necessita, fins als 
darrers números, de tant en tant ens ha anat oferint articles relacionats amb el nostre 
ambit territorial de recerca, I és en aquest sentit com cal valorar la seva predisposició 
a publicar en revistes d’ambit local i comarcal sense comptar si fer-ho tindra repercus- 
sions académiques comptables en el seu currículum. Realment aixó és la «transmissió 
del coneixement», que de fa temps les universitats del territori promouen, si més no 
conceptualment. Gavalda i altres professors universitaris ho han practicat sempre, com 


a manera dentendre la funció académica i com una manera d'entendre la vida. 

Participació en la CECEL 


LTnstitut d'Estudis Vallencs formava part de la Confederació Espanyola de Centres de 
Estudis Locals (CECEL),” institució vinculada al CSIC. Aquest organisme havia estat 
creat lany 1980 i aglutinava diversos centres o instituts d'estudis de Estat espanyol, 
la majoria dels quals de carácter provincial, en molts casos dependents d'organismes 
públics, com ara les diputacions provincials. Inicialment les relacions amb la CECEL 
basicament consistien a assistir a les assemblees generals que tenien lloc en alguna 
ciutat vinculada a un dels centres associats. LAntoni Gavalda era el membre de  IEV 
responsable de les relacions amb la CECEL. Jo el vaig acompanyar a les assemblees 
organitzades a Burgos el 1987, a Zamora el 1991 i a Granada el 1992. La sensació 
experimentada sobretot l'any 1987 era que els representats d'una part important dels 
centres i instituts procedien del vell régim franquista, i una altra tenia una tendencia 
més renovadora que intentava obrir camí. Peró sobretot en aquelles assemblees es per- 
cebien unes dinamiques molt més oficialistes, centrades en unes recerques históriques 
més lligades a la contemplació no crítica dels estaments del poder. La veritat és que 
sobtava molt el barroquisme extremadament conservador en les formes verbals del 
transcurs de l'assemblea: elogis a les presidéncies, tractaments protocol-laris, actituds 
gairebé misógines, intervencions buides de continguts, propostes que es repetien anu- 
alment i mai es realitzaven i, aixó sí, unes excursions magnífiques i uns ápats panta- 
gruélics. Les converses entre els membres més conservadors, per no dir una altra cosa, 
de diverses institucions espanyoles, en el cas de tractar-se de temes dépoca medieval 
tot quedava circumscrit a relacions de reis, esposes i fills legals o naturals dels reis, o a 
llinatges de la noblesa. Recordo un parell o tres d'anécdotes. La primera: durant la visi- 
ta al monestir de Santo Domingo de Silos, l'any 1987, l'Antoni es va dirigir al guia que 
conduia la visita preguntant qué havia passat durant la Guerra Civil. Pregunta imper- 
tinent, devien pensar part dels membres de lassemblea, segons les cares que mostraren. 
Una altra anécdota, crec que a lassemblea de Zamora, fou la foto que el sector diguem 
progressista dels participants ens vam fer a peu del monument a «los caídos», davant 
de les mirades de l'altre sector. I una tercera fa referencia a converses informals sobre 
política en una taula de bar. Gavalda explicava a un grup del sector progre lexisténcia 
d'un partit (ERC) que propugnava la independencia de Catalunya. Simplement una 
constatació de la realitat política catalana. Lestupor i la incomprensió reflectida a les 
cares fou general, Parlo dels anys noranta. 

Dels territoris de parla catalana en van formar part l'Institut d'Estudis Gi- 
ronins, l'Institut d'Estudis Ilerdencs, el Centre d'Estudis Socials d'Osona, l'Institut 


17 Es pot trobat informació al web corresponent: <https://cecel.es/> i també a: Ángela Maparip 1 MepINa (2008), 
«La Confederación Española de Centros de Estudios Locales», a: Arbor. Ciencia, Pensamiento y Cultura. CLXX ty, p. 


3-10. 

d'Estudis Balearics, l'Institut Alicantí de Cultura Juan Gil-Albert i potser algun altre. 
LAntoni Gavalda entre 1987 i 1995 va formar part de la Junta de la CECEL i de tant 
en tant tenia reunió a Madrid. Hi va haver un temps en qué es convocaren línies d'ajuts. 
Tres instituts d'estudis, els Balearics, els Alacantins i el Vallencs varen aconseguir-ne 
un per indexar la premsa antiga. Gavalda amb Pere Anguera i Xavier Pujadas van di- 
rigir el projecte «La premsa a la província de Tarragona durant la Segona República. 
1936-1939», en el qual va participar un equip de més de trenta persones. El resultat del 
projecte va ser publicat l'any 1996 per la Diputació de Tarragona.'* 


En la constitució de la Coordinadora de Centres d'Estudis de Par- 
la Catalana 


Els contactes entre els centres i instituts destudis dels Paisos Catalans que sestabliren 
en les assemblees de la CECEL van servir també per plantejar propostes de futur en 
el sentit de buscar fórmules de coordinació entre els centres d'estudis dels territoris de 
parla catalana. Com hem vist, a PIEV ja s'hi havia manifestat la necessitat de cercar 
una fórmula de coordinació entre els centres. Com a resultat d'aquestes converses i de 
posteriors contactes, finalment es va poder lligar una proposta ben estructurada sota 
lempara de l'Institut d'Estudis Ilerdenes. 

Els dies 19 i 20 d'abril de 1991 a la seu de l'Institut d'Estudis Herdencs (IEI) 
es convocava el primer congrés de centres d'estudis de parla catalana. El convocaven, a 
part de de PIEL, la Institució Valenciana d'Estudis i Investigació, l'Institut de Cultura 
Juan Gil-Albert d'Alacant, l'Institut d'Estudis Balearics, l'Institut d'Estudis Eivissencs, 
l'Institut d'Estudis Gironins, I’ Institut d'Estudis Vallencs, l'Institut Menorqui d'Estu- 
dis, el Centre d'Estudis Socials d'Osona, la Societat Arqueológica Lul-liana i l'Institut 
d'Historia Jaume Vicens Vives de la Universitat Pompeu Fabra.'? Moltes d'aquestes 
entitats eren membres de la CECEL. Cal reconéixer que s'havia plantejat un programa 
potent amb suports i intervencions significatives com la del professor Josep Fontana 
o una taula rodona, «Panorámica europea dels centres destudis», amb representaci- 
ons de les universitats de Leipzig, Tolosa de Llenguadoc i Bolonya, el president de la 
CECEL i el director de Plecs "História Local, Jesús Mestre, que en un altre article ens 
fa cinc céntims de les relacions amb Antoni Gavalda. En el congrés s'hi van presentar 
tres ponéncies i diverses comunicacions. Josep Fontana, que sempre va valorar molt 


ositivament la história local i el paper dels centres d'estudis en la seva ponencia, no va 
P pap Pp 


deixar de fer-ho: 


18 Pere ANGUERA; Antoni GAvALDA; Xavier Pusapas [ed.] (1996), La premsa a la provincia de Tarragona durant la 
Segona República. 1931-1936, Diputació de Tarragona, 644 p. 


19 Les actes van ser publicades a: Carme Vipat HuGuer [edit.] (1994), Actes. I Congrés de Centres d'Estudis de Parla 
Catalana, Lleida: Fundació Pública Intittut d'Estudis Ierdencs, 239 p. 

Si la simple agregacié dels treballs d’historia local, fets sense cap mena de coordinació, 
ja ha servit, malgrat el seu caracter sovint dispers i puntual, per a enriquir la imatge 
global de la nostra historia, em penso que els seus resultats podrien ésser encara molt 
més importants si aquesta tasca es coordinés, i per coordinar no vull dir que se sub- 
jectés a alguna mena de pla general formulat des de fora, sinó que se centrés entorn de 
propostes i programes col-lectius decidits des de baix —des de la iniciativa dels propis 
centres, partint cadascú de la seva perspectiva própia, peró sabent entendre fins a quin 
punt pot apropar-se a la dels altres— per tal de definir una estrategia que fixi uns 


objectius generalitzables, 


Tot empenyia que el congrés no finalitzés exclusivament en unes aportacions es- 
crites, sinó que tot plegat fos l'inici d'un projecte col-lectiu. De ben segur que lespurna 
que va contribuir a engegar-ne el motor fou la petita ponencia presentada per Antoni 
Gavalda i Joaquim Albareda, aleshores membre del Centre d'Estudis Socials d'Osona. 
Més clara no podia ser: «Els Centres d'Estudi en el context d'un futur present. Pro- 
posta de creació d'una Associació de Centres de Parla Catalana». LAntoni Gavalda i el 
Joaquim Albareda havien treballat la iniciativa a consciencia amb propostes precises. 
Durant el congrés es va comengar a configurar una comissió gestora per agilitzar tots 
els trámits i presentar un esquema de funcionament i objectius necessaris per cons- 
tituir finalment el 6 de juny de 1992 la Coordinadora de Centres d'Estudis de Parla 
Catalana. Entre el grup de centres d'estudis que van formar part de la comissió gestora 
que en va anar debatent l'estructuració inicial hi figurava l'TEV, Recordo bé com durant 
una mica més d'un any ens vam anar reunint en diversos indrets i com des de PIEV 
hi anavem l'Antoni i jo mateix. Lacta fundacional de la CCEPC la signaven dos repre- 
sentants de quatre centres d'estudis: el Centre d'Estudis del Bages, el Centre d'Estudis 
Socials d'Osona, el Centre d'Estudis Comarcals del Baix Llobregat i l'Institut d'Estu- 
dis Vallencs. En representació d'aquest darrer signavem 'Antoni ijo mateix. A Phora de 
constituir la primera Junta Directiva —que va presidir Mercé Renom, que en un altre 
capitol incidira en el tema—, 'Antoni em va dir que si jo estava disposat a formar-ne 
part, a ell ja li semblava bé. Tanmateix, Gavalda va estar molt vinculat a la CCEPC. Per 
exemple, en els primers congressos de la CCEPC, el de Lleida de 1994, el de Palma de 
1997, el de Barcelona de 2001... I va ser Antoni qui va dirigir el Llibre blanc del centres 
i instituts destudis de Catalunya publicat l'any 1998.2 

No més difícil afirmar que en la constitució de la CCEPC, com un projecte 
de cultura en l'ambit territorial dels Paisos Catalans, que partia de les experiéncies 
locals i comarcals, Antoni hi va tenir una bona part de paternitat, i que PIEV hi va 


representar un paper important, en aquella voluntat i conceptualització que hem ex- 


20 Antoni Gava.pa [dir.] (1998), Llibre blanc dels centres i instituts destudis de Catalunya, Coordinadora de Centres 
d'Estudis de Parla Catalana, 137 p. 

pressat a l'inici: mostrar unes actituds obertes tenint present que en aquells moments 
sortosament formavem part d'un conjunt de centres destudis important en l’ambit de 
territoris de parla catalana, que tenien objectius similars, problemes semblants i inqui- 


etuds per compartir. 


Sempre al costat dels centres d'estudis, la CCEPC i I’Institut Ra- 


mon Muntaner 


El taranna de I'Antoni, obert, falaguer, peró també rigorós, exigent i complidor, ha sin- 
tonitzat sempre en la bona gent dels centres d'estudis, i sovint 'hem vist amunt i avall 
de la geografia per explicar-se des del coneixement i el convenciment, presentant els 
seus llibres, o els dels altres, en conferéncies, debats, taules rodones, etc. O també colgat 
de feina per encárrecs que han caigut en bones mans, amb el sí per davant sempre que 
humanament ha estat possible, en la redacció d'articles que s'han publicat en revistes 
dels centres a partir de recerques més ámplies en qué estava treballant o de documen- 
tació que havia caigut a les seves mans, en el seu constant peregrinar pels arxius. 

LAntoni va formar part del segon patronat de l'Institut Ramon Muntaner al 
cap de no gaire més de mig any de la seva constitució, com a patró nomenat per la 
Generalitat de Catalunya. Quan hi va haver el canvi al govern de la Generalitat de 
Catalunya a partir de les eleccions al Parlament del 16 de novembre de 2003, hi va 
haver un impás en certa manera preocupant, o, potser millor dit, que ens va preocupar, 
LTRMU tot just havia comengat a arrencar i, per tant, encara no havia tingut temps de 
demostrar la solidesa del projecte. Nou govern a la Generalitat i, per tant, nous cárrecs 
al Departament de Cultura. En lentrevista que vam mantenir amb el nou director 
dels Serveis Territorials de Cultura a les Terres de l'Ebre, Antoni Sabaté, davant del 
proposit de canviar bona part dels patrons designats per la Generalitat de Catalunya, 
vaig suggerir alguns noms, entre els quals el dAntoni Gavalda. I efectivament va ser 
nomenat i va exercir com a patró de l'IRMU des de l'abril de 2004 fins al maig de 2007. 
Alguna vegada n'ha contat que quan el van proposar va manifestar que ell procedia 
del món dels centres d'estudis i que en el cas d'haver-hi votacions amb plantejaments 
diferents ell sempre donaria suport als plantejaments de la CCEPC. Sortosament els 
acords al patronat sempre s'han adoptat per consens i ‘Antoni va contribuir, amb els 
debats corresponents, a fer possible l'afermament del projecte de lIRMU, 

El 2 de mars de 2011 sinaugurava al Palau Robert de Barcelona lexposició rea- 
litzada per la Coordinadora de Centres d'Estudis de Parla Catalana, Institut Ramon 
Muntaner i la Fundació del Món Rural «El món agrari a les terres de parla catala- 
na». Una mostra que durant quatre anys va fer un circuit itinerant visitant uns setanta 


espais expositius, LAntoni Gavalda formava part del comissariat, junt amb Meritxell 

Serret i Anna Vilaseca, de la Fundació del Món Rural, Xavier del Hoyo, de l'Institut 
d'Estudis Balearics, i jo mateix en representació de la CCEPC i de PIRMU. Van ser 
dos anys llargs de treball intens en els quals la interlocució entre els membres del co- 
missariat va ser constant en l'articulació del projecte.” 

Des de la represa de Plecs d'historia local, lany 2007, sota la responsabilitat edi- 
tora de PIRMU i la CCEPC, l'Antoni va sumar deu anys de pertinenga al consell de 
redacció als que ja portava dépoques anteriors. Com és habitual en la seva forma de ser, 
va participar en la majoria de reunions i va coordinar quatre números amb temátiques 
properes als seus ámbits de recerca. 

Amb [Antoni, des de la nostra coneixenga fins al present, ens hem trobat mol- 
tes vegades, diguem oficialment en estructures reglamentades: a PIEV, en la comissió 
gestora de la CCEPC, en projectes i activitats de la CCEPC il’ IRMU, al patronat de 
l'Institut Ramon Muntaner, en els consells de redacció de Plecs d’Historia Local i de 
La Resclosa, en presentacions de llibres i molts actes diversos. Peró sobretot ens hem 
trobat en lenteniment de tot plegat. Per a mi, des de les responsabilitats que mai de la 
vida hauria imaginat que hauria d’assumir, [Antoni ha estat la persona amb qui més 
he pogut intercanviar opinions, saber per la seva valoració de lencert o els dubtes que 
presenten les coses. 

Recordo que quan érem a PIEV i encara no haviem arribat a la quarantena, 
observant determinats personatges vallencs objecte d'una consideració desmesurada 
amb relació a lobra feta, gairebé inqiiestionats i venerats, ens déiem que les coses calia 
fer-les en edats com les nostres —les d'aleshores—, perqué ens semblava que en la 
maduresa de la vida, molts vivien de poca renda, entre lassentiment, la complaenca 
descafeinada i la poca substáncia. Els anys han passat i almenys a mi em sembla que no 
ens hem convertit en alló que aleshores no ens agradava, i potser sí una mica en alló que 
admiravem d'altres referents que haviem conegut. En el cas de l'Antoni, no en tinc cap 
mena de dubte. LAntoni no ha escrit ni per complaure ni per ser complagut, sinó amb 
voluntat de generar una obra historiográfica sólida i extensa. Una obra que ha tingut 
lepicentre original a Vallmoll, a Valls i a la comarca de [Alt Camp, la qual tematica- 
ment s'ha anat estenent territorialment. Una obra sempre en contacte amb la societat 
en la qual s'havia originat, amb persones concretes i amb una consideració sempre molt 
especial cap als centres destudis, el sector agrari i el món cooperatiu. “Tocar temes de 
lépoca franquista, com la repressió i el sindicalisme agrari, li ha conferit una apreciació 


molt ajustada de la llarga dictadura, una capacitat de formular un rebuig fonamentat 


21 Fou publicat el cataleg corresponent: El món agrari a les terres de parla catalana (2011), Institut Ramon Muntaner; 


Coordinadora de Centres d'Estudis de Parla Catalana; Fundació del Món Rural, 165 p. 


22 El 140: El cooperativisme agrari: canvis i continuitats; el 155: El sindicalisme franquista; el 159: El paper dels sindicats 
agrícoles. Interessos económics segrestats per la política; el 166: Avatars socials de les relacions de treball. A més, Gavalda va 
col-laborar-hi amb diverses ressenyes i algun altre article. 

a determinats personatges que interessadament s havien intentat emblanquir, i a per- 
sones destres en el canvi de jaqueta. En les actituds que minimitzen la magnitud de la 
repressió i la manca de llibertats. Peró al mateix temps ha tingut la capacitat dentendre 
les relacions socials humanes durant lépoca estudiada, deixant de banda apriorismes 
repetits, al mateix temps que ha valorat amb contundencia les persones que sempre van 
mantenir la dignitat malgrat el cost que suposa per a les seves vides. 

En aquestes pagines he intentat fer una mirada a la implicació social Antoni 
Gavalda, des de la proximitat de la coneixenga i de les coincidéncies en ambits con- 
crets, des de lamistat que hem conreat al llarg dels anys. Una implicació social que no 
es pot parcel-lar, sinó que ha estat en contacte permanent amb els altres ambits de la 
vida professional i académica. En el fons Gavalda procedeix d'un ambit familiar pagés 
en el qual treballar ha estat raó de vida, lúnica manera possible de tirar endavant. En 
la pagesia de les nostres terres hi ha grans exemples i capacitats de treball individual 
sumades a unes grans dosis de generar sinergies col-lectives des de la cooperació. En el 
fons potser és aixó el que caracteritza molt sintéticament l'actuació social de [Antoni 
Gavalda. Tanmateix, més enlla del que hem escrit aquí, de ben segur que hi ha moltes 


altres coses que hauran quedat al tinter, 

Antoni Gavalda i els Plecs d’Historia Local 


Jesús Mestre Campi 


Taller d'Historia de Sarria 
Exdirector de Plecs d' História Local 


Amb [Antoni ens vam conéixer cap a finals de 1989. Aleshores estava a punt de deixar 
la direcció de LAveng, perd dedicava molts esforcos als Plecs d'Historia Local. De bon 
principi em va sorprendre gratament l'energia, lentusiasme i la franquesa que despre- 
nia lAntoni i sel va incorporar al Consell de Redacció, a partir del número 25, al febrer 
de 1990. Comengava, d'aquesta manera, una relació personal intensa que es va allargar 
mentre vaig dirigir la revista. 

Plecs d'História Local (Plecs) és un projecte que LAveng i la Diputació de Barce- 
lona van comengar al febrer del 1986, amb en Joan Fuster Sobrepera com a director, 
en Jordi Barrachina com a redactor i un consell de direcció en qué hi havia Joaquim 
Albareda, Jordi Andreu, Joan Camús, Andreu Mayayo, Xavier Pedrals, Jordi Romeu, 
Antoni Simón i Lina Ubero. Com es recull a la «Presentació» del núm. 1, es fa resso de 
lexpansió quantitativa i qualitativa de la história local de la má de joves historiadors, 
i proposa «facilitar la comunicació entre els investigadors de tota Catalunya, estimu- 
lar la coordinació d'aquells que treballen en camps comuns, afavorir la difusió de les 
diverses experiéncies que els Centres i altres institucions tirin endavant dins de les 
seves comunitats, i per descomptat, donar a conéixer a nivell nacional aquells treballs 
i experiéncies més notables». Els objectius eren clars i es van estructurar les setze pa- 
gines de la revista en aquest propósit: dos articles llargs, una secció extensa de noticiari, 
crítica de llibres i revistes, i una tria de novetats. Tot sobre historia local. 

Quan sem confia la direcció de Plecs, a labril de 1988 (núm. 14), recordo que 
hi havia una carpeta ben plena d'articles que arribaven a la redacció. La crida als joves 


historiadors havia tingut éxit, peró al mateix temps amenagava a col-lapsar la revista i 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 109-113. ISBN: 978-84-8424-947-4, DOI: 10.17345/9788484249474 

no era facil gestionar tants materials sense ferir ningú. En els primers números es van 
publicar els articles que ens van semblar més interessants, peró també sen van retornar 
molts. Leditorial del número 16 esmentava el primer canvi que simplantava, que era 
el d'anar deixant de publicar articles de carácter descriptiu, per «potenciar els aspectes 
informatius, de coordinació i de debat». Hi havia moltes revistes locals i publicacions 
que donaven a conéixer aquells treballs, peró cap es dedicava a facilitar la coordinació i 
el debat sobre la historia local. 

El primer pas d'aquesta nova etapa es va fer al número segiient, el 17, a loctubre 
de 1988, en el qual sanuncia la publicació de les «Guies d'História Local», un recull de 
fitxes sobre els arxius, biblioteques, centres d'estudis, museus, publicacions d'una co- 
marca; la primera va ser el Bergueda. I sen van publicar un munt. En el mateix número 
hi havia un article dAgustí Alcoberro: «Llegir historia local o fer-la», i una entrevista 
a Albert Garcia-Espuche. 

El número segiient, el de desembre, el vam dedicar al I Col-loqui Internacional 
d'História Local que s'havia fet a Valéncia el mes anterior, centrat en el tema de l'xespai 
viscut». Va ser una sacsejada: la história local catalana sobria a altres experiéncies simi- 
lars en láambit internacional. En els Plecs segiients es continuará insistint en aspectes 
metodológics i internacionals; per exemple, al d'abril de 1989 s'hi publica una conversa 
llarga sobre microhistória entre Giovanni Levi i Pedro Ruiz Torres, o s'hi fa ressó d'ex- 
periéncies de «tallers d'história» com els de l'Hospitalet de Llobregat i de Maganet de 
la Selva (núm. 22). 


El Consell de Redacció de Plecs 


A la tardor de 1988 també s'inicia una remodelació progressiva del Consell de Redac- 
ció de Plecs, S’hi van mantenir diverses persones que estaven en el projecte des dels 
inicis i que continuaven tenint-hi una participació ben activa, com Joaquim Albareda, 
Jordi Andreu, Andreu Mayayo i Xavier Pedrals. Peró es va comengar a incorporar per- 
sones com Mercé Renom (desembre 1989), Joan Boadas, Agustí Colomines i Roger 
Marcet (setembre 1989), i finalment, al febrer de 1990, Antoni Gavalda. Jordi Bar- 
rachina seguia com a cap de redacció i Jordi Cortadella com a coordinador. Aquest 
equip, amb pocs canvis, es va mantenir en els anys segiients. Va ser la construcció d'un 
equip de treball que, a part de les periddiques reunions del Consell de Redacció (no 
eren fácils, la majoria de membres vivia en comarques llunyanes de Barcelona), també 
tenia molt de contacte amb la majoria de membres. LAntoni Gavalda va ser un element 
aglutinador d'aquest equip. 

Plecs va potenciar monográfics vinculats a les guies d’historia local, per exemple 


el dedicat a Andorra (núm. 21), o als arxius (núm. 23) i els museus (núm. 24). I ben 

aviat [Antoni comenga a deixar la seva empremta a Plecs: al juny de 1990 prepara una 
revista dedicada als «centres destudis locals», amb la transcripció d'una taula rodo- 
na en qué van participar Xavier Garcia, autor del Llibre blanc sobre la historia local a 
Catalunya; Josep M. Gasset, de l'Institut d'Estudis Ilerdencs; Maribel Ollé, de CEC 
del Baix Llobregat; Xavier Pedrals, de Ambit de Recerques del Bergueda; Josefina 
Salord, de l'Institut Menorquí d'Estudis; Ramon Servalls, de l'Institut d'Estudis Ba- 
learics, i Josep Santesmases, de l'Institut d'Estudis Vallencs. El mateix Antoni nera el 
moderador, En aquesta taula es va debatre la situació del moment dels centres i dels 
instituts destudis, sovint massa tancats al seu propi territori; les mancances de finan- 
cament i subvencions, cosa que porta a la dependencia del voluntariat; o la investigació 
i les publicacions que, sovint, no tenen prou nivell científic. Peró el tema més destacat 
va ser el de la coordinació: «la necessitat de crear unes fórmules de coordinació entre 
tots aquests centres. En concret ¿qué pensen de la proposta de federació entre centres 
destudis tal com s'ha plantejat des de Plecs?, segons proposa ‘Antoni als participants de 
la taula. També es publica un cens de més de seixanta centres destudis de Catalunya. 
En la taula rodona sobre centres d'estudis sorgien dos dels temes que més pre- 
ocupaven a lAntoni: la qualitat i difusió de les publicacions locals i la coordinació dels 


centres destudis. 


Congressos d’historia local 


El congrés de Valencia de 1988, «Lespai viscut», havia posat en primer pla l'interés de 
renovació dels estudis locals. Aquesta renovació tenia el contrapés de les trobades anu- 
als de lAssemblea Intercomarcal d'Estudiosos, en qué prevalia una visió més tradicio- 
nal dels treballs científics en l'ámbit local. La trenta-cinquena assemblea va tenir lloc a 
Valls i Vila-rodona al novembre de 1989, organitzada per l'Institut d'Estudis Vallencs. 
Es va cercar més rigor científic, una organització seriosa i, per primera vegada, les actes 
(tres volums) es van publicar just abans del congrés. Aquesta assemblea va mostrar 
respecte davant la llarga i valuosa trajectoria dels «estudiosos locals», iniciada el 1950, 
peró també apostava per la renovació i per atraure els joves historiadors, majoritaria- 
ment de formació académica (Xavier Garcia, núm. 25, p. 380-381). Les assemblees se- 
giients (Tremp, maig de 1990; Amposta, octubre de1991, etc.) van mantenir en molts 
sentits el camí proposat a Valls. 

Hi havia un gran interés a fer congressos. A l'abril de 1991 es va convocar el I 
Congrés de Centres d'Estudis de Parla Catalana a Lleida, organitzat per I’ Institut d'Es- 
tudis llerdencs. Hi van participar la Institució Valenciana d'Estudis i Investigació, l'Ins- 
titut de Cultura Juan Gil-Albert d'Alacant, l'Institut d'Estudis Balearics, l'Institut d'Es- 
tudis Eivissencs, l'Institut d'Estudis Gironins, l'Institut d'Estudis Ilerdencs, l'Institut 

d'Estudis Vallencs, l'Institut Menorquí d'Estudis, el Centre d'Estudis Socials d’Osona 
i la Societat Arqueológica Lul-liana. Plecs també hi va ser present. En una ponéncia 
presentada conjuntament per Joaquim Albareda i Antoni Gavalda es va fer un planteig 
clar i directe a favor de «la creació d'una associació de centres destudis per intentar una 
coordinació que establís sobretot uns contactes entre els projectes i les realitats de cada 
centre» (Joan Santesmases, núm. 33, pag. 508). També cal fer referéncia a la ponén- 
cia presentada per Josep Fontana i Jorge Wagensberg, que proposava linies d’actuacié 
conjunta entre els centres d'estudis i les universitats per establir criteris per estructurar 
treballs de recerca comuns. Finalment es va crear una «comissió gestora» (amb l'Antoni 
i en Joaquim com a principals animadors), encarregada de fer propostes per a la creació 
d'una coordinadora. S'hi havia sembrat una llavor que no tardaria a germinar. 

Paral-lelament, LAvenc, amb el patrocini de la Diputació i l'Ajuntament de 
Barcelona, preparava per al novembre de 1991 el I Congrés Internacional d'Historia 
Local de Catalunya. El congrés va tenir lloc poques setmanes després de la XXXVI 
Assemblea d'Estudiosos, que es va organitzar a Amposta, que Plecs també va seguir i 
hi va dedicar bona part de la revista núm. 35; també va informar-ne ampliament en els 
números segiients (pag. 540 i 556, amb una ressenya de Joan. M. Miró). El núm. 37 
(p. 561-568) el vam dedicar al Congrés de LAveng amb la crónica de Vicent S. Olmos 
i Evarist Caselles i la valoració «Després del congrés», signada pel Consell de Redacció 
de Plecs. S'hi recollia lopinió de Pere Anguera, que alertava «de les dificultats que tant 
la recerca com les publicacions d'história ja comencen a tenir i que poden augmentar 
en els propers anys». O els quatre punts que Llorens Ferrer considerava essencials de 
cara a una coordinació necessária: «cercar convenis conjunts amb l'administració; em- 
prendre programes col-lectius de recerca; política de publicacions que contempli una 
rendibilització racional; i, finalment, la urgencia de crear una federació o associació de 
centres destudis que coordini els punts anteriors», 

Al novembre de 1993 va tenir lloc el II Congrés Internacional d' Historia Local 
de Catalunya, ara amb un tema monográfic: «Formes i relacions del poder local a l'épo- 
ca contemporánia». Amb un format similar i temes diferents, els congressos de LAvens 


es van anar fent fins al 2003, quan sen va organitzar la vuitena i darrera edició. 


La Coordinadora de Centre d'Estudis de Parla Catalana (CCEPC) 


El projecte de la Coordinadora anava avangant: a l'abril de 1992 ja hi havia prop de 
cinquanta entitats adherides. Es va convocar lAssemblea Constitutiva el 6 de juny, al 
Casino de Vic, amb la preséncia de representants de 23 entitats, sen van aprovar els 
Estatuts i es constituí formalment la CCEPC. Lany segiient, en lassemblea de Valls del 
26 de juny de 1993, es va elegir la primera Junta de Govern de la CCEPC, que allibe- 

rava la comissió o junta gestora que des del congrés de Lleida de 1991 dirigia lentitat. 
La presidencia va recaure en Mercé Renom. També es decidí fer un butlletí i sanuncia 
el projecte d'organitzar un congrés científic al novembre del 1994, a Lleida. 

Levolució posterior de la Coordinadora és ben coneguda: l'any 1999 comenga la 
publicació de Frontissa, el butlletí semestral de lassociació; el 2003 es constitueix jun- 
tament amb la Generalitat la fundació privada Institut Ramon Muntaner (IRMU). Al 
febrer de 2007, després que LAveng i la Diputació de Barcelona donessin per tancada 
letapa de Plecs al juny de 2006, la CCEPC i PIRMU en van recuperar la capgalera i 
van reestructurar els Plecs d'História Local, de manera que en van publicar el número 
124 al febrer de 2007, el primer de la segona época. Al novembre la CCEPC va rebre el 
Premi Nacional de Patrimoni Cultural 2007. Lany 2020 ha tingut lloc el XII Congrés 
de la CCEPC, que ja té més de 120 entitats associades, i Plecs ha arribat al número 179. 


LAntoni Gavalda, arreu 


A partir del número 50 (abril 1994) no vaig poder mantenir la mateixa dedicació a 
Plecs que anteriorment, tot i continuar sent-ne el director fins al número 70, al juliol de 
1997, Havia procurat que la revista fos «una plataforma de debat i d'intercanvi, de di- 
fusió de les nombroses iniciatives que sorgien d'arreu de la historiografía local catalana, 
en un periode de molta producció editorial. Plecs no s'havia limitat a tenir una actitud 
passiva, sinó que ha procurat aportar el seu gra de sorra a aquelles iniciatives vincu- 
lades amb la historia local», tal com vaig escriure al darrer editorial. Comparteixo la 
valoració que Ramon Arnabat, Joan Santesmases i Josep M. Pons fan d'aquesta etapa, 
en els seus articles al número 150 de Plecs (juliol-agost de 2013). 

LAntoni Gavalda va ser essencial per complir aquests objectius i, sobretot, el 
guia per portar Plecs en el complex món dels centres i instituts d'estudis del país. Lar- 
quitecte de la CCEPC va ser ell, amb l'ajuda necessária de Joaquim Albareda i d'altres 
membres del Consell de Redacció. I l'Antoni era per arreu, convocant reunions i esta- 
blint aliances, fent propostes, organitzant i, sempre, donant ánims a tothom. Tot i ser 
el darrer d'incorporar-se al Consell de Redacció de finals dels vuitanta, al llarg dels 
noranta en va ser el membre més actiu i encara va continuar amb Plecs fins al juny de 
2006. Segurament també va ser decisiu en la continuitat de la revista en la CCEPC. 

En va ser un col-laborador molt actiu: fent-hi multitud de ressenyes de llibres, 
una tasca que considerava essencial en el seu afany de difondre la história local de 
qualitat. Peró igualment ‘Antoni hi va escriure un munt darticles i hi va dirigir diver- 
sos dossiers, com «Historia local i ensenyament» (juny 1991) o «Les ciéncies socials 
en expansió: ressituar la política» (octubre 1993), entre altres, sempre rodejant-se de 
grans especialistes. Les seves idees i la seva feina incansable van ser decisives per ajudar 
a modelar els Plecs i que avui continuin tenint un paper destacat en la historiografía 
local catalana. 

Antoni Gavalda neix a Vallmoll, lany 1950, al si duna familia molt vinculada al mo- 
viment cooperatiu, farcida dexperiéncies de cooperació en el món agrari. El seu pare, 
pagés, a més de ser de la junta del Sindicat-Cooperativa amb diversos presidents, tin- 
gué la responsabilitat del magatzem cooperatiu durant més de vint-i-cinc anys. S'hi 
afegeix, a més a més, que altres components familiars assumiren compromisos solidaris 
en moments clau de lentitat. Per aixó, per a lAntoni, la cooperació va ser una cosa vis- 
cuda ja des de la família i el seu entorn més proper. 

Cursa estudis universitaris a la Universitat de Barcelona amb el mestre gedgraf i 
didacta Enric Lluch, que Pintrodueix en el món de recerca del cooperativisme. 

La seva vida personal i professional ha estat marcada pel cooperativisme i pel 
treball cooperatiu. Per aixd, Antoni defineix el cooperativisme com un mitjá econo- 
micosocial de gran poténcia, per al present i per al futur, que, mig despert i mig en- 
dormiscat, es va obrint camí. En paraules seves, «creiem que el treball cooperatiu ha 
darrelar des de la base o no será. Aixó vol dir activar-lo des dedats primerenques. Esta 
demostrat que els primers anys de l'alumne, aquest interioritza alló que está fent i so- 
bretot com ho treballa, i que la manera d'aprendre el marcara. Si el que prima en el seu 
aprenentatge és el treball individual, a vegades descarnadament competitiu, a aquest 
alumne ja adult li costará participar del treball col-laboratiu, d’autoajuda. Entenem, per 
tant, que cal solidificar una série de valors». 

En el seu treball és una constant lensenyament dels valors de la cooperació i la 
didáctica, reconvertint lensenyament per ajudar a cercar estratégies que apropin i facin 


atractiu el treball cooperatiu a Paula, sense menystenir mai el treball personal. 


Pons-Atrés, Josep M. (coord.), Didactica, história, cooperació i justícia social. Reconeixement al doctor Antoni Gavalda, URV, 
Tarragona, 2021, p. 115-119. ISBN: 978-84-8424-947-4, DOI: 10.17345/9788484249474 

Amb les ensenyances de l'Antoni sabem que sense la práctica de la cooperació 
será difícil que surtin cooperadors. No ens enganyem: traslladant-ho al món produc- 
tiu, quantes cooperatives hem vist trontollar perqué no tenen clar qué vol dir ser coo- 
perador? De fet, una persona cooperadora es forma cooperant en reflexió, treballant en 
el dia i a dia i reflexionant sobre aquest treball, sobre la manera de dur-lo a terme, en 
col-laboració amb els altres, avantposant la persona i el col-lectiu, no només analitzant 
la legislació de BOE o del DOGC, ni de lleis de cooperatives. Totes aquestes coses ens 
les explicava en una entrevista a la revista Cooperació Catalana, que edita la Fundació 
Roca Galés, de la qual és patró des del 18 de maig del 2000, en la qual hem pogut gau- 
dir de la seva feina d'investigació i recerca cooperativa. 

Per a lAntoni, el cooperativisme és important per ensenyar i per aprendre, i és 
un instrument clau per a la didáctica de les ciéncies socials i per a la didáctica en gene- 
ral, perque «sense la cooperació la humanitat segurament no existiria. D'exemples de 
cooperació antics n'hi ha amb escreix. Uns exemples: el pagés tornajornals, en autoaju- 
da solidaria amb un altre, o laiguader que repartia l'aigua per regar d'un rec comunitari 
fent tandes horaries, comportant que a tothom algun cop li toqués franges nocturnes 
i festives, etc.», Sense renunciar al referent sempitern de Rochdale, per a l'Antoni no 
hem d'oblidar mai que un dels principis cooperatius des dels inicis del cooperativisme 
és la formació, tant la interna dels mateixos associats per enfortir el moviment, com 
lexterna dels que no ho són, per difondre, per mostrar-los una nova filosofia. I d'ai- 
xo n'ha fet una part fonamental de la seva vida professional, perqué está convencut 
que aquests valors s'han de traspassar a lescola, perque «treballar cooperativament no 
saprén per intuició o donant una lligó sobre el tema. Un no neix amb els valors de la 
cooperació assumits». 

Ferm creient que les ciéncies socials són una área per ajudar a formar-se en la 
cooperació i per poder-la aplicar, fomentant lesperit critic i largumentació, aspectes 
basics per a una cooperació de futur, n’ha fet bandera durant el seu exercici professi- 
onal. Per a lAntoni, la cooperació a lensenyament activa molts referents, que conve- 
nientment practicats són essencials per a un aprenentatge eficac. Des de les ciéncies 
socials, que són la seva área de coneixement, creu que aprenem a «valorar les idees dels 
altres, a desterrar les veritats absolutes, a la necessitat de dialeg per arribar a consensos, 
a la llibertat per poder opinar i decidir, a assumir la responsabilitat per la participació, 
al domini de lautocontrol en la paraula per expressar les idees precises, a donar opinió 
per poder argumentar amb qualitat, a la necessitat de saber per a poder decidir amb 
més fonament, a la comprensió de nocions politicoeconómiques que li permetin enten- 
dre la societat per poder avaluar processos, etc.». 

A [article que abans hem esmentat ens deia que la cooperació és innata en els és- 


sers vius, pero que aquest valor no era prou present a lensenyament, que els programes 

d'aprenentatge posaven lémfasi en el creixement individual i no en el del grup, mentre 
que la cooperació pretén que l'aprenentatge sigui grupal des de la individualitat, que 
alló que un té més facilitat per assolir serveixi d'ajuda per als altres; en definitiva, que el 
benefici del saber s‘universalitzi. 

El seu compromis étic i amb els valors cooperatius l'han fet treballar per traslla- 
dar aquest concepte social a lescola, ia tots els ambits de la seva vida, per a una societat 
més justa i, per tant, més equitativa. 

Aquesta manera de veure la vida i els valors de l'Antoni, que el doten de la seva 
gran humanitat, afabilitat, generositat, i amb la mateixa proporció, el seu coneixement, 
el seu rigor, la seva capacitat de treball i la seva exigencia, sobretot autoexigéncia amb 
si mateix, els ha traslladat a la seva vida professional, i els aporta dia a dia a la nostra 
fundació, enriquint-la, de manera que és un dels pilars que contribueix a assolir els seus 
objectius i finalitats, tant amb la resta de companys de patronat com amb tot l'equip 
que la conforma, compartint la seva saviesa de manera franca, creativa i humil, sense 
pretendre cap reconeixement ni protagonisme. Possiblement sense l'Antoni la Funda- 
ció també hi seria, pero no seria lentitat de la qual estem tan orgulloses. 

Especialment des que l'any 2005 va assumir la direcció de la col-leccié de llibres 
Cooperativistes Catalans, que coediten Cossetania i la Fundació Roca i Galés amb 
lobjectiu destudiar i de difondre la vida i lobra de les persones que han forjat el coo- 
perativisme catala, en les seves múltiples varietats al llarg de la historia dels segles x1x 
i xx; i percebre de quina forma incidiren en lestructura cooperativa i en l'ámbit socio- 
económic en qué es van moure. Pretén, doncs, posar al descobert persones vinculades 
al cooperativisme sovint poc estudiades o que resten en loblit, dins de la qual és autor 
dels volums referents a Josep M. Rendé i Ventosa (2005), Benet Vigo i Trulls (2007) i 
Josep Roig i Magrinya (2018). 

Per acabar aquestes poques paraules per definir el que per a nosaltres és lAnto- 
ni, volem recollir les paraules que li dedica un dels nostres patrons, de ben segur un dels 


que, pel llarg periode que han compartit al patronat, més l'ha tractat. 


Antoni Gavalda: elogi de la seva humanitat 


Daniel Jover Torregrosa (company del Patronat de la Fundació Roca i Galés, 2016-2020) 


Estimat Antoni, ara que et jubiles laboralment parlant pots comprovar que la felicitat 
ila serenitat es guanyen amb l'edat. Sembla que arribes a disposar de més estratégies 
cognitives i emocionals per comprendre-ho tot... Cal prendre distancia amb les coses 
que no tagraden i deixar-les anar aprenent a acollir el que de bo es presenta... Quan els 
sentiments i les emocions es van reconeixent millor, també et permeten tenir més capa- 


citat de comprensió i perdó. Les situacions agradables que proporcionen plaer duren 

més, i pateixes menys... Aprenem a relativitzar determinats afers... Deixa'm compartir 
algunes reflexions i consideracions. En aquest text d “elogi faig servir deliberadament 
la primera ila tercera persona perqué magrada jugar amb el llenguatge. Ara que ets un 
«jubilat jubilós!» de la Universitat Rovira Virgili de Tarragona és bonic endinsar-se 
en els records d'un paisatge i d'unes vivéncies en qué flueix el temps continu d'una 
vida... entre espais discontinus: apreciem millor el valor de les petites alegries; trobem 
moments eterns en forma d'instants efímers... Experiéncies compartides que —sent 
passat— únicament recobra nova vida en el present de la rememoració... Tot ho fem 
més bonic ara que ho recordem... Italo Calvino ja ho deia: «Ricordare és ritornare a 
pasare per il cuore!» 

Estic segur que totes les persones que el coneixem i el tractem coincidim en 
dues coses: lAntoni Gavalda és una persona próxima, amable i plena d'humor, que 
inspira confianga, pero al mateix temps, gens frivol ni superficial, és recte i autoexigent, 
i per aixó demana als altres exigencia i coherencia. El seny, la seva profunditat i lesperit 
crític fan d'ell una persona que ajuda a entendre moltes coses de la societat i de leco- 
nomia social. Té curiositat pel món que lenvolta i ho sap situar en el context i el marc 
históric per comprendre!l millor. 

Si el bon sentit el fa didactic, la seva vocació com a historiador i professor l'han 
configurat com a prudent home de consell: improvisa poc, es prepara molt. El seu 
carácter ferm sovint provoca el somriure cercant l'assentiment o complicitats, posant 
consens en moltes converses i en situacions difícils. No podem ignorar que la relació 
d'amistat es construeix a partir del respecte i del desafiament a la intel-ligéncia de l'al- 
tra persona. Aquests éssers estimats —fonamentals— ens inspiren i ens ajuden a ser 
millors. Són imprescindibles perqué la humanitat avanci en justícia, compromis social 
i que sigui digna de tal nom. 

Amb el Gavalda tothom s'hi troba bé, tot i que defensa amb convicció i tossu- 
deria els seus punts de vista i sap argumentar els seus criteris perqué els ha rumiat i 
enraonat abans. La seva persona no es pot separar del seu pensament historic d'arrel 
social i avangat, i amb compromisos sempre fronterers, ha merescut el respecte i la con- 
fianca de tothom qui 'hem conegut i que ha plasmat en la seva obra escrita producte 
de recerques de memoria histórica. 

LAntoni Gavalda mostra un talent obert a les diferents maneres de pensar, sem- 
pre amb un estil personal propi. Auster i senzill, pero gens ingenu. Amb una capacitat 
de tractar tota mena de persones amb naturalitat i estima. Un homo universalis, en 
dirien els antics. Respectuós amb les persones d'idees o d'opcions de vida diferents i 
sincerament fidel a les amistats... La seva presencia garanteix en un grup la bona con- 


versa, l'interés, lamabilitat i un bon ambient. 

Estic convengut que els seus alumnes, companys professors d'universitat o del 
Patronat de la Fundació Roca i Galés el recordarem també com el professor honest 
amb dedicació rigorosa a la preparació de les classes, corregint exámens... En tota la 
seva activitat traspua també la seva preocupació social i compromis amb la justícia i el 
cooperativisme, la seva gran passió com demostra en els seus estudis i recerques histó- 
riques vinculant els dos pols on gravita la história crítica de leconomia social i solidaria 
de Catalunya, una dialéctica entre memoria i esperanca. 

Hem tingut la fortuna de conéixer-nos a la Fundació Rica i Galés, on és la per- 
sona que il-lumina amb les seves análisis del moment social i politic, que situa un pro- 
blema en la história, que amb un suggeriment obre la mirada massa estreta o curta i, 
en tot moment, anima, uneix i persevera, amb el seu humor irónic peró sense arribar 
al sarcasme ni al cinisme. Gracies a la paraula i la relació humana que entranyablement 
ens vincula amb els seus Ilacos invisibles, tenim la certesa que ens tenim uns als altres 
per continuar teixint i trenant les relacions que donen forma i sentit de plenitud a la 
vida. Saber mirar i saber escoltar són tasques essencials: escoltem amb més proximitat 
la paraula cálida pronunciada des de l'afecte que els missatges publicitaris de coses 
contemporanies i de la hipermodernitat banal orientades al que és comercial. Sabem 
que la realitat és un procés relacional complex amb múltiples interdependéncies i equi- 
libris. Perd les persones encara tenim una densitat social i relacional més intensa que 
sexpressa no solament en la necessitat de rebre i proveir cures, sinó en lanhel destimar 
i ser estimats. 

Per continuar vivint i lluitant per una vida digna en comú, cal ressituar la vida i 
les relacions humanes al centre de la política i del cooperativisme, i per a aixó necessi- 
tem educació i respecte. Amb tu aprenem a gestionar i conduir els conflictes d'interes- 
sos, les lluites de poder o les pors própies de la condició humana que es donen sempre 
en totes les organitzacions i institucions. 

Benvolgut Antoni, potser la felicitat consisteix a acceptar amb alegria el que 
la vida ens regala i deixar anar també tot el que la vida ens pren encara que no ho 
comprenguem. Lúnic que no hem de perdre mai és el sentit de lhumor. Com a bon 
historiador saps la importancia de viure amb memoria i esperanga incloent una sere- 
nitat no exempta d'intensitat, deixant anar les pors i sentiments de culpa, aprenent a 
comunicar-nos, a expressar el que som i sentim... a explorar amb rigor i curiositat la 
realitat complexa cercant la veritat sempre amb honestedat! 

Arriba un moment que no has de demostrar res a ningú, únicament restem sols 
davant la propia consciencia perque l'únic que queda són els rastres de lamor amb les 
petjades d'amistats que anem deixant... mentre intentem deixar el món una mica mi- 


llor que com el vam trobar... Gracies i bona jubilatio! 


119 


Compromisos compartits 


Mercé Renom Pulit 


Primera president de la Coordinadora de Centres d'Estudis de Parla Catalana 


La trajectoria cívica i académica d'Antoni Gavalda és llarga i admirable per la gene- 
rositat i la persistencia dels seus compromisos mantinguts entre el mestratge en la 
Universitat Rovira i Virgili ila implicació en moltes iniciatives col-lectives de base. En 
parlem entre tots en aquest llibre. En el meu cas, la meva relació amb Antoni Gavalda 
ha estat discontinua i d'una proximitat física limitada. Ens ha vinculat el compromis 
amb el territori i amb el col-lectiu dels centres d'estudis locals i comarcals: ell a les terres 
de Tarragona i jo a les del Baix Llobregat. Malgrat la distancia, és important destacar 
la confiada relació que ens uneix. I aixó ho hauriem d'atribuir a unes vivéncies i a unes 
conviccions semblants que han guiat una part dels nostres compromisos. I en el camí 
de la realització d'aquests compromisos, ens vam trobar treballant junts per un objec- 
tiu que vam ajudar a néixer i ha arribat a tenir molta transcendéncia: la constitució de 
la Coordinadora de Centres d'Estudis de Parla Catalana. 

Antoni Gavalda pertany a les generacions que vam fer estudis universitaris en 
aquells anys en qué aquesta institució de carácter elitista va comengar a massificar-seia 
expandir-se en el territori, Convé recordar que fins a finals de la década de 1960 l'única 
universitat catalana era la de Barcelona i que practicament totes les disciplines s'im- 
partien en ledifici historic situat a la placa de la Universitat. Amb la descentralització, 
va augmentar el nombre de persones que acabaven llicenciatures, i entre elles, moltes 
noies. També va ser a poc a poc que va augmentar el nombre d'instituts densenyament 
mitja. En el meu cas, que vaig fer el batxillerat en un col-legi de monges, a Sabadell, 
vaig haver de fer el PREU a Barcelona el curs 1960-1961, perqué a la meva ciutat no 
hi havia cap institut densenyament mitjá i el preuniversitari només es feia en escoles 


religioses per als nois (i, és clar, aleshores no podiem estudiar junts). Per la seva banda, 

els estudiants de Tarragona van comengar a tenir els estudis universitaris més a prop 
quan l'any 1971 la Universitat de Barcelona va establir-hi una delegació i va facilitar els 
estudis i les tesis a joves del territori, com al mateix Gavalda. 

El creixement del nombre de persones amb títol universitari va repercutir en 
lenriquiment dels centres d'estudis que feia poc o molt temps estaven dedicats al co- 
neixement del territori i a la preservació cultural i del patrimoni. Eren moments en 
qué els centres van ser molt actius en la construcció d'una cultura democrática i en la 
recuperació de la identitat territorial. Des dels seus inicis van ser una eina excel-lent de 
participació i formació comunitaria, com també ho eren les associacions de veins, o les 
associacions de pares (ara de pares i mares) d'escola. Aquell dinamisme associatiu dels 
anys 1970 i 1980 va caracteritzar els últims anys del franquisme i la Transició. Els cen- 
tres destudis eren un lloc per trobar-hi coneixement i aportar-n/hi. I en unes decades 
en qué s'havia donat una mobilitat territorial important, i en un moment que algunes 
persones haviem deixat el nostre territori natal per situar-nos alla on comengávem una 
altra etapa, com va ser el meu cas, eren un espai on es podia anar integrant i fer arrels. 
Aixó va ser per a mi el Centre d'Estudis Comarcals del Baix Llobregat (CECBL), que 
vaig ajudar a refundar l'any 1980. I potser, també, l'Institut d'Estudis Vallencs va con- 
tribuir a enfortir la vinculació a Valls Antoni Gavalda, nascut a Vallmoll. 

El dinamisme que va tenir el CECBL, compromés en aquella onada creativa de 
cultura i territori, també hi era en altres centres. Nosaltres teniem algunes notícies del 
que s'hi feia, peró sense cap mena de connexió formal. Desitjavem saber quins eren els 
seus objectius, com sorganitzaven, quins problemes tenien, qué publicaven. I en aques- 
ta xarxa que encara no estava enllagada, coincidiem molts socis de diversos centres, 
com Antoni Gavalda i com jo mateixa, sense que aleshores ens haguéssim conegut, 
encara. 

Eren moments en qué es feien tesis doctorals que projectaven interrogants his- 
torics d'ampli abast en territoris concrets. Va ser així en el cas Antoni Gavalda, que 
lany 1988 va presentar a la delegació de Geografia, Historia i Filosofia de la Univer- 
sitat de Barcelona, establerta a Tarragona, la seva tesi doctoral sobre l'associacionisme 
agrari catalá a partir de lestudi de la Societat Agrícola de Valls (1888-1988).' Com sa- 
bem, aquest treball de Gavalda, publicat l'any segiient,” forma part d'una llista llarga de 
llibres i articles d'aquest autor sobre sindicalisme i cooperativisme agrari, tant destudis 
de persones com de col-lectius. I també forma part de la seva adscripció compromesa al 


moviment cooperatiu i de la pagesia, com explicaran altres persones. 


1 GavaLDA TORRENTS, Antoni (1988), «Lassociacionisme agrari a Catalunya. El model de la Societat Agricola de 
Valls: 1888-1988», tesi doctoral dirigida per l' historiador Pere Anguera Nolla, Tarragona, Universitat de Barcelona, 
Facultat de Lletres, 4 vol. 


2 GavaLDA Torrents, Antoni (1989), Lassociacionisme agrari a Catalunya. El model de la Societat Agricola de Valls: 
1888-1988, Valls: Institut d'Estudis Vallencs, 2 vol. 

També en aquells anys hi hagué debats interessants —amb acords i desacords 
des de lacademia— sobre el paper de les aportacions locals en el coneixement históric 
catalá. Per exemple, aquest va ser leix d'un dels primers actes del Cercle d'Estudis 
Historics i Socials de Girona, que tenia entre els seus objectius, la voluntat d'«ajudar 
a laprofundiment dels estudis locals i a trencar l'aillament en qué sovint es mouen 
els investigadors i els erudits locals». Al novembre de 1984, el Cercle convocava els 
historiadors i professors de la Universitat Autónoma Josep Fontana, Enric Ucelay Da 
Cal i Josep M. Fradera per debatre sobre metodologia i história local.’ Entre els limits 
atribuibles a la historia local, a més dels nivells cientifics que se li havien dexigir, es 
constatava la dificultat d'accedir a la ja vasta producció que sorgia fora de les univer- 
sitats, que tenia una circulació limitada. Cal recordar que els ámbits académics van 
ser forga reticents a donar-li un reconeixement cientific i a incorporar resultats locals 
a les visions més generals, amb la remarcable excepció del cinqué volum de la Historia 
de Catalunya (1988), en qué Josep Fontana recull un llista llarga d'estudis locals en la 
bibliografia de referéncia.* 

Pero aleshores ja comengava a qiiestionar-se una história de Catalunya que ha- 
via estat enfocada basicament des del punt de vista politic i des de Barcelona. El que es 
feia en els centres destudis encaixava molt bé en els moviments de renovació historio- 
gráfica que incorporaven els fets socials i econdmics en els esdeveniments. També amb 
els plantejaments de la microhistória. Entre els valedors de la história local recordem 
l' historiador Josep Fontana, que lany 1986, en la presentació de la primera recerca 
col-lectiva del CECBL ho expressava així: 


De fa temps, estic convencut de la importancia objectiva que té, per tal dassolir una 
renovació profunda de la nostra historia, aquest revifament recent de la historia local, 
que es ve manifestant d'uns anys enga entre nosaltres. D'una historia local que, tot 
entroncant amb una vella tradició, és, peró, tota una altra cosa. En primer lloc, pel fet 
que ha estat vivificada per lacció de les joves generacions d'investigadors formats a la 
universitat, que hi han aportat una preparació millor i una voluntat d'obertura més 
enlla del localisme sovint massa estret. En segon lloc, i com a conseqiiéncia d'aixo, 
perqué si és local en la temática i la documentació, no ho és en lenfocament: perque el 
que vol ser —i sovint assoleix d'ésser— és historia de Catalunya vista des de Vic o des 


de Sabadell o des del Baix Llobregat.’ 


3 Fontana, Josep; UceLay Da Cat, Enric; FRADERA, Josep M. (1985), Reflexions metodologiques sobre la historia local, 
Girona: Cercle d'Estudis Histórics i Socials de Girona (la cita és a la «Presentació», p. 3). 


4 Fontana, Josep (1988), «La fi de Antic Régim i la Industrialització (1787-1868)» (vol. V de la História de Catalu- 
nya dirigida per Pierre Vilar), Barcelona: Edicions 62. 


5 FONTANA, Josep (4t trimestre de 1986), parlament de presentació del llibre Guerrilles al Baix Llobregat, dins Baix 
Llobregat. Butlletí del Centre d'Estudis, núm. 10, p. 3-5 [en linia al web de l'Arxiu Comarcal del Baix Llobregat]. 

Una primera iniciativa per facilitar aquest desitjat intercanvi la va tenir la revista 
LAveng en preparar un suplement bimensual dedicat a la história local, encartat en la 
mateixa revista. Així, en els Plecs d'Historia Local, que van comengar al febrer de 1986, 
es va iniciar una visibilitat de la producció dels centres d'estudis, principalment dels de- 
dicats a la história. Jesús Mestre, que va liderar els Plecs en els seus inicis, podrá explicar 
els resultats d'aquesta iniciativa que encara es manté, ara emparada per la Coordina- 
dora de Centres d'Estudis de Parla Catalana i l'Institut Ramon Muntaner. Al primer 
semestre de 1990 des dels Plecs d’Histéria Local es va organitzar una taula rodona, 
precisament moderada per Antoni Gavalda, per tractar del present i del futur dels 
centres. En nom del CECBL hi va participar Maribel Ollé, aleshores secretaria técnica 
del Centre.° Iniciatives com aquesta comengaven a permetre visibilitat i coneixences. 

En el nostre cas, al novembre del mateix any 1990, el CECBL va convidar l'An- 
toni Gavalda a participar en les I Jornades de Recerca Histórica i Social del Baix Llo- 
bregat, organitzades conjuntament amb l'Arxiu Comarcal del Baix Llobregat, a Sant 
Feliu de Llobregat, amb el suport de l'Ajuntament de Sant Feliu, el Consell Comar- 
cal i la delegació dels Serveis Territorials d’Ensenyament. En aquella trobada jo vaig 
conéixer l'Antoni Gavalda. Eren perceptibles la seva convicció i el seu esperit optimista. 
Com a professor del que encara era Escola de Mestres de Tarragona —que després va 
ser Universitat—, i com a membre de l'Institut d'Estudis Vallencs, va intervenir en 
la sessió que tractava de lestudi del medi a PEscola i va fer aportacions sobre pautes 
metodológiques per integrar la historia local i comarcal en la docéncia.” Les jornades 
van tenir una audiéncia de dos centenars de persones. Les que van assistir a lesmentada 
sessió de Gavalda van ser testimonis, no solament dels seus coneixements, sinó tam- 
bé de la seva habilitat comunicativa i del seu entusiasme. Aquesta faceta didáctica de 
Gavalda entronca amb el seu llarg recorregut universitari, en [ambit de la preparació 
de mestres de ciéncies socials, com mostren altres aportacions d'aquest llibre. Peró jo 
voldria destacar el fet que ell ha sabut vincular els estudis locals i del territori amb la 
docéncia a les escoles i instituts,* 

El pas fonamental en la coneixenga i la comunicació entre persones de diversos 
centres destudis es va fer poc després, a l'abril de 1991, en el Primer Congrés de Cen- 


tres d'Estudis de Parla Catalana, que va tenir lloc a Lleida. Recordo l'interés amb qué 


6 «Els centres d'estudis locals», Plecs d’Historia Local, núm. 27 (juny, 1990), p. 37-44. 


7 GavatpA, Antoni (1993), «La história local i comarcal en el disseny curricular catala: aportacions metodológiques 
i didactiques», dins CARBONELL, Joan-Anton; Moran, Josep; OLLÉ, Maribel; Renom, Mercé; ReruerTa, M. Luz; 
Tris6, Gemma, I Jornades de Recerca Histórica i Social del Baix Llobregat, Sant Feliu de Llobregat i Barcelona: Centre 
d'Estudis Comarcals del Baix Llobregat, Arxiu Comarcal del Baix Llobregat, Publicacions de l'Abadia de Montserrat, 
p. 41-64. 

8 Per exemple: GavaLpA TORRENTS, Antoni (maig, 1995), «La história local i comarcal en el disseny curricular: apor- 
tacions necessaries per a la seva integració», Escola Catalana, núm. 320 (1995), p. 13-15; GAvaLDA Torrents, Antoni 


(gener, 1996), «La historia local en la vessant didáctica», Balma. Didactica de les Ciéncies Socials, Geografia i Historia, 
núm, 3, p. 65-72. 

vam anar al congrés de Lleida la Maribel Ollé i jo, en nom del CECBL. LAntoni Ga- 
valda i el Joaquim Albareda hi van presentar una proposta per consolidar una relació 
formal entre centres destudis.? En nom del CECBL, no vam dubtar d’implicar-nos-hi. 
Es va constituir una comissió promotora, amb una desena de representants de centres 
que ens reuníem a la seu de 'IUHJV V, acollits pel seu director, Josep Fontana. 

La Coordinadora de Centres d'Estudis de Parla Catalana (CCEPC) va apro- 
var els estatuts al juny de 1993, i aleshores la vaig presidir fins al 1995. S'iniciá una 
etapa molt creativa en la qual posavem en comú les expectatives i sanaven definint els 
objectius. Buscavem intercanvis, assessorament, difusió de projectes i publicacions. I, 
sobretot, constatavem que no sabiem quants centres destudis hi havia, ni quines eren 
les seves caracteristiques. Per aixó, molt aviat va sorgir la idea d'elaborar un llibre blanc 
dels centres d'estudis. Va ser una tasca complexa que va dirigir Antoni Gavalda. La seva 
tenacitat va fer possible la redacció i publicació d'aquest Llibre lany 1998."° 

En la persona d'Antoni Gavalda hi destaca la capacitat de treball, la inclinació 
a millorar lentorn, a crear sinergies que facin avancar aquest entorn cap a horitzons 
solidaris, cap al compromis civic i cap a la cooperació. I aquesta actitud, quan la va pro- 
jectar en el moviment dels centres d'estudis, va ajudar en gran manera a consolidar-lo 
ia millorar-lo. La CCEPC avui és una realitat molt sólida que ha superat la dificultat 
inicial de rebre reconeixement i suport institucional, per passar a ser una pega fona- 
mental del Patronat de l'Institut Ramon Muntaner (IRMU), constituit any 2003. 
I els objectius inicials han anat assolint i ampliant en tots aquests anys. Només cal 
veure la capacitat del moviment per establir col-laboracions i per projectar-se en tot el 
territori de parla catalana. En aquest recorregut ens hem anat trobant ‘Antoni Gavalda 
ijo mateixa. Ha estat una fortuna i un plaer que té futur més enlla de les nostres jubila- 
cions. També desitjo un futur ben solid per al projecte que vam ajudar a tirar endavant 
ara ja fa gairebé tres decades. 


9 ALBAREDA, Joaquim; GAVALDA Torrents, Antoni (1994), «Els centres d'estudis en el context d'un futur present: 
proposta de creació d'una Associació de Centres de Parla Catalana», dins Carme Vipat Huauer, ed., Actes del Primer 
Congrés de Centres d'Estudis de Parla Catalana: Lleida 19-20 dabril de 1991, Lleida: Institut d'Estudis Ilerdencs. 


10 GavaLDA Torrents, Antoni, dir. (1998), Llibre blanc dels centres i instituts d'estudis de Catalunya, Barcelona: Coor- 
dinadora de Centres d'Estudis de Parla Catalana. 

Pep Riera 


Excoordinador nacional d'Unió de Pagesos 
g 


Per sort a Catalunya tenim prou historiadors especialitzats en la recerca de levolució 
de l'agricultura així com de lassociacionisme de la pagesia, que va des de la guerra dels 
remences fins al sindicalisme modern, que arrenca al segle x1x i va fins a la Segona 
República i la Guerra Civil: ledat dor del sindicalisme agrari, en una Catalunya que 
conservava encara un 30% de població activa pagesa en el marc d'un país en bona part 
industrialitzat, que maldava també per modernitzar la seva agricultura, en el vessant 
productiu, sobretot per millorar-ne el teixit associatiu tant sindical com cooperatiu. 

LAntoni Gavalda forma part d'aquell estol d'historiadors que ha dedicat bona 
part de la seva vida a la recerca i la docéncia, per esbrinar quins han estat els eixos 
principals que han fet possible levolució de la pagesia catalana, tant en laspecte pro- 
fessional com en l'associatiu. Ell coneix molt bé el conjunt de la pagesia catalana, peró 
sobretot la que sempre ha tingut més a prop, la del Camp de Tarragona. Amb una agri- 
cultura aspra, gairebé sempre de reguer, poc productiva i amb dificultats de tota mena 
per guanyar-se dignament la vida i a vegades simplement per sobreviure. 

Jo personalment crec que els historiadors no poden ser neutres i aséptics, per- 
qué aleshores no podrien fer pedagogia dels resultats de la recerca histórica. Es pot ser 
neutre amb la figura de Joan Busquets Queralt i davant la repressió franquista a Valls, 
tot tan ben estudiat i explicat per lAntoni Gavalda en el seu llibre del 2005? Aquells 
assassinats obeien tan sols a discrepancies ideológiques entre vencedors i vencuts, o bé 
els vencedors s'havien aixecat contra la República senzillament perque entenien que 
amb un sistema politic totalitari els seus interessos i privilegis estarien molt més ben 
defensats i servits. I si per aconseguir-ho calia un bany de sang, que no sacabaria amb 


la guerra, doncs endavant les atxes. Perqué en aquell context de conflicte d'interessos, 

de lluita de classes, es tractava de fer neteja, d’acabar amb lenemic, de manera que, en 
el cas de la pagesia, mai més ningú tingués esmes per impulsar una llei tan «revoluci- 
onaria» com la «llei de contractes de conreu». La qiiestié de fons era per als feixistes, 
que en la mesura que avangava el segle xx el món del treball i la pagesia pobra també, 
anaven perdent la por. Sobretot la por a autoorganitzar-se i a defensar col-lectivament 
els seus interessos. I la superació de la por es va accentuar amb la Segona República. 
Llavors sí que bona part de la població catalana, almenys la que es guanyava la vida 
treballant, va creure pel que fa a la llibertat i a la justícia social que hi hauria un abans i 
un després d'aquell 14 d'abril del 31. 1 va resultar que hi va haver un abans i un després 
del 1939. També per a la pagesia pobra, que va adonar-se que sempre hi podia haver 
un pitjor, sobretot pel que fa a les llibertats, i que sense la llibertat no és possible lluitar 
per millorar les condicions de treball i de vida i per fer avancar el país, entre tots, per 
camins de llibertat, de justícia i de solidaritat. 

La llarga nit del franquisme va acabar amb tot el teixit organitzatiu de la pagesia 
catalana. Van erradicar sense contemplacions el sindicat més reivindicatiu i combatiu, 
la Unió de Rabassaires, i van integrar i diluir els sindicats agrícoles —les cooperati- 
ves— en el marc del «sindicat vertical», les «hermandades», amb els seus antics di- 
rigents depurats, en molts casos assassinats o exiliats i amb els nous «sindicalistes» 
addictes al nou régim, si més no escolanets dócils davant el nou ordre. 

I aquest és lescenari que ens vam trobar tots els que vam néixer després del 
39. Amb uns cacics que a través de la «Hermandad», que molts pagesos sense mala fe 
seguien anomenant el «sindicat», feien la seva funció de controlar els pagesos si calia 
amb un discurs més abrandat, que aquells que, a finals dels anys cinquanta ja ens co- 
mengávem a veure les orelles. Aquells cacics es movien entre la demagogia i lamenaga i 
sempre amb unes dosis elevadíssimes de corrupció, la qual cosa va propiciar que al cap 
de quinze anys d'haver-se acabat la guerra encara hi hagués cartilles de racionament. 

El regim era sanguinari i criminal i, per mantenir-se, no podia permetre cap es- 
cletxa, res que li pogués fer ombra, comengant pels sindicats. Per aixó, quan al Mares- 
me ens va arribar a través de lAssemblea de Catalunya que s havia fundat un sindicat 
que sanomenava Unió de Pagesos, vam fer mans i manigues per connectar-hi de seguit, 
ivam tenir la sort de poder-nos-hi incorporar, en la clandestinitat, per contribuir a ex- 
pandir el que seria el sindicat més important i mobilitzador durant la transicié politica 
iels anys que vindrien. 

Aleshores Catalunya conservava un 8% de població activa al camp, si fa no fa 
com a Franga. Semblava com si la continuitat generacional estigués garantida i que 
amb un sindicat unitari podiem esdevenir un auténtic motor de transformació social. 
El fet és que, tot i les lluites endegades i els éxits i els fracassos del dia a dia, la població 


pagesa no ha parat de davallar, Avui ja no som ni 1'1% de la població activa. Franca, en 

canvi, en conserva un 2%, amb més pagesos joves i amb la continuitat generacional més 
garantida. Aqui les cooperatives perden pes, per la pérdua de socis o, si més no, pel seu 
envelliment, i el sindicalisme reivindicatiu —la Unió— no incorpora prou el recanvi 
sindical que necessita. Hem perdut pes social i politic. Durant la Segona Republica, 
per aconseguir una acta de diputat en uns districtes electorals petits, el vot pagés era 
molt necessari. Avui els nostres vots, de quatre gats, queden diluits en només quatre 
districtes electorals «provincials». 

I ara més que mai ens cal impulsar lleis i mesures de govern que facilitin el futur 
de l'agricultura i de la pagesia catalana, que resolguin qiiestions tan importants com 
potenciar els productes de proximitat, la qualitat i la seguretat alimentaries i posar a 
mans de la nova pagesia totes les eines necessaries per aconseguir-ho. Sobretot per a la 
nova pagesia de procedencia urbana, que, per comengar, no té ni la terra, que és leina 
básica, i que a Catalunya ia 'Estat fa anys que ha deixat de ser eina de treball per con- 
vertir-se en objecte d'especulació. Els pagesos tot sols no tindrem prou forca per canvi- 
ar lorientació política del nostre país, ni tan sols amb la independencia, perqué aquesta 
no resoldra el conflicte d'interessos que hi ha hagut de sempre en el sector agrari, que 
no para d'accentuar-se i que provoca que el raim o la llet es paguin a 30 céntims justets, 
que són preus del segle passat, i que el desenvolupament ramader estigui subordinat al 
100% als integradors, amb el gran invent dels pagesos convertits en «falsos autónoms». 
O que els citrics s'hagin de fer caure dels arbres perqué les grans marques del sector 
omplen els mercats amb taronges de Sud-africa amb letiqueta de les grans marques 
valencianes, com si s haguessin produit aquí. 

Aquest desgavell en el sector agrari, en part causat per la globalització, no afecta 
duna manera semblant tots els paisos de la Unió Europea, perque n'hi ha que tenen 
mesures estructurals que apliquen des de fa molts anys i que la Unió Europea no obs- 
taculitza, ans al contrari sovint fa cofinanga. Es el cas de Franga, amb les grans lleis 
agráries pactades entre els sindicats i el primer govern de la cinquena República, que 
avui són plenament vigents, 

Aquí, en canvi, si aconseguíssim que el Parlament catalá aprovés unes lleis sem- 
blants, segur que anirien a parar al Tribunal Constitucional, tal com va passar l'any 34 
amb la Llei de contractes de conreu, que no era precisament cap mesura revolucionária, 
sinó un pedag per rebaixar la conflictivitat al camp, si fa no fa com la senténcia arbitral 
de Guadalupe, que no va resoldre ni de bon tros el conflicte remenga, peró que va donar 
oxigen a un sector que ocupava la major part dels treballadors del país i que necessitava 
evolucionar. Si més no com avui, tot i que som molts menys, peró tan necessaris com 
ho eren al segle xv. 

Davant aquest escenari tan pessimista i amb menys d'un 1% de pagesos, en bona 


part envellits, qué hi podem fer? En primer lloc, cal prendre consciéncia de la situació, 

tocar de peus a terra i, encara que siguem pocs, treballar per la unitat sindical, de mane- 
ra que el model de la Unió de Pagesos, hereu de l'antiga Unió de Rabassaires, continui 
sent lelement vertebrador que pugui liderar el canvi. I després, cercar aliats, perqué tot- 
hom necessita menjar cada dia. I la qualitat i la diversitat d'aliments, la seva seguretat i 
el seu preu segur que els interessen, i molt. 

Avui, més que parlar de la necessitat d'una veritable «política agrária», hem de 
reivindicar, uns i altres, una política agroalimentaria en benefici de tothom i defensar-la 
conjuntament, perque en el fons els nostres problemes estructurals repercuteixen di- 
rectament en tota la població. I lluitar junts per resoldre'ls fara possible aconseguir un 


país de debo més lliure, més just i sobretot més solidari. 

NTONI GAVALDA TORRENTS va néixer a Vallmoll el 1950. Va estudiar a lescola 
del seu poble fins als dotze anys i va prosseguir el batxillerat i el comerg a La Salle 
a Tarragona, per passar a fer estudis de mestre a l’Escola Normal de Tarragona. 

Lany 1969 es va diplomar en Magisteri, el 1977 es va llicenciar en Filosofia i 
Lletres —Secció d’ Historia General—, el 1985 va presentar la tesina «El pensament 
cenetista dins el context agrari catalá des de la dictadura primoriverista fins a la guerra 
dels Tres Anys a [Alt Camp. Lexemple de Pere Sagarra» —prologada com a llibre 
pel M.H. Josep Tarradellas—, i el 1988 es va doctorar en Geografia i Historia a la 
Universitat de Barcelona amb la tesi «Lassociacionisme agrari a Catalunya. El model 
de la Societat Agrícola de Valls 1888-1988» (Valls, 1989) —prologada pel Dr. Pere 
Gabriel, de la UAB—, que va significar el punt d'arrencada de molta obra posterior 
sobre el cooperativisme. Tesina i tesi van ser dirigides pel Dr. Pere Anguera. El 1993 es 
va llicenciar en Filologia Catalana. 

Va iniciar la seva trajectória docent a Valls, al Col-legi Claret, el 1969, De retorn 
del servei militar dona classe d'infantil i primaria a Gava el 1972, i el 1973 es reincor- 
pora com a professor de primaria i posteriorment de secundaria a lescola vallenca. En 
fou nomenat director el 1976 per lentitat propietaria i l'Associació de Pares. En aquest 
periode de direcció siniciá la coeducació de l'escola, lensenyament en llengua catalana 
i es posa en funcionament l'educació infantil. 

El 1979 s'incorpora a lensenyament públic, a secundaria, a Montblanc, i a 'Es- 
cola de Mestres de Tarragona, dependent de la Universitat de Barcelona. En el curs 
1981 aprova les oposicions de secundaria i lany 1982 fou destinat al centre de Valls. 
Lany 1989 va obtenir la plaga de titular descola universitaria, i el 1999 la de titular 
d'universitat a lárea de Didáctica de les Ciéncies Socials de la Universitat de Barcelo- 
na, posteriorment Rovira i Virgili. Ha estat adscrit al Departament d'Historia i Geo- 
grafía i a la Facultat de Ciéncies de l'Educació i Psicologia. 

Recopilar la vessant professional del professor Antoni Gavalda és tasca ingent 


perqué a l'activitat educativa, amplia, s'hi suma la participació activa en entitats i or- 

ganismes, en uns casos com a activista cultural i en d'altres com a col-laborador. En 
presentem quatre facetes —social, educativa i universitaria, de recerca i divulgació—, 
amb el benentés que s'hi relacionen aspectes sense anim dexhaustivitat, en els quals 
sovint sencavalquen els uns amb els altres. 

En l'ambit social, s'ha involucrat en organismes i entitats educativoculturals ca- 
talanes i d’ambit estatal. A Catalunya ha estat president de l'Institut d'Estudis Vallencs 
(IEV), secretari de la Fundació Ciutat de Valls (FCV), vocal de la Fundació Recasens i 
Mercadé de Reus, patró de la Fundació Roca i Galés a Barcelona (FRG), vocal de l'Ins- 
titut Ramon Muntaner a Móra la Nova (IRMU), cofundador de la Coordinadora de 
Centres d'Estudis de Parla Catalana amb seu actual a Barcelona (CCEPC). En lámbit 
estatal ha estat membre fundador de la Societat d'Estudis de la Guerra Civil Espanyola 
i del Franquisme (SEGUEF) a Madrid, vocal de la Confederació Espanyola de Centres 
d'Estudis Locals (CECEL) també a Madrid, i ha format part de l'Associació Universita- 
ria de Professors de Didáctica de les Ciéncies Socials (AUPDCS). L1 de maig de 2012 
la Societat Obrera de Tivissa el va distingir com a soci d'honor en l'acte del centenari 
de lentitat. 

En aquest ámbit ha participat en nombrosos jurats de premis a Barcelona — 
sobre benestar social, Premi Periodístic Jacint Dunyó—; a Valls —premi Fidel Marti, 
Borsa d'Estudis Francesc Blasi, Ramon Barbat i Miracle, Rodon Giró, premi de re- 
lats breus Josep Aladern, premi d'articles dopinió Ramon Roca Sans, Jurat Gala del 
Vallenc, premis extraordinaris de festes de la Candela—; a Tarragona —Gramunt i 
Subiela, Artur Bladé i Desumvila, i Lucios, Licinius Sura—; a Reus —Premis Coop- 
Camp—; a Lleida —Llibre blanc de la provincia—, etc. 

Ha rebut diversos premis a les tres ciutats del Camp de Tarragona. Entre d'al- 
tres, a Valls, el Premi Extraordinari del Certamen Literari M. de Déu de la Candela, el 
2001, convocat per l'Ajuntament, la Diputació i la Generalitat; a Reus, la beca Prous 
i Vila, atorgada per l'Institut Municipal d'Acció Cultural i l'Ajuntament de Reus el 
1996, i a Tarragona, la beca Antoni Agustí, concedida per la Diputació de Tarragona 
el 2005 i el premi Tarragonés, atorgat pel Consell Comarcal del Tarragonés el 2010. 

Ha coordinat diversos actes universitaris i de centres d'estudis. Un de remarca- 
ble va ser el reconeixement a la professora Montserrat Vallés Bertran, antiga directora 
de 'Escola Normal de Tarragona, depurada pel franquisme, el 2016. 

En l'ámbit educatiu i universitari ha donat classe a tots els nivells densenya- 
ment, des deducació infantil fins a la universitat. Va participar en les escoles destiu 
de l'época com a alumne i professor. Va impartir i coordinar el reciclatge de mestres 
d'EGB a Valls, Tarragona, Montblanc i Reus, adscrit a 'ICE de la Universitat de Bar- 
celona ia la Universitat Politécnica de Catalunya. A la Universitat ha impartit cursos 


de grau, doctorat i máster. Va ser coordinador del Servei d'Informació i Publicacions 

de la Divisió VII de la Universitat de Barcelona, als centres universitaris del Camp de 
Tarragona. Ha estat secretari del Departament d'Educació i Psicologia de la Divisió 
VII de la Universitat de Barcelona; vocal de la Comissió de Politica Lingitistica de la 
Universitat Rovira i Virgili, en representació de la Facultat de Ciéncies d'Educació i 
Psicologia; claustral, i membre de la Junta de Personal Docent. Ha participat en els 
tribunals de majors de 25 anys i en les PAU. 

Ha tingut ajuts diversos —de l'ICE de la URV, del Museu d’Historia de Cata- 
lunya, de lAgéncia de Gestió i Ajuts Universitaris i de Recerca (AGAUR), del Centre 
d'Historia Contemporania de Catalunya (CHCC), del Consell Superior d'Investi- 
gacions Científiques (CSIC), del Ministeri d'Universitats, etc. — que li han permés 
investigar i publicar diversos treballs de recerca i sobretot crear equips de treballs per 
estudiar i resoldre lobra educativa aplicada, d'investigació i de divulgació, plasmada en 
diversos eixos, En la vessant educativa ha servit per treballar en equip com destriar la 
potencialitat de les ciéncies socials a leducació primaria, a partir del currículum, am- 
pliant el radi d'acció de les habituals de la história i la geografía a altres ciéncies com 
leconomia, la sociologia, l'antropologia i la política, seqiienciant-ho amb pautes per 
treballar als diversos cicles; com articular i lligar la fotografia i els documents personals 
i familiars a lensenyament de les ciéncies socials, per donar valor a alló que és realment 
la temporalitat, els temps curts i llargs, eixamplant el radi d'acció de les ciéncies socials 
a esdeveniments personals i familiars, i com introduir de manera efectiva i habitual el 
treball cooperatiu a Paula, a partir d'una práctica curricular, traslladada després a la 
práctica de classe del practicum. D'aquestes recerques n'han aparegut llibres col-lectius. 

Ha projectat seminaris didáctics amb mestres, professors d'institut i professors 
universitaris nacionals i estrangers —Franga, Xile...— dirigits al conjunt de l'área, per 
facilitar la visié de treball d'altres realitats o per aprofundir en eixos didactics —per 
exemple, la comparanga de plantejament de conceptes curriculars i el tractament di- 
dactic, des de la visió de Franga. També ha fomentat l'intercanvi destudiants de mes- 
tre —un exemple amb els de les Illes Balears— per a lestudi d'aspectes específics de 
ciéncies socials i per a aprofundiments didáctics de temes rellevants. Alhora ha pro- 
jectat materials i un taller didactic de com treballar les fonts en história i práctiques 
relacionades, al Museu d'História de Catalunya. A la URV ha estat l'instigador del 
Laboratori de Didáctica de les Ciéncies Socials, per a la realització de practiques de 
geografía i historia aplicades a infantil i primaria. 

Les aportacions a les jornades, congressos i simpósiums, tant de caire educatiu 
com históric, han estat moltes. El 2018 va ser president del tribunal a la Universitat 
de Lleida per concedir el Premi Extraordinari de Doctorat 2015-16 referit a les tesis 
d'historia, historia de l'art i história social. El 2019 va llegir la laudatio de la Dra. Pilar 


Benejam, nomenada doctora honoris causa per la URV. 

En l'ambit de la recerca s'ha significat per la implicació a la Universitat i als 
organismes —entitats en qué ha participat, fomentant i animant el lligam educativo- 
cultural. En relació amb la Universitat, ha impulsat i coordinat el grup de treball Ense- 
nyament-Aprenentatge des dels Valors Cooperatius, que ha donat fruit en format de 
llibres i articles, i que continua donant-ne en tesis doctorals que estan en curs. Ha estat 
membre del grup de recerca consolidat Isocac (Historia, Societat, Politica i Cultura 
des de Catalunya al Món) i ha participat en estudis de sociabilitat i en la configura- 
ció de la Base de Dades de l'Associacionisme Catalá Contemporani: 1868-1980. S’ha 
involucrat en la recerca a la didáctica de les diverses disciplines socials en eixos com 
largumentació, el tractament de la história local, els valors educatius i la seva aplicació, 
el tractament del cooperativisme práctic, dels moviments socials i polítics dels segles 
XIX i Xx, així com els comportaments socials, les unions professionals i sindicals, els 
conflictes de classe al sector primari, el procés col-lectivista, lorganització social... Ha 
rebut premis competitius de recerca a Valls, Vila-rodona, Tarragona, Reus i Barcelona. 

Alhora ha participat en diversos jurats per a la concessió de treballs d'investi- 
gació —Valls, Tarragona, Lleida, Barcelona...— i ha estat director de projectes gua- 
nyadors de beques de recerca histórica com el Manuel Crehuet de Torredembarra; les 
Beques Penedés de Recerca Histórica del Penedés... Ha estat nomenat avaluador de 
projectes de recerca —ANEP, AGAUR— i de treballs en revistes de lespectre catalá 
—Recerques, Estudis d'Historia Agraria, Comunicació Educativa, Ayer, Aplecs de Tre- 
balls, Revista Siglo xx, etc. 

Ha dirigit tesis doctorals i ha assistit a tribunals de 27 tesis doctorals en totes 
les universitats públiques catalanes —UB, UAB, UPE UdL i UdG—, i foranes, com la 
Universitat de Salamanca. 

En el món editorial ha estat fundador en alguns casos i membre del consell de 
redacció, o assessor en d'altres, en publicacions de llibres i revistes a Valls, Falset, Móra 
d'Ebre, Montblanc, Vila-rodona, Tarragona, Barcelona i Madrid. Caldria destacar el 
seu pas per Plecs d'História Local, de LAveng, amb dues tongades, del 1990 al 1997 i del 
2000 al 2017, i la direcció de la col-leccié de llibres Cooperativistes Catalans, editats 
per la Fundació Roca i Galés i Cossetánia Edicions —amb 33 volums publicats. 

La participació com a organitzador de comités científics en congressos 1 simpo- 
siums ha estat variada i amplissima, tant a Catalunya com a la resta de Estat, Ha ac- 
tuat també com a ponent, comunicant o relator en molts dels esdeveniments histórics 
i didactics —una vuitantena— als quals ha assistit. Ha publicat 92 llibres de recerca i 
de divulgació histórica i escolar de manera individual o en equip i ha escrit 29 prólegs 
de llibres d'altres autors. 

En l'ámbit de la divulgació ha destacat per la munió d'articles publicats en re- 


vistes de tot el territori, i per les conferéncies de tipus historic i educatiu —amb incur- 

sions al País Basc i Galicia—, i en presentacions de llibres seus i d'altri, en unes xifres 
totals que superen les 300, Té signats llibres i articles amb 71 investigadors. Pel que fa 
a la premsa, ha escrit al Diari de Tarragona, Catalunya Sud, Diari de Barcelona, el Pati, 
Nou Diari, El Francoli, El Punt i El Vallenc. Ha publicat 10 lliuraments de Bibliografia 
vallmollenca amb 725 entrades comentades. 

La proposta participativa en obres col-lectives —enciclopédies, atles, dicciona- 
ris— d'abast comarcal i nacional ha estat remarcable. En són una mostra: la Gran geo- 
grafía comarcal de Catalunya (1992), el Diccionari d'história de Catalunya (1992), lAtles 
ad historia de Catalunya (1995), la Historia, política, societat, cultura dels Paisos Catalans 
(1996), Diccionari biografic del moviment obrer als Paisos Catalans (2000), Diccionari 
d historiografia catalana (2003), História general de Reus (2003), l' Enciclopedia temática 
Oxford (2003). Cal remarcar, a més de la participació divulgativa, la direcció didáctica 
en obres com Historia il-lustrada de Catalunya per a petits i grans, en quatre volums 
(2008), i la História de Catalunya (2014), composta de 6 volums i 1 atles. També ho ha 
estat la participació en la redacció de llibres de text de Editorial Bruno, sota la direcció 
del Dr. Joan Pagés, de la UAB. 

La divulgació I’ha completat amb multitud de ressenyes critiques de llibres — 
important quant a nombre, a Iberoamericana, de Frankfurt i Madrid, i a Plecs d'His- 
toria Local, de LAvenc, de Barcelona—; i sobretot en conferéncies a memorials, fires 
d'economia solidaria, entitats diverses, sindicats d'estudiants i de classe, a la Universitat 
Catalana d'Estiu, en centres d'estudis, escoles i instituts, etc. 

Un ress6 especial ha estat la participació en la realització i projecció d'expo- 
sicions. Com a cocomissari ha intervingut en dues que s'han exposat en més d'una 
setantena d'entitats de Catalunya: «El món rural a les terres de parla catalana» el 2011 
i «Catalunya, terra cooperativa» el 2019. 

El 2012 va participar en lorganització académica i de recerca per la recordan- 
ca en homenatge al Dr. Pere Anguera, referent dels estudis d’historia al país. Fruit 
d'aquesta generosa activitat ha estat entrevistat ampliament per periódics generals i 
revistes educatives —El Pati, Diari de Tarragona, Cultura, El Vallenc, La Terra, The 
Herald, Cooperació catalana, Comunicació Educativa, etc.— i ha participat en progra- 
mes de radio, com ara La memoria histórica, de Catalunya Radio (2006), i de televisió, 
Tremolors. Histories de la batalla de l'Ebre (2018). 

